'ജീവിച്ചിരുന്നെങ്കിൽ ബോളിവുഡിലേക്കുവരെ കയറിപ്പോകാനുള്ള സാധ്യതയുണ്ടായിരുന്നു, അത്രമാത്രം കരുത്തനായിരുന്നു ജയൻ' | Jayan| Madhu\nNov 16, 2020, 11:25 AM IST\nസിനിമയ്ക്കുവേണ്ടി ജീവൻ ബലികൊടുത്ത ജയനെ പിന്നീട് മിമിക്രിക്കാർ എന്തുമാത്രം അപഹസിച്ചു എന്നതും വേദനയുണ്ടാക്കുന്ന കാര്യമാണ്. അനുകരണം കലയാണെങ്കിൽ ജയനെ ഇങ്ങനെയായിരുന്നുവോ അവതരിപ്പിക്കേണ്ടിയിരുന്നത്? സിനിമയിലും ജീവിതത്തിലും ഒരിക്കൽപ്പോലും ജയൻ പറഞ്ഞിട്ടുണ്ടാവാൻ വഴിയില്ലാത്ത ഡയലോഗുകളാണ് ഇന്നത്തെ തലമുറ ജയന്റേതെന്ന പേരിൽ ആഘോഷിക്കുന്നത്.\nജയനൊപ്പം മധു| Photo: Mathrubhumi Archives\nഅനശ്വര നടൻ ജയന്റെ നാൽപതാം ചരമദിനമാണ് നവംബർ 16 ന്...മലയാള മനസുകളിൽ പൗരുഷത്തിന്റെ പ്രതീകമായി പകരം വയ്ക്കാൻ ഒരു അപരനില്ലാതെ ജയൻ ഇന്നുമുണ്ട്. ജയനൊപ്പം നിരവധി ചിത്രങ്ങളിൽ വേഷമിട്ട നടൻ മധു പഴയ സഹപ്രവർത്തകനെ, സുഹൃത്തിനെ ഓർത്തെടുക്കുന്നു.\nജയനെ ഓർക്കുമ്പോൾ കൗതുകവും ആവേശവും വേദനയും എന്നിലൂടെ കടന്നുപോകുന്നു. ഹരിപോത്തനാണ് ജയനെ എനിക്ക് പരിചയപ്പെടുത്തി തന്നത്. അന്ന് ജയൻ സിനിമയിൽ ചെറിയ ചെറിയ വേഷങ്ങൾ ചെയ്തു തുടങ്ങിയിട്ടേ ഉണ്ടായിരുന്നുള്ളൂ. കൊല്ലത്തുകാരനാണെന്നും യഥാർഥ പേര് കൃഷ്ണൻ നായരാണെന്നും നേവിയിലെ ജോലി രാജിവെച്ച ശേഷമാണ് സിനിമയിൽ അ ഭിനയിക്കാൻ എത്തിയതെന്നുമുള്ള ചില വർത്തമാനങ്ങൾ ആദ്യ പരിചയപ്പെടലിൽ ജയനിൽ നിന്നുണ്ടായി. പെരുമാറ്റത്തിലെ മാന്യതയും വിനയവുമാണ് ആദ്യം ജയനിലേക്ക് എന്നെ ആകർഷിച്ചത്. ആ സ്വഭാവ വിശേഷത ജയൻ മരണംവരെ കാത്തുസൂക്ഷിച്ചിരുന്നു. ഏവരോടും ഒരു കലാകാരനുണ്ടായിരിക്കേണ്ട ഏറ്റവും പ്രധാന ഗുണവും അതുതന്നെയാണ്.\nഞാനിന്നും ഓർക്കുന്നു. എന്റെ ഉമാ സ്റ്റുഡിയോയിൽ ആദ്യമായി നിർമ്മിച്ച 'അസ്തമയം' എന്ന സിനിമയുടെ വർക്കുകൾ നടക്കുന്നതിനിടയിലാണ് ഒരു വേഷം തരണമെന്ന് പറഞ്ഞ് ജയനെന്നെ കാണാൻ വന്നത്. അത് ചാൻസ് ചോദിച്ചുള്ള വരവായിരുന്നില്ല. അന്ന് ജയന് കൈ നിറയെ ചിത്രങ്ങളുണ്ട്. എന്നിട്ടും എന്നെ കാണാൻ വന്നത് ഉമാ സ്റ്റുഡിയോയിൽ എടുക്കുന്ന ആദ്യ സിനിമയിൽ ജയനും പങ്കാളിയാകണം എന്ന ആഗ്രഹത്താലാണത്. കഥയിൽ ഇല്ലാത്ത ഒരു കഥാപാത്രത്തെ ഞാൻ ജയനുവേണ്ടി സൃഷ്ടിക്കുകയായിരുന്നു. വെറും നാലോ അഞ്ചോ സീനിൽ മാത്രമൊതുങ്ങുന്ന വേഷം, കോളേജിലെ എന്റെ സഹപാഠി. ആ വേഷം ജയൻ ശ്രദ്ധേയമാക്കി. ജയന്റെ കഥാപാത്രത്തിനുവേണ്ടി രണ്ടു സംഘട്ടന രംഗങ്ങളും ഈ ചിത്രത്തിൽ ഉൾപ്പെടുത്തി. സിനിമ കണ്ടിറങ്ങുന്നവരുടെ മനസ്സിൽ തറഞ്ഞിറങ്ങുംവിധം തന്റെ കഥാപാത്രത്തെ തന്റേതു മാത്രമായ ശൈലിയിൽ മനോഹരമാക്കാൻ ജയന് കഴിഞ്ഞു.\nജയന്റെ വളർച്ച അത്ഭുതപ്പെടുത്തുന്ന തരത്തിലായിരുന്നു. പ്രേംനസീർ, സോമൻ, സുകുമാരൻ, രാഘവൻ, വിൻസെന്റ്, സുധീർ, മോഹൻ, രവികുമാർ, കമൽഹാസൻ പിന്നെ ഞാൻ. അന്ന് നായകവേഷം കെട്ടിയിരുന്നവരുടെയെല്ലാം പ്രതിനായകനായിരുന്നു ജയൻ. പക്ഷെ, ജയന്റെ വില്ലന്മാർ പലപ്പോഴും പ്രേക്ഷകരുടെ കൈയടി നേടിയിരുന്നു. അത് ജയന്റെ പ്രത്യേക രീതിയിലുള്ള അഭിനയശൈലി കൊണ്ടും ഡ്യൂപ്പില്ലാതെ സംഘട്ടനരംഗങ്ങളിൽ അഭിനയിക്കുന്നതുകൊണ്ടുമായിരുന്നു. വില്ലനായും ഉപനായകനായും തുല്യപ്രാധാന്യമുള്ള വേഷങ്ങളിലും ജയൻ എന്നോടൊപ്പം അഭിനയിച്ചിട്ടുണ്ട്. വേഷം എത്ര ചെറുതായാൽപ്പോലും അതിന് അതിന്റേതായ ഒരു മിഴിവ് നൽകാൻ ജയൻ എപ്പോഴും ശ്രദ്ധിച്ചു.\nകൃത്യനിഷ്ഠ, വിനയം, ആത്മാർത്ഥത ഇതെല്ലാം ജയന്റെ സ്വഭാവഗുണങ്ങളായിരുന്നു. ഈ മനോഹര തീരം, ഇതാ ഒരു മനുഷ്യൻ, ഒരു രാഗം പല താളം, വേനലിൽ ഒരു മഴ, ദീപം, മീൻ തുടങ്ങി കുറേ ചിത്രങ്ങളിൽ ഞങ്ങൾ ഒരുമിച്ച് പ്രവർത്തിച്ചു.\nപരിചയപ്പെട്ടകാലം മുതൽ ജയനിൽ എനിക്കു തോന്നിയ മറ്റൊരു സവിശേഷത അദ്ദേഹത്തിന്റെ ആരോഗ്യപരിപാലനമായിരുന്നു. നന്നായി വ്യായാമം ചെയ്തു ദൃഢപ്പെടുത്തിയ ആ ശരീരം ജയൻ പൊന്നുപോലെയാണ് സൂക്ഷിച്ചത്. ബോളിവുഡിലോ കോളിവുഡിലോ ഇതാ ഞങ്ങളുടെ മസിൽമാൻ എന്നു പറഞ്ഞ് നമുക്ക് അഭിമാനത്തോടെ കൊണ്ടുനിർത്താവുന്ന നടനായിരുന്നു ജയൻ. ഇതിനർഥം ജയൻ വെറും സ്റ്റണ്ട് നടനായിരുന്നു എന്നല്ല. നല്ല അഭിനയശേഷി ജയനിലുണ്ടായിരുന്നു. ഒട്ടേറെ ചിത്രങ്ങൾ ഒരുമിച്ചു ചെയ്തതുകൊണ്ട് ഇക്കാര്യം എനിക്ക് നന്നായിട്ടറിയാം.\nകേവലം പത്തെഴുപത് മാസമേ ജയന് അഭിനയിക്കാൻ കഴിഞ്ഞുള്ളൂ. ചുരുങ്ങിയ ഈ കാലംകൊണ്ടുതന്നെ അദ്ദേഹം മലയാളത്തിലെ ആദ്യത്തെ ആക്ഷൻ ഹീറോയും സൂപ്പർസ്റ്റാറുമായി. സത്യനും നസീറും കഴിഞ്ഞാൽ സിനിമാ ഇൻഡസ്ട്രിയിൽ ഇൻഡിവിജ്വലായി ഒരു 'കോളിളക്ക'മുണ്ടാക്കി കടന്നുപോയത് ജയനാണ്. ആ ഒരു സ്റ്റൈൽ മറ്റാർക്കുമില്ലായിരുന്നു. നസീറും സോമനും സുകുമാരനുമൊക്കെ ആക്ഷൻ വേഷങ്ങൾ ചെയ്തിട്ടുണ്ടെങ്കിലും ആ മുദ്ര അക്ഷരാർത്ഥത്തിൽ പതിഞ്ഞിരുന്നത് ജയനാണ്. ജയന് അഭിനയിക്കാൻ അറിയില്ലെന്നല്ല ഇതിനർത്ഥം. പക്ഷെ, ജയന്റെ ശരീരശാസ്ത്രവും ആക്ഷൻ രംഗങ്ങളുമാണ് പ്രേക്ഷകരെ ഏറെ ത്രസിപ്പിച്ചത്.\nജയന്റെ അവസാന ചിത്രമായ 'കോളിളക്ക'ത്തിൽ ജയന്റെ അച്ഛനായാണ് ഞാൻ അഭിനയിച്ചത്. ഹെലികോപ്റ്ററിൽവെച്ചുള്ള ഫൈറ്റ് സീനിൽ ജയൻ അഭിനയിക്കുമ്പോൾ എയർ സ്ട്രിപ്പിന്റെ ഗ്യാരേജിലിരുന്ന് ഞാനും നമ്പ്യാർസാറും (എം.എൻ. നമ്പ്യാർ) മേക്കപ്പ് ചെയ്യുകയായിരുന്നു. പെട്ടെന്നാണ് വലിയ ഒച്ചയും ആളുകളുടെ നിലവിളിയും കേട്ടത്. ഞങ്ങൾ ചെന്നു നോക്കുമ്പോഴേക്കും ജയനെ ആശുപത്രിയിലേക്ക് കൊണ്ടുപോയി. ഓപ്പറേഷൻ കഴിഞ്ഞ് കുറച്ചു സമയമേ ജയന്റെ ശരീരത്തിൽ ജീവൻ തുടിച്ചുനിന്നൂള്ളൂ. ആ വേർപാടിന്റെ വേദന ഇന്നും എന്റെ ഉള്ളുലയ്ക്കുന്നു.\nനാൽപ്പത്തിയൊന്നാമത്തെ വയസ്സിലാണ് ജയൻ മരണപ്പെടുന്നത്. ജീവിച്ചിരുന്നെങ്കിൽ ബോളിവുഡിലേക്കുവരെ കയറിപ്പോകാനുള്ള സാധ്യത ജയനുണ്ടായിരുന്നു. അത്രമാത്രം കരുത്തനായിരുന്നു ജയൻ. സിനിമയ്ക്കുവേണ്ടി ജീവൻ ബലികൊടുത്ത ജയനെ പിന്നീട് മിമിക്രിക്കാർ എന്തുമാത്രം അപഹസിച്ചു എന്നതും വേദനയുണ്ടാക്കുന്ന കാര്യമാണ്. അനുകരണം കലയാണെങ്കിൽ ജയനെ ഇങ്ങനെയായിരുന്നുവോ അവതരിപ്പിക്കേണ്ടിയിരുന്നത്? സിനിമയിലും ജീവിതത്തിലും ഒരിക്കൽപ്പോലും ജയൻ പറഞ്ഞിട്ടുണ്ടാവാൻ വഴിയില്ലാത്ത ഡയലോഗുകളാണ് ഇന്നത്തെ തലമുറ ജയന്റേതെന്ന പേരിൽ ആഘോഷിക്കുന്നത്. ഇതൊന്നുമായിരുന്നില്ല ജയൻ. ഇന്നും പകരം വെക്കാനില്ലാത്ത ഒരേയൊരു ജയൻ! വളരെ ചെറുപ്പത്തിൽതന്നെ പോയതുകൊണ്ട് ജയനിന്നും ചെറുപ്പമാണ് എല്ലാവരുടേയും മനസ്സിൽ.\nContent Highlights : Actor Madhu remembers Jayan on his 40th death anniversary


വി. മരിയ ക്രൂസിഫിക്‌സാ ഡി റോസ (1813-1855) – ഡിസംബര് 15\nവിശുദ്ധ മരിയ ക്രൂസിഫിക്‌സാ ഡി റോസ (1813-1855) – ഡിസംബര് 15\n14 Dec, 2021, 6:45 pm\nഇറ്റലിയിലെ ബ്രേഷിയയില് ഒരു സമ്പന്ന കുടുംബത്തില് ഒമ്പതു മക്കളില് ആറാമത്തവളായി പാവ്‌ളീന ഫ്രാന്‍സെസ്‌ക ഡി റോസ 1813 നവംബര്6ന് ജനിച്ചു. 1824-ല് അമ്മ മരിക്കുമ്പോള് അവള്‍ക്ക് പതിനൊന്ന് വയസ്സേയുള്ളു. വിസിറ്റേഷന് സിസ്റ്റേഴ്‌സാണ് അവള്‍ക്കു വിദ്യാഭ്യാസം നല്‍കിയത്. 1830-ല് സ്‌കൂള് വിദ്യാഭ്യാസം അവസാനിപ്പിച്ച്, നല്ലൊരു കര്‍ഷകനും പൊതുക്കാര്യപ്രസക്തനുമായ പിതാവിന്റെ സഹായിയായി ജോലി ആരംഭിച്ചു. നല്ലൊരു സംഘാടകയായിരുന്ന അവള് പിതാവിന്റെ സാമൂഹികപ്രവര്‍ത്തനങ്ങളുടെ ചുവടു പിടിച്ച് കൂടുതല് ജീവകാരുണ്യപ്രവര്‍ത്തനങ്ങളില് ഏര്‍പ്പെടാന് തുടങ്ങി. അവളുടെ ആദ്ധ്യാത്മിക പിതാവും ബ്രേഷിയ കത്തീഡ്രല് വികാരിയുമായിരുന്ന മോണ്. ഫൗസ്റ്റിനോ പിന്‍സോണി അവള്‍ക്കു വേണ്ട എല്ലാ പ്രോത്സാഹ നങ്ങളും സഹായങ്ങളും നല്‍കിക്കൊണ്ടിരുന്നു. ഗബ്രിയേല ബൊര്‍ണാറ്റി എന്ന യുവതിയും അവളെ സഹായിക്കാനെത്തി. അവരിരുവരും കൂടി 1836-ല് നാട്ടില് കോളറ പടര്‍ന്നു പിടിച്ചപ്പോള് രോഗികളെ ശുശ്രൂഷിക്കാന് ധീരമായി രംഗത്തിറങ്ങി.\nപാവ്‌ളീനയുടെ ശ്രമഫലമായി ബ്രേഷിയായില് മൂക-ബധിര വിദ്യാര്‍ത്ഥികള്‍ക്കായി ഒരു സ്‌കൂളും തെരുവില് അലയുന്ന പെണ്‍കുട്ടികളെ സംരക്ഷിക്കാനായി ഒരു സ്ഥാപനവും ആരംഭിച്ചു. പാവപ്പെട്ട സ്ത്രീ കളെ സഹായിക്കാനായി നിയമങ്ങള് നിര്‍മ്മിക്കുന്നതിനും അവള് പ്രേരണ ചെലുത്തി. അവര്‍ക്കുവേണ്ടി ഒരു സാമൂഹിക പദ്ധതിയും ആരംഭിച്ചു.\nക്രിസ്തുവിന്റെ പീഡാനുഭവങ്ങളായിരുന്നു എപ്പോഴും അവളുടെ ധ്യാനവിഷയം. അതുകൊണ്ട് പാവ്‌ളീനയുടെ ആദ്ധ്യാത്മികതയും ക്രൂശിക്കപ്പെട്ട യേശുവിനെപ്പറ്റിയുള്ള ചിന്തകളിലും സ്‌നേഹത്തിലും അധിഷ്ഠിതമായിരുന്നു. അങ്ങനെയാണ് 1840-ല് അവള് മരിയ ക്രൂസിഫിക്‌സ ഡി റോസ എന്നു പേരു സ്വീകരിച്ചുകൊണ്ട് "ഉപവിയുടെ ദാസികള്" എന്ന പുതിയ സന്ന്യാസസഭയ്ക്കു രൂപം കൊടുത്തത്. പാവങ്ങളെയും രോഗികളെയും വേദനിക്കുന്നവരെയും സഹായിക്കുകയും ശുശ്രൂഷിക്കുകയുമായിരുന്നു "ഉപവിയുടെ ദാസികളു"ടെ പ്രവര്‍ത്തനങ്ങള്. വെറും 30 വയസ്സുള്ള സഭാസ്ഥാപകയുടെ ഊര്‍ജ്ജസ്വലതയില് ആകൃഷ്ടരായി ധാരാളം പേര് പുതിയ സഭയില് അംഗങ്ങളായി ചേര്‍ന്നു.\nഉത്തര ഇറ്റലിയില് യുദ്ധം ആരംഭിച്ചപ്പോള് വേദനിക്കുന്ന സകലര്‍ക്കും ആശ്വാസവും സഹായവുമായി സി. മരിയയും സഹോദരിമാരും മാലാഖമാരെപ്പോലെ ബ്രേഷിയയിലും പരിസരപ്രദേശങ്ങളിലും ഓടി നടന്നു. പരുക്കേറ്റ സൈനികരെ ശുശ്രൂഷിക്കാന് 1849-ല് ഒരു മിലിട്ടറി ഹോസ്പിറ്റല് ആരംഭിക്കാന് സഹായിക്കുകയും ചെയ്തു.\n1850-ല് തങ്ങളുടെ പുതിയ സന്ന്യാസസഭയ്ക്ക് പേപ്പല് അംഗീകാരം ലഭിക്കാനായി സി. മരിയ റോമിലെത്തി. അംഗീകാരം ലഭിച്ചതോടെ ധാരാളം പുതിയ കോണ്‍വെന്റുകള് ആരംഭിക്കപ്പെട്ടു. 1855-ല് മാണ്ടുവായില് വച്ച് പെട്ടെന്ന് ബോധക്ഷയം സംഭവിച്ച സി. മരിയ ഡിസംബര് 15 ന് അന്തരിച്ചു. അവരുടെ സഭയുടെ മാതൃഭവനത്തില് നടത്തിയ സംസ്‌കാര ശുശ്രൂഷകളില് ഒരു വന്‍ജനാവലി തന്നെ പങ്കെടുത്തു.\nപോപ്പ് പയസ് XII 1940 മെയ് 26ന് സി. മരിയയെ വാഴ്ത്തപ്പെട്ടവളും 1954 ജൂണ് 12 ന് വിശുദ്ധയുമായി പ്രഖ്യാപിച്ചു.\nലോകത്തില് നിങ്ങള്‍ക്കു ഞെരുക്കമുണ്ടാകും; എങ്കിലും ധൈര്യമായിരിക്കുവിന്; ഞാന് ലോകത്തെ കീഴടക്കിയിരിക്കുന്നു.


b tech student arrest: ഐഎഎസ് ഉദ്യോഗസ്ഥൻ ചമഞ്ഞ് 80 ലക്ഷം തട്ടി; ബിടെക് വിദ്യാർഥി അറസ്റ്റിൽ - telangana police arrestsbtech student who posed as ias officer to earn 80 lakhs from several people | Samayam Malayalam\ntelangana police arrestsbtech student who posed as ias officer to earn 80 lakhs from several people\nഐഎഎസ് ഉദ്യോഗസ്ഥൻ ചമഞ്ഞ് 80 ലക്ഷം തട്ടി; ബിടെക് വിദ്യാർഥി അറസ്റ്റിൽ\nSamayam Desk | Samayam Malayalam | Updated: 20 Apr 2021, 04:18:00 PM\nസര്‍ക്കാര് ജോലി നല്‍കാമെന്ന് പറഞ്ഞു പറ്റിച്ച് നിരവധി പേരിൽ നിന്നായി ഇയാള് ലക്ഷക്കണക്കിനു രൂപ തട്ടിച്ചെടുക്കുകയായിരുന്നുവെന്നാണ് പോലീസ് കണ്ടെത്തിയിട്ടുള്ളത്.\nപ്രതീകാത്മക ചിത്രം Photo; The Times of India/File\n29 പേര് തട്ടിപ്പിന് ഇരയായി\nഅറസ്റ്റിലായത് തെലങ്കാന സ്വദേശി\nസര്‍ക്കാര് ജോലി നല്‍കാമെന്ന് വാഗ്ദാനം നല്‍കി\nഹൈദരാബാദ്: ഐഎഎസ് ഉദ്യോഗസ്ഥൻ ചമഞ്ഞ് പലരിൽ നിന്നായി 80 ലക്ഷത്തോളം രൂപ തട്ടിയ കേസിൽ എൻജിനീയറങ് വിദ്യാര്‍ഥിയെ തേടി പോലീസ്. ജോലി വാഗ്ദാനം ചെയ്ത് നിരവധി പേരിൽ നിന്ന് ഇയാള് പണം തട്ടുകയായിരുന്നുവെന്നാണ് കേസ്. ആളുകളെ കബളിപ്പിച്ച് ഒരു വീടും ബൈക്കും രണ്ട് കാറും പ്രതി സ്വന്തമാക്കിയിരുന്നതായാണ് റിപ്പോര്‍ട്ട്.\nതെലങ്കാനയിലാണ് ഞെട്ടിക്കുന്ന സംഭവം റിപ്പോര്‍ട്ട് ചെയ്തത്. ബീര്‍പൂര് മണ്ഡൽ സ്വദേശിയായ ബര്‍ള ലക്ഷ്മിനാരായണയെയാണ് (22) പോലീസ് തേടുന്നത്. മൂന്നാം വര്‍ഷ ബിടെക് വിദ്യാര്‍ഥിയാണ് ഇയാള് എന്നാണ് റിപ്പോര്‍ട്ടുകള്.\nതട്ടിപ്പു നടത്താനായി ഇയാള് രണ്ട് പേരെ ജോലിക്കാരായി നിയമിച്ചിരുന്നതാണ് പോലീസ് പറയുന്നത്. ഒരാളെ ഡ്രൈവറായും മറ്റൊരാളെ പേഴ്സണൽ അസിസ്റ്റൻ്റായും നിയമിച്ച ശേഷമായിരുന്നു തട്ടിപ്പ്. മഞ്ചേരിയൽ ജില്ലയുടെ ചുമതലയുള്ള ജോയിൻ്റ് കളക്ടര് എന്നായിരുന്നു ഇയാള് സ്വയം പരിചയപ്പെടുത്തിയിരുന്നത്. ഇതിനു കൂടുതൽ വിശ്വാസ്യത തോന്നിക്കാനായിരുന്നു യുവാവ് രണ്ട് പേരെ ജോലിക്കാരായി നിയമിച്ചതെന്ന് പോലീസ് അറിയിച്ചു.\nമൂന്ന് ലക്ഷം രൂപ മുതൽ അഞ്ച് ലക്ഷം രൂപ വരെ നൽകിയാൽ സ‍ര്‍ക്കാര് ജോലി നൽകാമെന്ന് വാഗ്ദാനം ചെയ്ത് ഇയാള് തട്ടിപ്പ് നടത്തുകയായിരുന്നുവെന്നാണ് റിപ്പോര്‍ട്ടുകള്. ഇയാളുടെ വാക്കുകള് വിശ്വസിച്ച് നിരവധി പേരാണ് പണം നൽകിയത്. എന്നാൽ ഇയാളുടെ വഞ്ചനയ്ക്ക് ഇരയായ രണ്ട് പേര് പരാതിയുമായി പോലീസിനെ സമീപിച്ചതോടെയാണ് സംഭവം അധികൃതരുടെ ശ്രദ്ധയിൽപ്പെടുന്നതെന്ന് ദ ന്യൂസ് മിനുട്ട് റിപ്പോര്‍ട്ട് ചെയ്തു.\nAlso Read: പൂരത്തിനെത്തിയ 18 പേർക്ക് കൊവിഡ്; പ്രദർശനം നിർത്തി; വെടിക്കെട്ടിന് കാണികൾ പാടില്ല\n29 പേര് ഇയാളുടെ തട്ടിപ്പിന് ഇരയായിട്ടുണ്ടെന്നാണ് പോലീസ് പറയുന്നത്. ഇവരിൽ നിന്നായി 80 ലക്ഷം രൂപയാണ് ഇയാള് കരസ്ഥമാക്കിയത്. പ്രതിയെ പിടികൂടിയതായും ഇയാളെ ജുഡീഷ്യൽ കസ്റ്റഡിയിൽ വിട്ടതായുമാണ് റിപ്പോര്‍ട്ടിൽ പറയുന്നത്.\nലോക്ക്‌ഡൗൺ ആശങ്കയിൽ കച്ചവടം കൂടി; മദ്യശാല ഏജൻ്റിനെ കൊള്ളയടിച്ച് ലക്ഷങ്ങൾ കവർന്നു ആര്‍ട്ടിക്കിള് ഷോ\ntelangana student arrest Telangana police telangana government job fraud Fake IAS officerbtech student arrest\nWeb Title : telangana police arrestsbtech student who posed as ias officer to earn 80 lakhs from several people


26 April, 2019 01:38:30 PM\nതിരുവനന്തപുരം: ഫെയ്‌സ്ബുക്ക് വഴി പരിചയപ്പെട്ട പെണ്‍കുട്ടിയുടെ നഗ്നചിത്രങ്ങള് പ്രചരിപ്പിച്ച കേസില് സീരിയല് നടന് അറസ്റ്റിലായി. പെണ്‍കുട്ടിയുടെ നഗ്ന ചിത്രങ്ങള് വിദേശത്തു ജോലി ചെയ്യുന്ന പ്രതിശ്രുതവരന് അയച്ചുകൊടുത്ത പാലോട് കരിമണ്‍കോട് സ്വദേശി ഷാന് (25) ആണ് പിടിയിലായത്. സീരിയലില് അഭിനയിപ്പിക്കാമെന്നും വിവാഹം കഴിക്കാമെന്നും പറഞ്ഞു വിശ്വാസം പിടിച്ചുപറ്റിയ ഇയാള് പെണ്‍കുട്ടിയുടെ ഫോട്ടോകള്, നഗ്നചിത്രങ്ങളാക്കി മാറ്റുകയായിരുന്നു. ഇതേ തുടര്‍ന്ന് തര്‍ക്കങ്ങള് ഉണ്ടായതോടെ ഇരുവരും പിരിയുകയായിരുന്നു.\nഇതിനിടെ പെണ്‍കുട്ടിയുടെ വീട്ടുകാര് മറ്റൊരു യുവാവുമായി വിവാഹം ഉറപ്പിച്ചു. ഇതറിഞ്ഞ ഷാന്, യുവാവിന് പെണ്‍കുട്ടിയുടെ നഗ്നചിത്രങ്ങള് അയച്ചുകൊടുക്കുകയായിരുന്നു. ഇതോടെ യുവാവ് പെണ്‍കുട്ടിയുമായുള്ള വിവാഹത്തില് നിന്ന് പിന്മാറി. പെണ്‍കുട്ടിയുടെ ബന്ധുക്കള് പാലോട് പോലീസിന് നല്‍കിയ പരാതിയെ തുടര്‍ന്നാണ് ഷാന് അറസ്റ്റ് ചെയ്യപ്പെട്ടത്. ആറു വ്യാജ ഫെയ്‌സ്ബുക്ക് അക്കൗണ്ടുകളില് നിന്നാണ് ഷാന് പെണ്‍കുട്ടിയുടെ ചിത്രങ്ങള് പലര്‍ക്കായി അയച്ചുകൊടുത്തത്. പോക്‌സോ, ഐ.ടി. ആക്‌ട് എന്നിവ പ്രകാരമാണ് ഇയാള്‍ക്കെതിരെ കേസെടുത്തിരിക്കുന്നത്. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു


വി‌എസ് എത്തിയില്ലെങ്കിലും ആം ആദ്മിക്കായി ഈ പ്രവര്‍ത്തിക്കാന് ഈ പ്രശസ്തരുണ്ട്!\nവെള്ളി, 21 ഫെബ്രുവരി 2014 (13:40 IST)\nഅടുത്തെയിടെ മാധ്യമങ്ങളില് ശ്രദ്ധേയമായ വാര്‍ത്ത ആം ആദ്മി പാര്‍ട്ടി വി‌എസ് അച്യുതാനന്ദനെ പാര്‍ട്ടിയിലേക്ക് ക്ഷണിച്ചതായിരുന്നു.\nഎന്നാല് വി‌എസ് അച്യുതാനന്ദന് ആം ആദ്മിയിലേക്കില്ലെന്ന് വാര്‍ത്താസമ്മേളനത്തില് പരസ് യമായി പ്രഖ്യാപിച്ചു.\nവി‌എസിനെപ്പോലെ പ്രമുഖനായ നേതാവ് എത്തിയാല് ദേശീയതലത്തില് തന്നെ വലിയ ഒരു പ്രകമ്പനം സൃഷ്ടിക്കുമെന്ന് ആം ആദ്മി കണക്കുകൂട്ടിയിരിക്കാം.\nഏതായാലും ന്യൂജനറേഷന് പാര്‍ട്ടിയായി പിറവിയെടുത്ത ആം ആദ്മി പാര്‍ട്ടിയില് കുറഞ്ഞകാലം കൊണ്ട് ചേര്‍ന്ന പ്രമുഖര് വളരെയേറെപ്പേരുണ്ട്.\nസാറാ ജോസഫ് ആം ആദ്മി പാര്‍ട്ടിയില്- അടുത്തപേജ്\nപ്രശസ്ത എഴുത്തുകാരിയും സാമൂഹികപ്രവര്‍ത്തകയുമായ സാറാ ജോസഫ് ആം ആദ്മി പാര്‍ട്ടിയില് ചേര്‍ന്നിരുന്നു.\nജനങ്ങളിലേക്ക് ഇറങ്ങിച്ചെന്നുകൊണ്ട് ഭരണം നടത്താനുള്ള ആം ആദ്മിയുടെ ആത്മാര്‍ത്ഥതയാണ് ആകര്‍ഷിച്ചതെന്ന് സാറാ ജോസഫ് മാധ്യമങ്ങളോട് പറഞ്ഞു.\nമേരി റോയിയും ആം ആദ്‌മി പാര്‍ട്ടിയില്- അടുത്തപേജ്\nവനിതാക്ഷേമ പ്രവര്‍ത്തകയും വിദ്യാഭ്യാസ വിദഗ്‌ദയും അരുന്ധതി റോയിയുടെ മാതാവുമായ മേരി റോയിയും ആം ആദ്‌മി പാര്‍ട്ടിയില് ചേര്‍ന്നു. ആം ആദ്മി പാര്‍ട്ടിയില് അംഗത്വം നല്‍കണമെന്ന് ആവശ്യപ്പെട്ടതനുസരിച്ച് മേരി റോയിയുടെ കോട്ടയത്തെ വീട്ടില് നേരിട്ടെത്തിയ പ്രവര്‍ത്തകര് പാര്‍ട്ടിയില് അംഗത്വം നല്‍കുകയായിരുന്നു.\nഎം എന് കാരശേരി ആം ആദ്‌മി പാര്‍ട്ടിയില്- അടുത്തപേജ്\nപ്രമുഖ സാംസ്‌കാരികപ്രവര്‍ത്തകനും അധ്യാപകനും എഴുത്തുകാരനുമായ എം എന് കാരശേരി ആം ആദ്‌മി പാര്‍ട്ടിയില് ചേര്‍ന്നു. കോഴിക്കോട് കടപ്പുറത്തെ രക്‌തസാക്ഷി മണ്ഡപത്തില് നടന്ന ചടങ്ങിലാണ് പാര്‍ട്ടിയില് ചേര്‍ന്നത്.\nദയാബായിയും എത്തും?- അടുത്തപേജ്\nപിന്നോക്ക ക്ഷേമ പ്രവര്‍ത്തകയും സാമൂഹിക പ്രവര്‍ത്തകയുമായ ദയാബായ് ലോക്‌സഭാ തിരഞ്ഞെടുപ്പില് ആം ആദ്മി പാര്‍ട്ടി ലേബലില് മത്സരിച്ചേക്കുമെന്ന് സൂചന.\nആം ആദ്മി പാര്‍ട്ടിയില് ചേരുകയാണെന്ന് മല്ലിക സാരാഭായ്\nവിഖ്യാത നര്‍ത്തകിയും സാമൂഹ്യ പ്രവര്‍ത്തകയുമായ മല്ലിക സാരാഭായ് താന് ആം ആദ്മി പാര്‍ട്ടിയില് ചേരുകയാണെന്ന് പ്രഖ്യാപിച്ചിരുന്നു.\nടി വിയില്‍നിന്നും അശുതോഷ്- അടുത്ത പേജ്\nപ്രമുഖ ടി വി ജേര്‍ണലിസ്റ്റ് അശുതോഷ് എ എ പിയില് ചേര്‍ന്നിരുന്നു\nപരിസ്ഥിതി പ്രവര്‍ത്തകയായ മേധാ പട്കര്- അടുത്തപേജ്


IND v NZ : അവിശ്വസനീയം! കൈയ്യകലെ ഇന്ത്യക്ക് ജയം നഷ്ടം, തടിതപ്പി കിവീസ്; കാണ്‍പൂര് ടെസ്റ്റില് നാടകീയ സമനില | IND vs NZ :New Zealand hold on for thrilling draw, despite Ashwin Jadeja heroics\nIND v NZ : അവിശ്വസനീയം! കൈയകലെ ഇന്ത്യക്ക് ജയം നഷ്ടം, തടിതപ്പി കിവീസ്; കാണ്‍പൂര് ടെസ്റ്റില് നാടകീയ സമനില\nടിം സൗത്തിയെ രവീന്ദ്ര ജഡേജ പുറത്താക്കുമ്പോള് ഇന്ത്യ ജയം ഉറപ്പിച്ചിരുന്നു. എന്നാല് പിന്നീടുള്ള ഓരോ പന്തിലും വിക്കറ്റിനുള്ള സാധ്യതകള് അടച്ച രചിന് രവീന്ദ്ര 91 പന്തുകള് നേരിട്ട് 18 റണ്‍സുമായി പുറത്താകാതെ നിന്നപ്പോള് 23 പന്തുകള് പ്രതിരോധിച്ച അജാസ് പട്ടേല് മികച്ച പിന്തുണയുമായി ക്രീസില് നിന്നു.\nkanpur, First Published Nov 29, 2021, 4:49 PM IST\nകാണ്‍പൂര്: ആവേശം അവസാന നിമിഷം വരെ നീണ്ട പോരാട്ടത്തിനൊടുവില് കാണ്‍പൂര് ക്രിക്കറ്റ് ടെസ്റ്റില്((India vs New Zealand 1st Test) ) ഇന്ത്യക്കെതിരെ ന്യൂസിലന്‍ഡിന് വീരോചിത സമനില. ഒമ്പത് വിക്കറ്റ് നഷ്ടമായശേഷം അവസാന ബാറ്റര് അജാസ് പട്ടേലിനൊപ്പം(Ajaz Patel) ഒമ്പതോവര് ഇന്ത്യന് സ്പിന് ആക്രമണത്തിനെതിരെ പ്രതിരോധിച്ചു നിന്ന രചിന് രവീന്ദ്രയാണ്(Rachin Ravindra) കിവീസിന് സമനില സമ്മാനിച്ചത്. 284 റണ്‍സ് വിജയലക്ഷ്യം പിന്തുടര്‍ന്ന കീവീസ് ഒമ്പത് വിക്കറ്റ് നഷ്ടത്തില് 165 റണ്‍സെടുത്ത് സമനില പിടിച്ചുവാങ്ങി. സ്കോര് ഇന്ത്യ 345, 243-7, ന്യൂസിലന്‍ഡ് 296, 165-9.\nടിം സൗത്തിയെ(Tim Southee) രവീന്ദ്ര ജഡേജ(Ravindra Jadeja) പുറത്താക്കുമ്പോള് ഇന്ത്യ ജയം ഉറപ്പിച്ചിരുന്നു. എന്നാല് പിന്നീടുള്ള ഓരോ പന്തിലും വിക്കറ്റിനുള്ള സാധ്യതകള് അടച്ച രചിന് രവീന്ദ്ര 91 പന്തുകള് നേരിട്ട് 18 റണ്‍സുമായി പുറത്താകാതെ നിന്നപ്പോള് 23 പന്തുകള് പ്രതിരോധിച്ച അജാസ് പട്ടേല് മികച്ച പിന്തുണയുമായി ക്രീസില് നിന്നു. അശ്വിനും ജഡേജയും അക്സറും പല തന്ത്രങ്ങളും പയറ്റിയിട്ടും ബാറ്റര്‍മാര്‍ക്ക് ചുറ്റും ഫീല്‍ഡര്‍മാരെ നിര്‍ത്തി അജിങ്ക്യാ രഹാനെ സമ്മര്‍ദ്ദം ചെലുത്തിയിട്ടും കിവീസ് വീണില്ല. 52 പന്തുകളാണ് അവസാന വിക്കറ്റില് രചിന് രവീന്ദ്രയും അജാസ് പട്ടേലും ചേര്‍ന്ന് പ്രതിരോധിച്ചത്. അവസാന നിമിഷം വെളിച്ചക്കുറവും ഇന്ത്യക്ക് മുന്നില് വില്ലനായപ്പോള് വിജയം കൈയകലെ ഇന്ത്യക്ക് നഷ്ടമായി.\nമുട്ടി നിന്നു, ചായക്കുശേഷം മുട്ടുകുത്തി\nഒരു വിക്കറ്റിന് നാല് റൺസ് എന്ന നിലയിലാണ് ന്യൂസിലൻഡ് അഞ്ചാം ദിനം ബാറ്റിംഗാരംഭിച്ചത്. രണ്ട് റൺസുമായി ടോം ലാഥവും റൺസൊന്നും എടുക്കാതെ സോമർവില്ലുമായിരുന്നു ക്രീസിൽ. 13 പന്തില് രണ്ട് റണ്‍സെടുത്ത വില് യങ്ങിനെ രവിചന്ദ്ര അശ്വിന് എല്‍ബിയില് നാലാം ദിനം പിരിയുമ്പോള് കുടുക്കിയിരുന്നു. ഒൻപത് വിക്കറ്റ് ശേഷിക്കേ ജയിക്കാൻ 280 റൺസ് തേടി അവസാന ദിവസം ഇറങ്ങിയ കിവികളെ ആദ്യ സെഷനില് പ്രതിരോധത്തിലാക്കാന് ഇന്ത്യന് ബൗളര്‍മാര്‍ക്കായില്ല. സെഷന് പൂര്‍ത്തിയാകുമ്പോള് കൂടുതല് വിക്കറ്റൊന്നും നഷ്ടപ്പെടുത്താതെ കിവീസ് 79 റണ്‍സിലെത്തി.\nഎന്നാല് രണ്ടാം സെഷനിലെ ആദ്യ പന്തില് സോമര്‍വില്ലിനെ പുറത്താക്കി ഉമേഷ് യാദവ് ഇന്ത്യക്ക് ബ്രേക്ക് ത്രൂ നല്‍കി. സോമര്‍വില്ലും ലാഥമും ചേര്‍ന്നുള്ള 76 റണ്‍സിന്‍റെ കൂട്ടുകെട്ടാണ് ഇതോടെ അവസാനിച്ചത്. പിന്നാലെ ടോം ലാഥം അര്‍ധ സെഞ്ചുറി പൂര്‍ത്തിയാക്കി. ഒരിക്കല്‍ക്കൂടി അശ്വിന്‍റെ പന്ത് ഇന്ത്യക്ക് രക്ഷയ്‌ക്കെത്തി. 52 റണ്‍സുമായി ലാഥം ബൗള്‍ഡ്. കെയ്‌ന് വില്യംസണിനൊപ്പം പ്രതിരോധിച്ച് കളിക്കാന് ശ്രമിച്ച റോസ് ടെയ്‌ലറെ(2) ജഡേജ മടക്കിയതോടെ മത്സരം ചായക്ക് പിരിഞ്ഞു. ഇതോടെ അവസാന സെഷന് ത്രില്ലറായി.\nപിച്ചില് നിന്ന് കാര്യമായ സഹായമൊന്നും ലഭിക്കാതിരുന്നിട്ടും അവസാന സെഷനില് രവീന്ദ്ര ജഡേജയുടെ ബൗളിംഗാണ് ഇന്ത്യയെ വിജയത്തിനരികിലെത്തിച്ചത്. അവസാന സെഷനില് ഹെന്‍റി നിക്കോള്‍സിനെ(1) അക്സര് പട്ടേലും ടോം ബ്ലണ്ടലിനെ(2) അശ്വിനും മടക്കിയപ്പോള് ഇന്ത്യ അനായാസ വിജയം പ്രതീക്ഷിച്ചു. പ്രതിരോധിച്ചു നിന്ന ക്യാപ്റ്റന് കെയ്ന് വില്യംസണെ(24) ജഡേജ വിക്കറ്റിന് മുന്നില് കുടുക്കുകയും ചെയ്തതോടെ ഇന്ത്യ ജയമുറപ്പിച്ചു. എന്നാല് രചിന് രവീന്ദ്ര ആദ്യം കെയ്ല് ജയ്മിസണെ(30 പന്തില് 5) കൂട്ടുപിടിച്ച് ഇന്ത്യന് ജയം വൈകിപ്പിച്ചു. ജയ്മിസണെയും പിന്നാലെ ടിം സൗത്തിയെയും(4) ജഡേജ പുറത്താക്കിയതോടെ ഇന്ത്യ വിജയത്തിനരികെ എത്തി. എന്നാല് അജാസ് പട്ടേല് അപ്രതീക്ഷിത ചെറുത്തു നില്‍പ്പ് നടത്തുകയും രചിന് രവീന്ദ്ര ഒരറ്റം കാക്കുകയും ചെയ്തതോടെ ഇന്ത്യ വിജയം കൈവിട്ടു.\nഇന്ത്യക്കായി രവീന്ദ്ര ജഡേജ നാലു വിക്കറ്റെടുത്തപ്പോള് അശ്വിന് മൂന്നും അക്സറും ഉമേഷും ഓരോ വിക്കറ്റും വീഴ്ത്തി. ഡിസംബര് മൂന്നു മുതല് മുംബൈയിലാണ് രണ്ടാം ടെസ്റ്റ്.


കേരളത്തിലെ എട്ടുവയസ്സുകാരന് ബാറ്റ്‌സ്മാന് യൂ ട്യൂബിലെ താരം\nഇന്‍ഫോസിസില് ചെലവ് ചുരുക്കല് തുടങ്ങി\nFriday 2nd November 2012 11:45am\nFriday 2nd November 2012 11:41am\nമലപ്പുറം: യൂ ട്യൂബിലെ പുതിയ താരം മലുപ്പുറംകാരനായ എട്ടുവയസ്സുകാരന് കൃഷ്ണ നാരായണനാണ്. ശരിക്കും പറഞ്ഞാല് സൈബര് ലോകത്തെ ബാറ്റിങ് സെന്‍സേഷനാണ് കൃഷ്ണ.\nകൃഷ്ണയുടെ അച്ഛന് രാജേഷ് കുമാര് യൂ ട്യൂബില് പോസ്റ്റ് ചെയ്ത വീഡിയോ ആണ് കൃഷ്ണയെ പ്രശസ്തനാക്കിയിരിക്കുന്നത്. യൂ ട്യൂബില് ഇതുവരെയായി വീഡിയോ കണ്ടത്5ലക്ഷത്തോളം പേരാണ്. കൃഷ്ണയുടെ ബാറ്റിങ് മികവ് കേരള ക്രിക്കറ്റ് അസോസിയേഷനും ശ്രദ്ധിച്ചെന്നാണ് അറിയുന്നത്.\nഅനന്തിരവന്റെ നിര്‍ബന്ധം മൂലമാണ് രാജേഷ് കുമാര് കൃഷ്ണയുടെ ബാറ്റിങ് യൂ ട്യൂബില് പോസ്റ്റ് ചെയ്തത്. ക്രിക്കറ്റ് അധികൃതരുടേയും കൂടുതല് ആളുകളിലേക്കും കൃഷ്ണയുടെ മികവ് അറിയിക്കാന് സാധിക്കുമെന്ന് പറഞ്ഞായിരുന്നു അനന്തിരവന് വീഡിയോ പോസ്റ്റ് ചെയ്യാന് നിര്‍ബന്ധിച്ചത്. അത്‌പോലെ സംഭവിച്ചെന്നും രാജേഷ് കുമാര് പറയുന്നു.\nസ്‌പോര്‍ട്‌സ് അതോറിറ്റി ഓഫ് ഇന്ത്യ (സായ്)യിലെ ബൈജു ജോര്‍ജാണ് ഇപ്പോള് കൃഷ്ണയെ പരിശീലിപ്പിക്കുന്നത്. കൃഷ്ണയുടെ കഴിവ് എത്രത്തോളമുണ്ടെന്ന് അറിയണമെങ്കില് വീഡിയോ കണ്ടാല് മതിയാകുമെന്നാണ് ബൈജു പറയുന്നത്.\nഇതിനകം തന്നെ കൃഷ്ണ സീനിയര് താരങ്ങള്‍ക്കൊപ്പം കളിച്ചുകഴിഞ്ഞു. എന്നാല് കൃഷ്ണയുടെ സ്വപ്‌നം ഇതൊന്നുമല്ല. ഇന്ത്യയിലെ ക്രിക്കറ്റ് ദൈവമായ സച്ചിനൊപ്പം കളിക്കുകയാണ് കൃഷ്ണയുടെ ഏറ്റവും വലിയ സ്വപ്നം. ഒരു ദിവസം തന്റെ സ്വപ്‌നം സാക്ഷാത്ക്കരിക്കപ്പെടുമെന്നും കൃഷ്ണ പറയുന്നു.


ലാവലിന് കേസ് നാളെ പരിഗണിക്കരുതെന്ന് സുപ്രീംകോടതിയില് അപേക്ഷ | Sutharya Keralam\nലാവലിന് കേസ് നാളെ പരിഗണിക്കരുതെന്ന് സുപ്രീംകോടതിയില് അപേക്ഷ\nലാവലിന് കേസ് നാളെ പരിഗണിക്കരുതെന്ന് ആവശ്യപ്പെട്ട് സുപ്രീംകോടതിയില് അപേക്ഷ. ഹൈക്കോടതി കുറ്റവിമുക്തനാക്കിയ എ ഫ്രാൻസിസാണ് അപേക്ഷ നൽകിയത്. പ്രധാനപ്പെട്ട ചില രേഖകൾ കൂടി ഹാജരാക്കാനുണ്ടെന്നാണ് അപേക്ഷയിലുള്ളത്.\nജസ്റ്റിസ് യു.യു ലളിത് അധ്യക്ഷനായ ബെഞ്ചാണ് കേസ് പരിഗണിക്കുക. 26 തവണയാണ് കേസ് പരിഗണിക്കുന്നത് കോടതി മാറ്റിവെച്ചത്. രേഖകൾ സമ൪പ്പിക്കാനുള്ളതിനാൽ ഹരജി പരിഗണിക്കുന്നത് നീട്ടിവെക്കണമെന്നായിരുന്നു ഇത്രയും കാലം സിബിഐ കോടതിയിൽ ആവശ്യപ്പെട്ടിരുന്നത്. ഇതനുസരിച്ചാണ് ഹരജി പരിഗണിക്കുന്നത് 26 തവണ മാറ്റിവെച്ചത്. കേരളത്തില് നിയമസഭാ തെരഞ്ഞെടുപ്പ് നടക്കുന്നതിനിടെയാണ് നാളെ കേസ് പരിഗണിക്കുക.\nമുഖ്യമന്ത്രി പിണറായി വിജയൻ, മുൻ ഊർജസെക്രട്ടറി കെ. മോഹനചന്ദ്രൻ, ജോയിന്റ് സെക്രട്ടറി എ ഫ്രാൻസിസ് എന്നിവരെ കുറ്റവിമുക്‌തരാക്കിയ ഹൈക്കോടതി വിധിക്കെതിരെയുള്ള സിബിഐ അപ്പീലാണ് കോടതി പരിഗണിക്കുന്നത്. രണ്ട് കോടതികൾ കുറ്റവിമുക്തരാക്കിയ കേസിൽ സുപ്രീംകോടതി ഇടപെടണമെങ്കിൽ ശക്തമായ കാരണങ്ങൾ വേണമെന്ന് ജസ്റ്റിസ് യു.യു ലളിത് നേരത്തെ വ്യക്തമാക്കിയിരുന്നു.\nPrevious articleയുഡിഎഫ് സ്ഥാനാര്‍ഥി ഫിറോസ് കുന്നുംപറമ്ബിലിന് വധഭീഷണി\nNext articleകണ്ണൂരില് ലീഗ് പ്രവര്‍ത്തകന് കൊല്ലപ്പെട്ടു


മലയാളി യുവാവ് ബെംഗളൂരുവില് മരിച്ച നിലയിൽ - News Bengaluru\nമലയാളി യുവാവ് ബെംഗളൂരുവില് മരിച്ച നിലയിൽ\nBy news desk\t Last updated May 18, 2020 0\nബെംഗളൂരു : മലയാളി യുവാവിനെ മരിച്ച നിലയിൽ കണ്ടെത്തി. നൂറനാട് കേശവനി വാസിൽ ബിനു (39) നെയാണ് ഞായറാഴ്ച രാത്രിയോടെ മരിച്ച നിലയിൽ കണ്ടെത്തിയത്. ഇദ്ദേഹം ബെന്നാർ ഘട്ടയിലെ ബേക്കറിയില് കഴിഞ്ഞ ഒരാഴ്ചയായി ജോലി ചെയ്തുവരികയായിരുന്നു എന്നാണു ലഭിച്ച വിവരം. മൃതദേഹത്തിൽ നിന്നും ലഭിച്ച തിരിച്ചറിയൽ കാർഡിൽ നിന്നാണ് വിലാസം തിരിച്ചറിഞ്ഞത്. മൃതദേഹം വിക്ടോറിയ ആശുപത്രിയിലേക്ക് മാറ്റിയിട്ടുണ്ട്.\nരണ്ടു പേരെ കൊന്ന പുളളിപുലിക്കായി വലവിരിച്ച് വനം വകുപ്പ്\nകര്‍ണാടകയില് നാളെ മുതൽ പൊതുഗതാഗതം പുനരാരംഭിക്കും


എഫ് സി കേരളയെ തകർത്തെറിഞ്ഞ് ബാസ്കോ സെമി ഫൈനലിൽ | Fanport | Featured News Malayalam\nSaturday, May 8, 2021 12:06 PM\nHome Football Kerala Premier League എഫ് സി കേരളയെ തകർത്തെറിഞ്ഞ് ബാസ്കോ സെമി ഫൈനലിൽ\nഈ സീസൺ കേരള പ്രീമിയർ ലീഗിന്റെ സെമി ഫൈനൽ തീരുമാനം ആയി. ഇന്ന് ലീഗ് ഘട്ടത്തിലെ അവസാന മത്സരത്തിൽ എഫ് സി കേരളയെ തോൽപ്പിച്ച് കൊണ്ട് ബാസ്കോ ആണ് അവസാന സെമി ഫൈനൽ ബർത്ത് ഉറപ്പിച്ചത്. ഇന്ന് ഗ്രൂപ്പ് എയിലെ അവസാന മത്സരത്തിൽ എഫ് സി കേരളയെ എതിരില്ലാത്ത മൂന്ന് ഗോളിന് എങ്കിലും തോൽപ്പിച്ചാൽ മാത്രമെ ബാസ്കോയ്ക്ക് ഫൈനലിൽ എത്താൻ ആകുമായിരുന്നുള്ളൂ. ഇന്ന് 4-0ന് വിജയിച്ച് കൊണ്ടാണ് ബാസ്കോ ഫൈനൽ ഉറപ്പിച്ചത്.\nതുടക്കം മുതൽ മികച്ച അറ്റാക്കിംഗ് ഫുട്ബോൾ കാഴ്ച വെക്കാൻ ബാസ്കോയ്ക്ക് ഇന്ന് ആയി. ആദ്യ 16 മിനുട്ടിൽ തന്നെ രണ്ടു ഗോളുകൾക്ക് മുന്നിൽ എത്താൻ ബാസ്കോയ്ക്ക് കഴിഞ്ഞു. 11ആം മിനുട്ടിൽ അബ്ദുൽ റഹീം ആണ് ബാസ്കോയ്ക്ക് ലീഡ് നൽകിയത്. 16ആം മിനുട്ടിൽ മുഹമ്മദ് ഷാഫി ലീഡ് ഇരട്ടിയാക്കുകയും ചെയ്തു. 40ആം മിനുട്ടിൽ അജയ് കൃഷ്ണ മൂന്നാം ഗോളും നേടി. രണ്ടാം പകുതിയുടെ തുടക്കത്തിൽ ഷാഫി കളിയിലെ നാലാം ഗോളും നേടി.\nഈ വിജയത്തോടെ ബാസ്കോർ5മത്സരങ്ങളിൽ6പോയിന്റുമായി ഗ്രൂപ്പിൽ രണ്ടാം സ്ഥാനത്ത് ഫിനിഷ് ചെയ്തു. സാറ്റ് തിരൂരിനെയും കേരള പോലീസിനെയും ഗോൾ ഡിഫറൻസിലാണ് ബാസ്കോ മറികടന്നത്. സെമി ഫൈനലിൽ കെ എസ് ഇ ബിയെ ആണ് ബാസ്കോ നേരിടുക. ഏപ്രിൽ 19നാണ് സെമി ഫൈനൽ നടക്കുക.\nPrevious articleഇരട്ട ഗോളുകളുമായി ജമാൽ മുസിയല, കിരീടത്തോടടുത്ത് ബയേൺ\nNext articleബയേൺ മ്യൂണിക്കിൽ നിന്നും ഹാൻസി ഫ്ലിക്ക് പടിയിറങ്ങുന്നു


ബഹിരാകാശ നിലയത്തിലേയ്‌ക്ക് അടുത്ത സംഘം : നാലാം സംഘത്തെ അയയ്‌ക്കാനൊരുങ്ങി നാസയും സ്‌പേസ് എക്‌സും – The End Time News\nബഹിരാകാശ നിലയത്തിലേയ്‌ക്കുള്ള നാലാം സംഘത്തിന്റെ യാത്ര ഉടൻ ആരംഭിക്കും. നാസയും എലോൺ മസ്‌കിന്റെ സ്‌പേസ് എക്‌സും സംയുക്തമായി നടത്തുന്ന സംരംഭം യാത്രികരുമായി ഈ മാസം 23നുള്ളിൽ പുറപ്പെടുമെന്നാണ് തീരുമാനം. നാസയുടെ പ്രതിമാസ വാർത്താസമ്മേളനത്തിലൂടെയാണ് പുതിയ ദൗത്യങ്ങളുടെ വിവരം പുറത്തുവിട്ടത്.\n‘നാസയും സ്‌പേസ് എക്‌സും ഏപ്രിൽ 23ന് ബഹിരാകാശ ദൗത്യത്തിന്റെ നാലാം ഘട്ടം ലക്ഷ്യമിടുകയാണ്. 23ന് അമേരിക്കൻ സമയം രാവിലെ 5.26നാണ് ബഹിരാകാശ നിലയത്തിലേയ്‌ക്കുള്ള ശാസ്ത്രജ്ഞരുമായി സ്‌പേസ് എക്‌സ് ഉപഗ്രഹം വിക്ഷേപിക്കുക. ഫ്‌ലോറിഡയിലെ കെന്നഡി ബഹിരാകാശ നിലയത്തിൽ നിന്നാണ് വിക്ഷേപണം നടക്കുന്നത്.’ നാസ അധികൃതർ അറിയിച്ചു.\nബഹിരാകാശ വിക്ഷേപണവുമായി ബന്ധപ്പെട്ട് ഏപ്രിൽ 8ന് ആക്‌സിയം മിഷൻ വൺ എന്ന ദൗത്യം അന്താരാഷ്‌ട്ര സ്‌പേസ് സ്റ്റേഷനിലേ.യ്‌ക്കായി നാസ നടത്തിയിരുന്നു. തുടർന്നാണ് ബഹിരാകാശ സഞ്ചാരികളെ വഹിക്കുന്ന സ്വകാര്യ പേടകത്തിന്റെ വിക്ഷേപണങ്ങളുടെ മുന്നൊരുക്കം ആരംഭിച്ചത്. വിക്ഷേപണ വാഹനത്തിന്റേയും സഞ്ചാരികളുടേയും തയ്യാറെടുപ്പുകളുടെ അവസാന ഘട്ട അവലോകനം നാസ ഈ ആഴ്ച പൂർത്തിയാക്കും. വിക്ഷേപണം സാഹചര്യം അനുകൂലമാണെങ്കിൽ 23ന് തന്നെ നടക്കും. മാറ്റിവയ്‌ക്കപ്പെട്ടാൽ 24,25 തിയതികളിൽ നടത്തുമെന്നും നാസ അറിയിച്ചിട്ടുണ്ട്.\nബഹിരാകാശ സഞ്ചാരികളായ ജെൽ ലിൻഡ്‌ഗ്രെൻ, ബോബ് ഹെയ്ൻസ്, ജെസീക വാറ്റ്കിൻസ് എന്നിവർക്കൊപ്പം യൂറോപ്യൻ സ്‌പേസ് ഏജൻസിയുടെ സാമന്ത ക്രിസ്റ്റോഫോറെറ്റി എന്നീ നാലുപേരടങ്ങുന്ന സംഘമാണ് യാത്ര നടത്തുന്നത്


I cried and fought with my family to get into films: Saara - Malayalam Filmibeat\nസിനിമാ ബാക്ക്ഗ്രൗണ്ട് ഉണ്ടായിട്ടും അഭിനയിക്കാന് വിട്ടില്ല, ഒടുവില് വീട്ടില് 'കച്ചറ' ഉണ്ടാക്കി !!\n| Published: Tuesday, January 31, 2017, 14:31 [IST]\nസിനിമ പലരുടെയും സ്വപ്ന ലോകമാണ്. എന്നാല് അതേ വശം മോശമായ ഒരു മേഖലായായി സിനിമയെ കാണുന്നവരുമുണ്ട്. സിനിമയ്ക്ക് പുറത്തുള്ളവര് മാത്രമല്ല, അകത്തുള്ളവരും സിനിമ ഫീല്‍ഡിലേക്ക് കുടുംബത്തിലെ മറ്റാരെയും പറഞ്ഞ് വിടാന് ആഗ്രഹിക്കില്ല.\nഅങ്ങനെയുള്ള എതിര്‍പ്പുകളെ അവഗണിച്ചാണ് നടി സാറ ദേവ സിനിമയിലെത്തിയത്. സിനിമാ എന്ന വ്യവസായ രംഗത്ത് സെഞ്ച്വറി നേടിയ തിയേറ്റര് ഉടമയുടെ കൊച്ചുമകളാണ് സാറ ദേവ. എന്നിട്ടും സിനിമയിലേക്ക് വിടാന് വീട്ടുകാര് സമ്മതിച്ചില്ലത്രെ.\nപി വാസു സംവിധാനം ചെയ്യുന്ന സിവലിംഗം എന്ന തമിഴ് ചിത്രത്തിലൂടെയാണ് ഇപ്പോള് സാറ ദേവ സിനിമലോകത്ത് അരങ്ങേറ്റം കുറിയ്ക്കുന്നത്. സംവിധായകന്റെ മകന് ശക്തിവാസുവിന്റെ നായികയാണ് ചിത്രത്തില് സാറ. ഋതിക സിംങും രാഘവ ലോറന്‍സുമാണ് ചിത്രത്തിലെ കേന്ദ്ര കഥാപാത്രങ്ങളായി എത്തുന്നത്.\nസിനിമയിലേക്കുള്ള ഈ അരങ്ങേറ്റം എളുപ്പമായിരുന്നില്ല എന്ന് സാറ ദേവ പറയുന്നു. സിനിമയില് അഭിനയിക്കാന് സമ്മതിക്കാന് വേണ്ടി വീട്ടുകാരോട് വഴക്കിടേണ്ടി വന്നു എന്ന് ടൈംസ് ഓഫ് ഇന്ത്യയ്ക്ക് അനുവദിച്ച അഭിമുഖത്തില് സാറ പറഞ്ഞു.\nകുഞ്ഞുന്നാള് മുതല് ആഗ്രഹം\nകുട്ടി ആയിരുന്ന നാള് മുതല് എന്റെ ആഗ്രഹമായിരുന്നു ജയലളിതയെയും മീനയെയും ജ്യോതികയെയുമൊക്കെ പോലെ വലിയൊരു നായികയാകണം എന്ന്. എന്നാല് വലുതായപ്പോള് വീട്ടുകാര് എന്റെ സിനിമാ മോഹത്തെ ശക്തമായി എതിര്‍ത്തു. കരഞ്ഞ് ബഹളമുണ്ടാക്കിയ ശേഷമാണ് ഒടുവില് സമ്മതിച്ചത്.\nഒരു ബ്രാഹ്മിണ് പെണ്‍കുട്ടിയായിട്ടാണ് സിവലിംഗത്തില് സാറ അഭിനയിക്കുന്നത്. യഥാര്‍ത്ഥത്തില് മറ്റൊരു നടിയെയായിരുന്നു ചിത്രത്തിലേക്ക് ആദ്യം പരിഗണിച്ചിരുന്നത്. മറ്റെന്തോ കാരണത്താല് ആ നടി പിന്മാറിയപ്പോഴാണ് വാസു സര് തന്നെ വിളിച്ചത് എന്ന് സാറ പറയുന്നു.\nകുട്ടിയാണെന്ന് പറഞ്ഞ് തഴഞ്ഞു\nരണ്ട് വര്‍ഷങ്ങള്‍ക്ക് മുന്‍പ് അവസരം ചോദിച്ച് ഞാന് വാസു സാറിനെ കണ്ടിരുന്നു. എന്നാല് എന്നെ കാണാന് ചെറിയ പ്രായം തോന്നിയ്ക്കുന്നു എന്ന് പറഞ്ഞ് ഒഴിവാക്കുകയായിരുന്നു. പക്ഷെ ഈ ചിത്രത്തില് ഒരു അവസരം വന്നപ്പോള് അദ്ദേഹം എന്നെ വിളിച്ചു.\nസംവിധായകന്റെ മകനൊപ്പം അഭിനയിക്കുമ്പോള്\nസെറ്റില് വാസു സാറും മകനും അച്ഛനും മകനുമല്ല, സംവിധായകനും നടനുമാണ്. അത്തരത്തിലുള്ള പക്ഷപാതമൊന്നും സംവിധായകന് സെറ്റില് കാണിക്കാറില്ല. ശക്തി വളരെ സമര്‍പ്പണ ബോധമുള്ള നടനാണെന്നും സാറ പറഞ്ഞു.\nRead more about: saara deva tamil film tamil movie tamil cinema സാറ ദേവ തമിഴ് സിനിമ നടി\nHer family has been in the film business for almostacentury (her great grandfather was the owner of Sri Murugan Talkies in Mint), but when it came to making her entry in films, Saara Deva says that she hadatough time convincing her family members. Saara is making her debut, as Shakti Vasu's pair in P Vasu's upcoming Sivalinga\nStory first published: Tuesday, January 31, 2017, 14:31 [IST]


Janmabhumi| ഇന്ത്യയില് രാജ്യവിരുദ്ധത വളര്‍ത്താന് ലക്ഷ്യമിട്ട് പാകിസ്താന്; വ്യാജ വീഡിയോകള് പ്രചരിപ്പിച്ച് 46 ട്വിറ്റര് അക്കൗണ്ടുകള്; കേസെടുത്ത് പോലീസ്\nഇന്ത്യയില് രാജ്യവിരുദ്ധത വളര്‍ത്താന് ലക്ഷ്യമിട്ട് പാകിസ്താന്; വ്യാജ വീഡിയോകള് പ്രചരിപ്പിച്ച് 46 ട്വിറ്റര് അക്കൗണ്ടുകള്; കേസെടുത്ത് പോലീസ്\nJanuary 09, 2022, 08:17 p.m.\nശബ്ദം മോര്‍ഫ് ചെയ്തുകൊണ്ട്, സിഖ് സമൂഹത്തിന് എതിരാണിത് എന്ന് വരുത്തിത്തീര്‍ക്കാനാണ് രാജ്യവിരുദ്ധര് ശ്രമിക്കുന്നതെന്നും അധികൃതര് അറിയിച്ചു.\nന്യൂദല്‍ഹി: രാജ്യവിരുദ്ധത വളര്‍ത്താന് വ്യാജ വീഡിയോകള് പ്രചരിപ്പിച്ച ട്വിറ്റര് ഹാന്‍ഡിലുകള്‍ക്കെതിരെ നടപടിയെടുത്ത് ദല്‍ഹി പോലീസ്. സിഖ് സമൂഹത്തെ ഇല്ലാതാക്കാന് ക്യാബിനെറ്റ് യോഗത്തില് ചര്‍ച്ച നടത്തിയെന്ന വീഡിയോകളാണ് അക്കൗണ്ടുകളിലൂടെ പ്രചരിപ്പിച്ചത്.\nനിലവില് ഇന്ത്യന് സൈന്യത്തിലുള്ള എല്ലാ സിഖ് സൈനികരെയും സര്‍ക്കാര് നീക്കം ചെയ്യാന് പദ്ധതിയിടുന്ന തരത്തിലുള്ള വീഡിയോകളാണ് ട്വിറ്റര് അക്കൗണ്ടുകള് വഴി പ്രചരിച്ചത്. രാജ്യത്ത് വര്‍ഗീയത വളര്‍ത്താനും ശത്രുത ഉണ്ടാക്കാനും വേണ്ടിയാണ് ട്വിറ്ററിലൂടെ വ്യാജ വീഡിയോകള് പ്രചരിപ്പിച്ചതെന്നും ദല്‍ഹി പോലീസ് അറിയിച്ചു. ഇത്തരം വീഡിയോകള് പ്രചരിപ്പിച്ച 46 ട്വിറ്റര് അക്കൗണ്ടുകള്‍ക്കെതിരെ പോലീസ് കേസെടുത്തു.\nസംയുക്ത സൈനിക മേധാവി ജനറല് ബിപിന് റാവത്തും മറ്റ് സൈനിക ഉദ്യോഗസ്ഥരും വീരമൃത്യു വരിച്ചതിന് ശേഷം നടത്തിയ യോഗത്തിന്റെ വീഡിയോയാണ് വ്യാജ പ്രചാരണം നടത്താന് ഉപയോഗിച്ചിരിക്കുന്നത്. ഇതിലെ ശബ്ദം മോര്‍ഫ് ചെയ്തുകൊണ്ട്, സിഖ് സമൂഹത്തിന് എതിരാണിത് എന്ന് വരുത്തിത്തീര്‍ക്കാനാണ് രാജ്യവിരുദ്ധര് ശ്രമിക്കുന്നതെന്നും അധികൃതര് അറിയിച്ചു. പാക് ആസ്ഥാനമായി പ്രവര്‍ത്തിക്കുന്ന ട്വിറ്റര് അക്കൗണ്ടുകളിലാണ് ഇത്തരം വീഡിയോകള് പ്രത്യക്ഷപ്പെട്ടതെന്ന് അന്വേഷണ ഉദ്യോഗസ്ഥര് വ്യതക്തമാക്കി.\n2021, ഒക്ടോബര് മുതല് ഡിസംബര് വരെയുള്ള മാസങ്ങള്‍ക്കിടയിലാണ് ഈ അക്കൗണ്ടുകള് പ്രവര്‍ത്തിക്കാന് തുടങ്ങിയത്. പാകിസ്താനില് നിന്നുള്ള സിംഗിള് ബ്രൗസര് ഉപയോഗിച്ചാണ് ഇവ പ്രവര്‍ത്തിക്കുന്നത് എന്നും കണ്ടെത്തിയിട്ടുണ്ട്. സംഭവത്തില് ഡല്‍ഹി പോലീസ് കേസെടുത്ത് അന്വേഷണം ആരംഭിച്ചു.


20 ദിവസമായി ഹര്‍ദിക് പട്ടേലിനെ കാണാനില്ല; പരാതിയുമായി ഭാര്യ - BIG14NEWS\n20 ദിവസമായി ഹര്‍ദിക് പട്ടേലിനെ കാണാനില്ല; പരാതിയുമായി ഭാര്യ\nഅഹമ്മദാബാദ് : പട്ടീദാര് സമുദായ നേതാവ് ഹര്‍ദിക് പട്ടേലിനെ കഴിഞ്ഞ 20 ദിവസമായി കാണാനില്ലെന്ന് പരാതി. ഭാര്യ കിഞ്ജല് പട്ടേലാണ് പരാതിയുമായി രംഗത്തെത്തിയത്. സംഭവത്തില് ഗുജറാത്ത് ഭരണകൂടത്തിന് പങ്കുണ്ടെന്നാരോപിച്ച് കിഞ്ജല് പട്ടേലില് വീഡിയോ സന്ദേശത്തിലൂടെ രംഗത്തെത്തി.\n‘പട്ടേല് സമരത്തിന്റെ പേരിലുള്ള കേസുകള് ചുമത്തി ഹര്‍ദിക് പട്ടേലിനെ സര്‍ക്കാര് വേട്ടയാടുകയാണ്. അന്ന് ഹര്‍ദികിനൊപ്പം സമരത്തിനുണ്ടായിരുന്ന മറ്റു നേതാക്കളുടെ പേരില് കേസെടുക്കുന്നില്ല. അവരിപ്പോള് ബിജെപിയില് ചേര്‍ന്നിരിക്കുകയാണ്’ കിഞ്ജല് പട്ടേല് പറഞ്ഞു. അതേ സമയം ഫെബ്രുവരി 11-ന് ഡല്‍ഹി വിജയത്തില് അരവിന്ദ് കെജ്‌രിവാളിന് ആശംസകളറിയിച്ച് ഹര്‍ദിക് പട്ടേല് ട്വീറ്റ് ചെയ്തിട്ടുണ്ട്. ഗുജറാത്തില് തദ്ദേശ തിരഞ്ഞെടുപ്പിന് മുന്നോടിയായി, തന്നെ ജയിലിലാക്കാന് സര്‍ക്കാര് ശ്രമിക്കുന്നുണ്ടെന്ന് ഹര്‍ദിക് പട്ടേല് ആരോപിച്ചിരുന്നു. നാല് വര്‍ഷം മുമ്ബുള്ള സംഭവങ്ങളുടെ പേരില് ഗുജറാത്ത് പോലീസ് കേസുകളില് പ്രതിചേര്‍ത്ത്‌ക്കൊണ്ടിരിക്കുകയാണെന്നും അദ്ദേഹം പറഞ്ഞിരുന്നു.\nPrevious articleകരിപ്പൂരില് വിമാനമിറങ്ങിയ കാസര്‍കോട് സ്വദേശികളെ തട്ടിക്കൊണ്ടുപോയി ക്രൂരമര്‍ദനം; നഗ്നരാക്കി ദേഹപരിശോധന; പിന്നിൽ സ്വര്‍ണ കളളക്കടത്ത് സംഘമെന്ന് സൂചന\nNext articleഅവസ്ഥ അതീവ ഗുരുതരം; മാറിച്ചിന്തിച്ചേ മതിയാകൂ; കോൺഗ്രസിനെതിരെ രൂക്ഷ വിമർശനവുമായി ജ്യോതിരാദിത്യ സിന്ധ്യ


ടോങ്ങോയിലെ സ്ത്രീകളുടെ വിചിത്രമായ സമര മുറ – No Sex Strike | MalluJokes.com\nടോങ്ങോയിലെ പ്രസിഡന്റ് രാജി വൈക്കേണ്ടി വരുമോ ? ഇത്തവണ സ്ത്രീകള് രണ്ടും കല്പിച്ചാണ് .\nപ്രസിഡണ്ട് നു എതിരായിയുള്ള തങ്ങളുടെ സമരത്തിന് പുരുഷന്മാരുടെ പൂര്‍ണ പിന്തുണ ലഫിക്കുവാന് വേണ്ടി ടോങ്ങോയിലെ സ്ത്രീകള് പുതിയ ഒരു സമര തന്ത്രം ആവിഷ്കരിച്ചു .. No Sex Strike . അവിടുത്തെ സ്ത്രീകള് ഒരാഴ്ചതേക്ക് പുരുഷന്മാരുമായി സെക്സില് എര്പെടുകയില്ല എന്ന് തീരുമാനിച്ചു. അത് മൂലം സഹി കെടുന്ന പുരുഷന്മ്മാര് തങ്ങളുടെ സമരത്തിനു പൂര്‍ണ പിന്തുണ നല്‍കും എന്നാണ് സ്ത്രീകള് പ്രതീക്ഷിക്കുന്നത് ..\nഈ സമരം വിജയിക്കുമോ എന്ന് അവിടുത്തെ പല സ്ത്രീകളും സംശയം പ്രകടിപിച്ചു. ഒരാഴ്ച സമയം കുറച്ചു കൂടുതല് ആണെന്ന് ആണ് അവരില് പലരുടെയും അഫിപ്രായം. കൂടിയാല് രണ്ടു ദിവസം മതിയായിരുന്നു ഈ സമരം എന്നാണ് പല സ്ത്രീകളും അഫിപ്രയപെട്ടത് …\nടോങ്ങോയിലെ പ്രസിഡന്റ് രാജി വൈക്കേണ്ടി വരുമോ ?\nടോങ്ങോയിലെ പുരുഷന്മ്മാര് സ്ത്രീകളുടെ മുന്‍പില് മുട്ട് മടക്കേണ്ടി വരുമോ ? അവര് പ്രസിടെന്റിന്റെ കഴുത്തിന് പിടിച്ചു പുറത്താകുമോ ? സെക്സ് ആണോ പ്രസിഡണ്ട് ആണോ വലുത് ?\nഈ ഒരാഴ്ച ക്കുള്ളില് ടോങ്ങോയിലെ പുരുഷന്മ്മര്‍ക്ക് പലതും തീരുമാനിക്കേണ്ടി വരും .. .. ഈ സമരം പുരുഷന്മാര് പൊളിക്കുമോ അതോ സ്ത്രീകള് സ്വയം പൊളിക്കുമോ എന്ന് കാത്തിരുന്നു കാണുക തന്നെ..\nഇതാ കൂടുതല് വാര്‍ത്തകള് …\nTogo Sex Strike: Women’s Group Plans To Withhold Sex\nIn Effort To Unseat President Faure Gnassingbe


തെരഞ്ഞെടുപ്പ് പ്രചാരണത്തിന് അമിതമായി പണം ഒഴുക്കുന്നു; പതിനായിരം രൂപയില് കൂടുതല് ഇനി ഒരു ദിവസം ചിലവാക്കാന് കഴിയില്ലെന്ന് തെരഞ്ഞെടുപ്പ് കമ്മീഷന് - BIGNEWSLIVE | Latest Malayalam News\nന്യൂഡല്‍ഹി: രാജ്യത്തെ തെരഞ്ഞെടുപ്പില് പ്രചാരണത്തിന് വേണ്ടി അമിതമായി പണം ഒഴുകുന്നത് തടയാന് പുതിയ നടപടിയുമായി തെരഞ്ഞെടുപ്പ് കമ്മീഷന്. ഇനിമുതല് സ്ഥാനാര്‍ത്ഥിക്കും പാര്‍ട്ടിയ്ക്കും ഒരു ദിവസം പതിനായിരം രൂപമാത്രമേ ചെലവഴിക്കാന് സാധിക്കു എന്ന് തെരഞ്ഞെടുപ്പ് കമ്മീഷന് ഉത്തരവിറക്കി. സ്ഥാനാര്‍ത്ഥിയ്ക്ക് പതിനായിരത്തില് കൂടുതല് സംഭാവന സ്വീകരിക്കാനും ഇനിമുതല് കഴിയില്ലെന്ന് പുതിയ ഉത്തരവില് പറയുന്നു.\nനേരത്തെ ഒരു ദിവസം ചിലവഴിക്കാവുന്ന തുക ഇരുപതിനായിരം ആയിരുന്നു. 2011 ലായിരുന്നു ഇരുപതിനായിരം രൂപയാക്കിയത്.\nഇന്‍കം ടാക്‌സ് ആക്ടിലെ സെക്ഷന് 40എ(3)ഭേദഗതി വരുത്തിയതോടെയാണ് തെരഞ്ഞെടുപ്പ് കമ്മീഷന്റെ പുതിയ നീക്കം. പുതിയ ഉത്തരവിനെ കുറിച്ച് എല്ലാ തെരഞ്ഞെടുപ്പ് ഓഫീസര്‍മാര്‍ക്കും കമ്മീഷന് നിര്‍ദേശം നല്‍കി.\nപുതിയ ഉത്തരവ് നവംബര് 12 മുതല് നിലവില് വന്നു. ഛത്തീസ്ഗഡ്, മിസോറാം, തെലങ്കാന, മധ്യപ്രദേശ്, രാജസ്ഥാന് എന്നീ സംസ്ഥാനങ്ങളിലെ തെരഞ്ഞെടുപ്പുകളില് ഇത് ബാധകമാക്കി. തെരഞ്ഞെടുപ്പ് ചെലവു കണക്കുകളില് കൂടുതല് കൃത്യത വരുത്താനാണ് കമ്മീഷന്റെ പുതിയ നീക്കം\nTags: 000election campaignelection commissionmore than Rs 10not be use\nപാര്‍ട്ടി എന്ത് നടപടിയെടുത്താലും സ്വീകരിക്കും; നടപടിയോട് പ്രതികരിച്ച് ശശി\n'പ്രിയപ്പെട്ടവരെ നഷ്ടപ്പെട്ടവരുടെ വേദന എനിക്കറിയാം, അത് മറ്റൊരാള്‍ക്ക് കൂടി സംഭവിക്കുന്നത് എനിക്കിഷ്ടമല്ല' മുംബൈ നഗരത്തിന്റെ സുരക്ഷയ്ക്കായി പോരാടി ദമ്പതികള്\nആറു മാസം മുന്‍പ് ഹിമാലയത്തില് ധ്യാനത്തിന് പോയ മലയാളി യുവാവ് മരിച്ച നിലയില്; ആത്മീയതയിലേയ്ക്ക് തിരിഞ്ഞത് കമ്പ്യൂട്ടര് എന്‍ജിനീയറിംഗ് പഠനത്തിനു ശേഷം


nasa Archives - Daily on Business Economy and Society\nവാഷിംഗ്ടണ്: 2024-ആകുമ്പോഴേക്കും ചന്ദ്രനില് അമേരിക്കന് ബഹിരാകാശ യാത്രികരെ എത്തിക്കാന് പദ്ധതിയിട്ടിരിക്കുകയാണു നാസ. ഈ ദൗത്യത്തിനായി നാസയ്ക്കു ചുരുങ്ങിയത് 20 മുതല് 30 ബില്യന് ഡോളര് വരെ അടുത്ത അഞ്ച് വര്‍ഷങ്ങള്‍ക്കിടെ ചെലവഴിക്കേണ്ടി വരുമെന്നാണു കണക്കാക്കുന്നതെന്നു നാസ അഡ്മിനിസ്‌ട്രേറ്റര് ജിം ബ്രിഡെന്‍സ്റ്റീന് പറഞ്ഞു.\nസൗരയൂധത്തെ കുറിച്ചു പഠിക്കുന്നതിന് നാല് സംഘങ്ങളെ കൂടി അമേരിക്കന് ബഹിരാകാശ ഗവേഷണ ഏജന്‍സിയായ നാസ ചുമതലപ്പെടുത്തി. ഭൂമിക്ക് സമീപമുള്ള ഛിന്നഗ്രഹങ്ങളെ കുറിച്ചും സൗരയൂധത്തിലെ മറ്റ് ഘടകങ്ങളെ കുറിച്ചുമാണ് ഈ സംഘങ്ങള് പഠനം നടത്തുക.3മില്യണ് മുതല്5മില്യണ് വരെ\n137 വര്‍ഷത്തിനിടയിലെ ഏറ്റവും ചൂടേറിയ രണ്ടാമത്തെ ഫെബ്രുവരിയാണ് 2017ലേതെന്ന് അമേരിക്കന് ബഹിരാകാശ ഏജന്‍സിയായ നാസയുടെ വെളിപ്പെടുത്തല്. 1951 മുതല് 1980 വരെയുള്ള കാലയളവിലെ ഫെബ്രുവരി മാസങ്ങളില് അനുഭവപ്പെട്ട ശരാശരി ചൂടിനേക്കാള് 1.1 ഡിഗ്രി സെല്‍ഷ്യസ് കൂടിയ ചൂടാണ് ഇക്കഴിഞ്ഞ ഫെബ്രുവരിയില് അനുഭവപ്പെട്ടതെന്നും


sonali phogat bjp: "ഭാരത് മാതാ കീ വിളിക്കൂ, നിങ്ങളെന്താ പാക്കിസ്ഥാനികളാണോ?" ബിജെപിയുടെ ടിക് ടോക് സ്ഥാനാർത്ഥി സൊനാലി - those who don't chant bharat mata ki jai are pakistanis says bjp candidate tik tok star sonali phogat | Samayam Malayalam\nthose who don't chant bharat mata ki jai are pakistanis says bjp candidate tik tok star sonali phogat\n"ഭാരത് മാതാ കീ വിളിക്കൂ, നിങ്ങളെന്താ പാക്കിസ്ഥാനികളാണോ?" ബിജെപിയുടെ ടിക് ടോക് സ്ഥാനാർത്ഥി സൊനാലി\nSamayam Malayalam | Updated: 09 Oct 2019, 10:12:00 AM\nടിക് ടോക് താരമെന്ന നിലയിൽ പേരെടുത്ത സൊനാലി ഭോഗതിനെ കോൺഗ്രസിന്‍റെ സിറ്റിങ് എംഎൽഎയ്ക്കെതിരെ മത്സരിപ്പിക്കാൻ ബിജെപി തീരുമാനിച്ചത് വലിയ വാര്‍ത്തയായിരുന്നു. എന്നാൽ പ്രചാരണത്തിനിടെ ജനക്കൂട്ടത്തെ പാക്കിസ്ഥാനികളെന്ന് വിളിക്കുന്ന വീഡിയോയാണ് സോഷ്യൽ മീഡിയയിൽ വൈറലാകുന്നത്.\nഭാരത് മാതാ കീ ജയ് വിളിക്കാത്ത ജനക്കൂട്ടത്തെ ശകാരിച്ച് ബിജെപി സ്ഥാനാര്‍ത്ഥി\nനിങ്ങള് പാക്കിസ്ഥാനികളാണോ എന്ന് ജനക്കൂട്ടത്തോട് ചോദ്യം\nആദംപൂരിൽ ബിജെപിയുടെ സ്ഥാനാര്‍ത്ഥി ടിക് ടോക് താരം സൊനാലി ഭോഗത്\n"നിങ്ങളെന്താ പാക്കിസ്ഥാനിൽ നിന്ന് വന്നതാണോ? പാക്കിസ്ഥാനികളാണോ നിങ്ങള്? നിങ്ങള് ഇന്ത്യക്കാരാണെങ്കിൽ ഭാരത് മാതാ കീ ജയ് വിളിക്കണം." പ്രചാരണത്തിനിടെ താൻ ഭാരത് മാതാ കീ വിളിച്ചപ്പോള് നിശബ്ദരായിരുന്ന ജനക്കൂട്ടത്തോടാണ് ബിജെപി സ്ഥാനാര്‍ത്ഥി സൊനാലി ഭോഗതിന്‍റെ ശകാരം. ടിക് ടോക് താരമായ സൊനാലി ഭോഗത് ഹരിയാനയിലെ ആദംപൂര് മണ്ഡലത്തിലാണ് ബിജെപിയ്ക്ക് വേണ്ടി മത്സരിക്കുന്നത്.\nമണ്ഡലത്തിൽ പ്രചാരണം നയിക്കുന്നതിനിടെയായിരുന്നു സ്ഥാനാര്‍ത്ഥിയുടെ പാക്കിസ്ഥാൻ പരാമര്‍ശം. ഹിസാര് ജില്ലയിലെ ബാൽസമന്ദിലായിരുന്നു പ്രചാരണം. ജനക്കൂട്ടം മറുപടി പറയാതെ വന്നതോടെ സ്ഥാനാര്‍ത്ഥി തന്നെ സ്വയം ജയ് വിളിച്ചു. തന്‍റെ മുദ്രാവാക്യത്തിന് മറുപടിയില്ലാതെ നിൽക്കുന്ന ഒരു വിഭാഗം ആളുകളോട് വീണ്ടും സ്ഥാനാര്‍ത്ഥി ശകാരം തുടര്‍ന്നു. "വെറും രാഷ്ട്രീയത്തിന്‍റെ പേരിൽ ഭാരത് മാതാ കീ ജയ് വിളിക്കാത്ത നിങ്ങളൊക്കെ ഇന്ത്യക്കാരാണെന്ന് കേള്‍ക്കുമ്പോള് എനിക്ക് ലജ്ജ തോന്നുന്നു." ഭാരത് മാതാ കീ ജയ് വിളിക്കാത്തവരുടെ വോട്ടിന് ഒരു വിലയുമില്ലെന്നും സൊനാലി കൂട്ടിച്ചേര്‍ത്തു.\nഅതേസമയം, പ്രസംഗത്തിനിടെ പ്രദേശത്ത് പുതിയ കോളേജ് സ്ഥാപിക്കുമെന്ന പ്രഖ്യാപനം ജനക്കൂട്ടം ആവേശത്തോടെയാണ് സ്വീകരിച്ചത്. ഇതിനു പിന്നാലെ ജനക്കൂട്ടത്തിൽ നിന്ന് ഭാരത് മാതാ കീ ജയ് വിളികളുമുയര്‍ന്നു.\nAlso Read: ചുമട്ടുതൊഴിലാളിയായ മജേഷ് ടിക് ടോകിലൂടെ സിനിമയിലേയ്ക്ക്\nഅമേഠിയിൽ സ്മൃതി ഇറാനിയെ രാഹുൽ ഗാന്ധി തോൽപ്പിച്ചതു പോലെ കോൺഗ്രസിനെ തോൽപ്പിക്കുമെന്നാണ് കോൺഗ്രസിന്‍റെ സിറ്റിങ് സീറ്റായ ആദംപൂരിൽ കുൽദീപ് ബിഷ്ണോയ് എംഎൽഎയ്ക്കെതിരെ മത്സരിക്കുന്ന സൊനാലിയുടെ അവകാശവാദം.\nഅതേസമയം, ജനക്കൂട്ടത്തെ താൻ പാക്കിസ്ഥാനികളെന്ന് വിളിച്ചിട്ടില്ലെന്ന് സൊനാലി പിന്നീട് വിശദീകരിച്ചു. നിങ്ങള് പാക്കിസ്ഥാനിൽ നിന്നാണോ വന്നത് എന്നാണ് താൻ അവരോട് ചോദിച്ചതെന്ന് സൊനാലി പറഞ്ഞു. ഭാരത് മാതാ കീ വിളിക്കാത്ത പലരും യുവാക്കളായിരുന്നുവെന്നും അവര് പിന്നീട് തന്‍റെ അടുത്തു വന്ന് ക്ഷമ ചോദിച്ചെന്നും അവര് കൂട്ടിച്ചേര്‍ത്തു.\nAlso Read: രാഷ്ട്രീയ പരസ്യങ്ങൾക്ക് ടിക് ടോകിൽ നിരോധനം\nഒക്ടോബര് 21നാണ് ഹരിയാനയിൽ നിയമസഭാ തെരഞ്ഞെടുപ്പ് നടക്കുന്നത്. ആദംപൂരിൽ നിന്ന് മൂന്ന് തവണ കോൺഗ്രസ് എംഎൽഎയായി ജയിച്ചു കയറിയ കുൽദീപ് ബിഷ്ണോയിയ്ക്കെതിരെയാണ് സൊനാലി മത്സരിക്കുന്നത്. ടിക് ടോക് താരമെന്ന പേരിൽ പേരെടുത്ത സൊനാലിയ്ക്ക് ബിജെപി ആദംപൂരിൽ സീറ്റ് നല്‍കുകയായിരുന്നു. 1.20 ലക്ഷത്തോളം ഫോളോവേഴ്സ് ഉള്ള ടിക് ടോക് പ്രൊഫൈൽ ഉടമയായ സൊനാലിയുടെ വീഡിയോകള് ഹരിയാനയിൽ വൈറലാണ്. യുവാക്കളാണ് നാൽപതുകാരിയായ സൊനാലിയുടെ ആരാധകരിൽ ഏറെയും.\nആദ്യ റഫാൽ ഏറ്റുവാങ്ങി രാജ്നാഥ് സിങ്; അറിയാം ആറ് കാര്യങ്ങൾ ആര്‍ട്ടിക്കിള് ഷോ\nsonali phogat tik tok sonali phogat pakistani sonali phogat news sonali phogat bjp sonali phogat bjp tik tok candidate\nWeb Title : those who don't chant bharat mata ki jai are pakistanis says bjp candidate tik tok star sonali phogat


സാധാരണ ജീവിതത്തിലേക്ക് ദുബായ്; മാളുകളും സിനിമാ തിയറ്ററുകളും നാളെ മുതല് പ്രവര്‍ത്തിക്കും- Dubai Malls Movie Halls Open From Wednesday\nസാമൂഹിക അകലം പോലെയുള്ള നിയന്ത്രണങ്ങൾ കര്‍ശനമായി പാലിച്ചുകൊണ്ടായിരിക്കും സ്ഥാപനങ്ങള് പ്രവര്‍ത്തിക്കുക\nUpdated: May 27, 2020 3:30:15 am\nദുബായ്: കോവിഡ് -19 പ്രതിരോധ നടപടികളുടെ ഭാഗമായി അടച്ചിട്ടിരുന്ന മിക്ക സ്ഥാപനങ്ങളും തുറന്നുകൊണ്ട് ദുബായ് പതുക്കെ സാധാരണ ജീവിതത്തിലേക്ക്. മാളുകള്, സിനിമാ തിയറ്ററുകള്, കായിക അക്കാദമികള് തുടങ്ങിയവ ഉള്‍പ്പെടെയുള്ളവ ഇന്ന് മുതല് വീണ്ടും പ്രവര്‍ത്തനമാരംഭിക്കും. സാമൂഹിക അകലം പോലെയുള്ള ശുചിത്വ പ്രോട്ടോക്കോള് കര്‍ശനമായി പാലിച്ചുകൊണ്ടായിരിക്കും സ്ഥാപനങ്ങള് പ്രവര്‍ത്തിക്കുക.\nഇന്ന് മുതല് പ്രവര്‍ത്തിക്കുന്നവ ഇവയെല്ലാം\nസര്‍ക്കാര് സേവന കേന്ദ്രങ്ങള്\nഅക്കാദമിക്, കോച്ചിങ് ഇന്‍സ്റ്റിറ്റ്യൂട്ടുകള്, കുട്ടികളുടെ പരിശീലന, തെറാപ്പി കേന്ദ്രങ്ങള്\nഇഎന്‍ടി വിഭാഗത്തിലേത് ഉള്‍പ്പെടെയുള്ള ക്ലിനിക്കുകള്\nചില്ലറ, മൊത്ത വ്യാപാര സ്ഥാപനങ്ങള്\nസാമൂഹിക അകലവും മുഴുവന് സമയ അണുനശീകരണവുമുള്ള സിനിമാ ഹാളുകള്\nദുബായ് മാള് ഐസ് റിങ്ക്, ദുബായ് ഡോള്‍ഫിനേറിയം എന്നിവ പോലുള്ള വിനോദ, വിശ്രമ കേന്ദ്രങ്ങള്\nകായിക അക്കാദമികള്, ഇന്‍ഡോര് ജിമ്മുകള്, ഫിറ്റ്‌നസ്, ഹെല്‍ത്ത് ക്ലബ്ബുകള്\nപന്ത്രണ്ട് വയസിനു താഴെയുള്ള കുട്ടികള്, 60 വയസിനു മുകളിലുള്ളവര്, വിട്ടുമാറാത്ത രോഗങ്ങളുള്ളവര് എന്നിവരെ ഷോപ്പിങ് സെന്ററുകള്, സിനിമാ തിയറ്ററുകള്, ജിമ്മുകള് തുടങ്ങിയവയിലേക്കു പ്രവേശിപ്പിക്കില്ല. എല്ലാവരും എപ്പോഴും മാസ്‌ക് ധരിക്കണം.\nഎപ്പോഴും രണ്ട് മീറ്റര് സാമൂഹിക അകലം പാലിക്കണം.\nRead More: ചാര്‍ട്ടേഡ് വിമാനത്തിന്റെ പേരിലുള്ള തട്ടിപ്പില് വീഴരുതെന്ന് ദുബായിലെ ഇന്ത്യന് കോണ്‍സുലേറ്റ്\nദുബായ് സുപ്രീം കമ്മിറ്റി ഓഫ് ക്രൈസിസ് ആന്‍ഡ് ഡിസാസ്റ്റര് മാനേജ്‌മെന്റാണു സ്ഥാപനങ്ങള് തുറക്കാന് തീരുമാനമെടുത്തത്.കോവിഡ് -19 സ്ഥിതി സംബന്ധിച്ചും ആരോഗ്യ, സാമൂഹിക-സാമ്പത്തിക വശങ്ങള് ഉള്‍പ്പെടെയുള്ള കാര്യങ്ങള് സംബന്ധിച്ചും സമഗ്രമായ വിലയിരുത്തല് നടത്തിയശേഷമാണു കമ്മിറ്റി ഈ തീരുമാനമെടുത്തത്. കോവിഡുമായി സഹവര്‍ത്തിക്കുന്നതു സംബന്ധിച്ച രാജ്യാന്തര മാര്‍ഗനിര്‍ദേശങ്ങളും കമ്മിറ്റി കണക്കിലെടുത്തിട്ടുണ്ട്.\nമാളുകള്‍ക്ക് അവയുടെ ശേഷിയുടെ 70 ശതമാനം പ്രവര്‍ത്തിക്കാം. രാവിലെ ആറു മുതല് രാത്രി 10 വരെ മാളുകള് തുറക്കാം. ശേഷിയുടെ 50 ശതമാനം സ്ഥലത്തുമാത്രമേ ജിമ്മുകള് പ്രവര്‍ത്തിക്കുകയുള്ളൂ. 12 വയസിനു താഴെയും അറുപതിനു മുകളിലുമുള്ളവരെ പ്രവേശിപ്പിക്കില്ല. നീന്തല്, ജലകായിക ഇനങ്ങള് എന്നിവ അനുവദനീയമല്ല.\nരാത്രിയില് വീടുകളില് കഴിയേണ്ട സമയം നാളെ മുതല് മൂന്നു മണിക്കൂര് കുറച്ചു. രാത്രി എട്ടു മുതല് വീടുകളില്‍നിന്ന് പുറത്തിറങ്ങിറതെന്നായിരുന്നു നേരത്തെയുള്ള ഉത്തരവ്. ഇനി മുതല് 11 മുതല് രാവിലെ ആറുവരെയാണു നിര്‍ബന്ധമായും വീടുകളില് കഴിയേണ്ടത്.\nRead More: കോവിഡ് ബോധവല്‍ക്കരണം: ഹിന്ദി ഉള്‍പ്പെടെയുള്ള ഭാഷകളില് ഇലക‌്ട്രോണിക് ഗെയിമുമായി ദുബായ് പൊലീസ്\nഅബുദാബിയില് രാത്രിസഞ്ചാര നിയന്ത്രണം രാത്രി എട്ടു മുതല് രാവിലെ ആറുവരെ തുടരും. റാസല് ഖൈമയില് 45 ഹോട്ടലുകള് തുറക്കാന് അനുമതി നല്‍കിയിട്ടുണ്ട്. 75 ശതമാനം ശേഷിയോടെ പ്രവര്‍ത്തിക്കാനാണ് അനുമതി. ഫുജൈറയിലും അജ്മാനിലും ഹോട്ടലുകളും റസ്‌റ്റോറന്റുകളും ബാറുകളും തുറക്കാന് ഉപാധികളോടെ അനുവദിച്ചിട്ടുണ്ട്.\nഅതിനിടെ, യുഎഇയില് ഇന്ന് 779 പേര്‍ക്കു കൂടി കോവിഡ്-19 സ്ഥിരീകരിച്ചു. ഇതോടെ രാജ്യത്ത് രോഗബാധിതരുടെ എണ്ണം 31,086 ആയി. രോഗം ബാധിച്ച് അഞ്ചുപേര് കൂടി മരിച്ചു. മൊത്തം മരണസംഖ്യ 253 ആയി ഉയര്‍ന്നു.\nWeb Title: Dubai malls movie halls openning after covid lockdown


തൃശൂരിൽ വീടിന് തീപിടിച്ച് രണ്ട് കുട്ടികൾ മരിച്ചു\nതത്സമയം ഡെസ്ക്| Updated On:7Dec 2018 3:40 AM GMT | Location :\nഉറങ്ങി കിടന്നിരുന്ന കുട്ടികളെ പുറത്തേക്ക് എടുക്കാൻ ശ്രമിച്ചെങ്കിലും സാധിച്ചില്ല. അപ്പോഴേക്കും തീ ആളി പടർന്നു. മുറിക്കുള്ളിൽ കുടുങ്ങിയ രണ്ട് കുട്ടികളും വെന്തുമരിച്ചു.\nതൃശൂര്: തൃശൂർ വടക്കാഞ്ചേരിയിൽ വീടിനുള്ളിലുണ്ടായ തീപിടുത്തത്തിൽ രണ്ട് കുട്ടികൾ മരിച്ചു. മൂന്ന്പേർക്ക് പേർക്ക് പരിക്കേറ്റു. ആച്ചക്കോട്ടിൽ ഡാൻഡേഴ്സ് ജോയുടെ മക്കളായ ഡാൻഫിലീസ് (10), സലസ് മിയ (2 വയസ്സ്) എന്നിവരാണ് മരിച്ചത്. ഡാൻഡേഴ്സ് ജോ (46), ഭാര്യ ബിന്ദു (36) മൂത്തമകൾ സലസ് നിയ (12) എന്നിവർക്ക് ഗുരുതര പൊള്ളലേറ്റു. ഇവരെ തൃശൂരിലെ സ്വകാര്യ ആശുപത്രിയിൽ പ്രവേശിപ്പിച്ചു.\nഇൻവർട്ടർ പൊട്ടിത്തെറിച്ചാണ് അപകടം എന്നാണ് പ്രാഥമിക നിഗമനം. ഇന്നലെ രാത്രി പത്തരയോടെയാണ് നാടിനെ നടക്കുയ ദുരന്തം ഉണ്ടായത്. ഉറങ്ങി കിടന്നിരുന്ന കുട്ടികളെ പുറത്തേക്ക് എടുക്കാൻ ശ്രമിച്ചെങ്കിലും സാധിച്ചില്ല. അപ്പോഴേക്കും തീ ആളി പടർന്നു. മുറിക്കുള്ളിൽ കുടുങ്ങിയ രണ്ട് കുട്ടികളും വെന്തുമരിച്ചു.ബിന്ദുവിന് സാരമായ പൊള്ളലേറ്റിട്ടുണ്ട്. കുട്ടികൾ കിടന്നുറുങ്ങിയിരുന്ന മുറിക്കുള്ളിൽ നിന്നാണ് പൊട്ടിത്തെറി ഉണ്ടായതെന്നു കരുതുന്നു.\nഅപകട കാരണം ഇതുവരെ വ്യക്തമായിട്ടില്ല. ഡാൻഡേഴ്‌സ് വീടിന് പുറത്ത് കാറ് കഴുകുന്നതിനിടെയാണ് അപകടം ഉണ്ടായത്. വീടിനുള്ളിൽ തീപടർന്ന ഉടനെ ബിന്ദുവിന്റെ മുടിയിലേക്ക് തീപടരുകയായിരുന്നു. ഉടനെ അവർ വീടിന് പുറത്തേക്ക് ഓടി. വടക്കാഞ്ചേരിയിൽ നിന്ന് ഫയർഫോഴ്‌സ് എത്തിയാണ് തീയണച്ചത്. ഗ്യാസ് സിലിണ്ടർ പൊട്ടിത്തെറിച്ചോ എന്ന സംശയവുമുണ്ട്.


കർഷക സൗഹൃദ സംവാദ പരന്പരയുമായി വെറ്ററിനറി സർവകലാശാല : Deepika.com Nattu Visesham\nകൽപ്പറ്റ: കേരള വെറ്ററിനറി ആൻഡ് അനിമൽ സയൻസസ് സർവകലാശാലയിലെ സംരംഭകത്വ വിഭാഗത്തിനു കീഴിലുള്ള അക്കാഡമിക് സ്റ്റാഫ് കോളജും ഡയറക്ടറേറ്റ് ഓഫ് ഫാംസും സംയുക്തമായി ’വെറ്ററിനറി ഡോക്ടറോടു ചോദിക്കാം’ എന്ന പേരിൽ ഓണ്‍ലൈൻ കർഷക സൗഹാർദ സംവാദ പരന്പര തുടങ്ങി. ഈ മാസം 30 വരെ നടത്തുന്ന 20 വിദഗ്ധ പ്രഭാഷണങ്ങൾ അടങ്ങുന്നതാണ് പരന്പര. വളർത്തുമൃഗങ്ങളുടെ ആരോഗ്യവും അതുവഴി കർഷകന്‍റെ മാനസികാരോഗ്യവും സുസ്ഥിരമായി നിലനിർത്തേണ്ടതിന്‍റെ ആവശ്യകതയ്ക്കു പ്രാധാന്യം നൽകുന്നതാണ് പരന്പര.\nകന്നുകാലികൾ, ഓമനമൃഗങ്ങൾ, വളർത്തുമൃഗങ്ങൾ എന്നിവയുടെ പരിപാലനം, തൊഴുത്തിന്‍റെ ഘടന, പരാദങ്ങളിൽനിന്നും രോഗങ്ങളിൽനിന്നും സംരക്ഷണം, മൃഗങ്ങളുടെ ആഹാരക്രമം, പ്രത്യുത്പാദനം എന്നിവയെക്കുറിച്ച ്കർഷകർക്ക് സർവകലാശാലയിലെ വിദഗ്ധരുമായി സംവദിക്കാനും സംശയനിവാരണം നടത്താനും പരിപാടിയിലൂടെ കഴിയും. സും ക്ലൗഡ് മീറ്റിംഗ് ആപ്പ് വഴി ’9895213500 ’എന്ന ഐഡിലൂടെ പൊതുജനങ്ങൾക്ക് പരന്പരയിൽ പങ്കെടുക്കാം. സർവകലാശാലയുടെ സംരംഭകത്വ വിഭാഗത്തിന്‍റെ 'Director of Etnrepreneurship, KVASU' എന്ന ഫേസ്ബുക് പേജിലൂടെ പരിപാടി കാണാം. സർവകലാശാല വൈസ്ചാൻസലർ ഡോ. എം.ആർ. ശശീന്ദ്രനാഥ് ഉദ്ഘാടനം ചെയ്തു. സംരംഭകത്വ വിഭാഗം മേധാവി ഡോ. എം.കെ. നാരായണൻ അധ്യക്ഷത വഹിച്ചു. രജിസ്ട്രാർ ഡോ.എൻ. അശോക്, അക്കാഡമിക്സ് ആൻഡ് റിസർച്ച് ഡയറക്ടർ ഡോ.അജിത് ജേക്കബ് ജോർജ് എന്നിവർ പ്രസംഗിച്ചു. ഫാംസ് ഡയറക്ടർ ഡോ.എ.പി. ഉഷ സ്വാഗതവും അക്കാഡമിക് സ്റ്റാഫ് കോളജ് ഡയറക്ടർ ഡോ.എസ്. മായ നന്ദിയും പറഞ്ഞു.\nപരന്പരയിലെ വിഷയങ്ങളും ഫാക്കൽറ്റിയും തിയതിയും:\nക്ഷാമകാലത്തെ തരണംചെയ്യാൻ പരുഷാഹാര സംസ്കരണ മാർഗങ്ങൾ-ഡോ.ജിത് ജോണ് മാത്യുജൂണ് അഞ്ച്. കൃത്യതാ മൃഗപരിപാലനം അതിജീവനവഴികൾ-ഡോ.ദീപ ആനന്ദ്-എട്ട്. മൃഗസംരക്ഷണ മേഖലയിലെ മാലിന്യ സംസ്കരണ മാർഗങ്ങൾ-ഡോ.ദീപക് മാത്യു-ഒന്പത്). മൃഗങ്ങളിലെ പരാദനിയന്ത്രണം: കർഷകകർ അറിഞ്ഞിരിക്കേണ്ട ചില നൂതന പ്രവണതകൾ-ഡോ.കെ. ശ്യാമള-10, മാംസ ആവശ്യത്തിനുള്ള മൃഗങ്ങളുടെ പരിപാലനവും മാംസ വിപണനവും കേരളത്തിലെ സാധ്യതകൾ-ഡോ.വി.എൻ. വാസുദേവൻ-11. മാംസോത്പന്നങ്ങളും അവയുടെ വിപണനവും-ഡോ.ടി. സേതു-12. കറവപ്പശുക്കളുടെ സംക്രമണകാല പരിചരണവും പ്രാധാന്യവും-ഡോ.സാബിൻ ജോർജ്-15. കന്നുകുട്ടികളുടെ പരിപാലനം-ഡോ.ജസ്റ്റിൻ ഡേവിസ്-16. പന്നിവളർത്തൽ: പ്രായോഗിക നിർദേശങ്ങൾ-ഡോ.ഇ.ഡി. ബെഞ്ചമിൻ-17. പശുക്കളിലെ വന്ധ്യതകർഷകർ ശ്രദ്ധിക്കേണ്ട കാര്യങ്ങൾ-ഡോ.എം.പി. ഉണ്ണികൃഷ്ണൻ-18. നായ്ക്കളുടെ പ്രത്യുത്പാദനവും ഉടമസ്ഥർ അറിയേണ്ട കാര്യങ്ങളും-ഡോ.കെ. ജയകുമാർ-19. കറവപ്പശുക്കളിലെ ഉപാപചയ രോഗങ്ങളും നിയന്ത്രണമാർഗങ്ങളും-ഡോ.ദീപ ചിറയത്ത്-22. കറവപ്പശുക്കളിലെ ഹീമോപ്രോട്ടോസോവൻ രോഗങ്ങൾ കർഷകർക്കു എങ്ങനെ നിയന്ത്രിക്കാം-ഡോ.കെ. വിനോദ്കുമാർ-23. ആടുകളിലെ സാംക്രമികരോഗങ്ങളും നിയന്ത്രണവും-ഡോ.വി.എച്ച്. ഷൈമ-24. ആദായകരമായി മുട്ടക്കോഴി വളർത്താം-ഡോ.എസ്. ഹരികൃഷ്ണൻ-25. കാടവളർത്തൽ-ഡോ.സ്റ്റെല്ല സിറിയക്-26. ഓമനമൃഗങ്ങളും പ്രതിരോധ കുത്തിവയ്പ്പുകളും-ഡോ.കെ. ജസ്റ്റിൻ ഡേവിസ്-29. ഡയറി ഫാമിംഗ് സ്വയം വിലയിരുത്തൽമാർഗങ്ങളും രീതികളും-ഡോ.പി.ടി. സുരാജ്-30.


Flipkart sale big discount on realme x7 pro 5g samsung galaxy s20 fe and more\nFlipkart Sales: വമ്പൻ ഡിസ്‌കൗണ്ടിൽ ലഭിക്കുന്ന ഫോണുകൾ ഇവയാണ്\nറിയൽമിയുടെ ഏറ്റവും പുതിയ സ്മാർട്ട്ഫോണായ റിയൽമി എക്സ്7 പ്രോ 5ജി, 3000 രൂപ ഡിസ്‌കൗണ്ടിൽ ഇപ്പോൾ ലഭ്യമാണ്\nUpdated: June 12, 2021 11:03:22 am\nFlipkart Sales:ആകർഷകമായ ഓഫറുകളും സെയിലുമായി ഫ്ലിപ്കാർട്ട്. ഫ്ലാഗ്ഷിപ് ഫെസ്റ്റ്, റിയൽമി ഡേയ്സ് ഡേയ്സ് സെയിൽ, ആപ്പിൾ ഡേയ്സ് സെയിൽ എന്നീ സെയിലുകൾ ഉപഭോക്താക്കളെ ഏറെ ആകർഷിക്കുന്നവയാണ്. ചില ഉത്പന്നങ്ങൾക്ക് വമ്പൻ ഡിസ്‌കൗണ്ടുകളാണ് നൽകിയിരിക്കുന്നത്. റിയൽമിയുടെ ഏറ്റവും പുതിയ സ്മാർട്ട്ഫോണായ റിയൽമി എക്സ്7 പ്രോ 5ജി, 3000 രൂപ ഡിസ്‌കൗണ്ടിൽ ഇപ്പോൾ ലഭ്യമാണ്.\nമിഡ് റേഞ്ച് സ്മാർട്ട്ഫോണായ റിയൽമി എക്സ്7 പ്രോ 5ജിക്ക് ഇപ്പോൾ വില 26,999 രൂപയാണ്. 8ജിബി റാമും 128ജിബി സ്റ്റോറേജും വരുന്ന ഫോണിന്റെ വിലയാണിത്. ഫോൺ ഇന്ത്യൻ വിപണയിൽ ആദ്യം എത്തിയത് 29,999 രൂപയ്ക്കാണ്. മീഡിയടേക് ഡൈമെൻസിറ്റി 1000+ പ്രൊസസ്സറാണ് ഇതിൽ നൽകിയിരിക്കുന്നത്. 120Hz അമോലെഡ് പാനൽ ഡിസ്പ്ളേയും, 4,500mAh ബാറ്ററിയും, സ്റ്റീരിയോ സ്പീക്കറുകളും ഇതിൽ വരുന്നുണ്ട്. 65വ ഫാസ്റ്റ് ചാർജിങ് സംവിധാനത്തോട് കൂടിയാണ് ഫോൺ വരുന്നത്.\nസാംസങ്ങിന്റെ പുതിയ ഫോണായ സാംസങ് ഗാലക്‌സി എസ്20 എഫ്ഇ 4ജിയും മികച്ച വിലക്കുറവിൽ സെയിലിൽ ലഭ്യമാണ്. 37,990 രൂപയാണ് ഫോണിന്റെ ഡിസ്‌കൗണ്ട് കഴിഞ്ഞുള്ള വില. 8ജിബി റാമും 128ജിബി സ്റ്റോറേജുമുള്ള ഈ ഫോൺ വിപണിയിൽ എത്തിയത് 49,999 രൂപയ്ക്കായിരുന്നു. മിഡ് റേഞ്ച് പ്രീമിയം ഫോണായി എത്തുന്ന ഗാലക്‌സി എസ്20 എഫ്ഇ യിൽ ക്വാൽകോം സ്നാപ്ഡ്രാഗൺ 865 എസ്ഓസി പ്രൊസസ്സറാണ് വരുന്നത്. ഐപി68 റേറ്റിങ്ങും, 4,500mAh ബാറ്ററിയും, അമോലെഡ് പാനലുമാണ് ഇതിന്റെ മറ്റു പ്രത്യേകതകൾ.\nഐഫോൺ എസ്ഇ 2020യാണ് ഓഫറിൽ ലഭ്യമായ മറ്റൊരു ഫോൺ 31,999 രൂപയാണ് ഇതിന്റെ വില. 24,990 രൂപയ്ക്ക് ഐകൂ 3യും 41,999 രൂപക്ക് അസ്യൂസ് റോഗ് ഫോൺ 3യും ഫ്ലിപ്കാർട്ടിൽ ലഭ്യമാണ്. 8ജിബി റാം+ 128ജിബി സ്റ്റോറേജ് ഉള്ള ഫോണിന്റെ വിലയാണ് ഇത്.\nനേരത്തെ 49,999 രൂപയ്ക്കാണ് റോഗ് ഫോൺ3ലഭ്യമായിരുന്നത്. സ്നാപ്ഡ്രാഗൺ 865+ പ്രൊസസ്സറും 6,000mAh ബാറ്ററിയുമാണ് ഈ ഫോണിലുള്ളത്. ഗെയിമിങ്ങിന് അനുയോജ്യമായ ഫോണാണ് ഇത്. ഗെയിംകൂൾ3എന്ന ചൂട് ഇല്ലാതാകുന്ന സംവിധാനവും, വലിയ ഗ്രാഫൈറ്റ് ഫിലിമും, എയർ ട്രിഗ്ഗർ3അൾട്രസോണിക് ബട്ടണുകളും ഫ്രണ്ട് ഫയറിംഗ് സ്‌പീക്കറുകളും ഇതിൽ നൽകിയിട്ടുണ്ട്.\nഗൂഗിളിന്റെ പിക്സൽ 4എ യും ഫ്ലിപ്പ്കാർട്ടിൽ ഓഫറിൽ ലഭ്യമാണ്. 31,999 രൂപയുടെ ഫോൺ 29,999 രൂപയ്ക്കാണ് ഫ്ലിപ്പ്കാർട്ടിൽ ലഭിക്കുക. 3000 രൂപയുടെ ഡിസ്‌കൗണ്ടാണ് ഫോണിന് നൽകിയിരിക്കുന്നത്. 6ജിബി റാമും 128ജിബി സ്റ്റോറേജുമാണ് പിക്സൽ 4എയിൽ ഉള്ളത്. മിഡ് റേഞ്ച് ഫോണുകളുടെ കൂട്ടത്തിൽ വരുന്ന ഫോണിൽ സ്നാപ്ഡ്രാഗൺ 730ജി പ്രൊസസ്സറും, 12.2 എംപി പപിൻ ക്യാമറയും 5.81 ഇഞ്ച് ഡിസ്‌പ്ലേയുമാണ് വരുന്നത്.\nWeb Title: Flipkart sale big discount on realme x7 pro 5g samsung galaxy s20 fe and more


ഒമിക്രോണ്; ഹൈ റിസ്‌ക്: ക്വാറന്റീന് ചട്ടങ്ങള് ഇങ്ങനെ | Wayanad Vision\nവിദേശ രാജ്യങ്ങളില് ഒമിക്രോണ് റിപ്പോര്‍ട്ട് ചെയ്ത സാഹചര്യത്തില് ഹൈ റിസ്‌ക് രാജ്യങ്ങളില് നിന്നു വരുന്നവരുടെ ക്വാറന്റീന് വ്യവസ്ഥകള് കേന്ദ്ര മാര്‍ഗനിര്‍ദേശം അനുസരിച്ച് കൃത്യമായി പാലിക്കാന് ജില്ലകള്‍ക്കു നിര്‍ദേശം നല്‍കിയെന്നു മന്ത്രി വീണാ ജോര്‍ജ് അറിയിച്ചു. ഹൈ റിസ്‌ക് രാജ്യങ്ങളില് നിന്നു വരുന്നവര്7ദിവസം ക്വാറന്റീനിലും7ദിവസം സ്വയം നിരീക്ഷണത്തിലും കഴിയണം. മറ്റു രാജ്യങ്ങളില് നിന്നു വരുന്നവര്‍ക്ക് 14 ദിവസം സ്വയം നിരീക്ഷണമാണുള്ളത്. പോസിറ്റീവ് ആയവരെ കണ്ടെത്തിയാല് ഉടന് സമ്പര്‍ക്കപ്പട്ടിക തയാറാക്കും.\nഹോം ക്വാറന്റീനിലിരിക്കുന്നവര്‍ക്ക് പ്രത്യേകമുറിയും അനുബന്ധ ശുചിമുറിയും ഉണ്ടായിരിക്കണം. ഇവ മറ്റാരും ഉപയോഗിക്കരുത്. ക്വാറന്റീനിലുള്ളയാള് വീട്ടിലെ മുതിര്‍ന്നവരുമായും മറ്റും ഒരു വിധത്തിലും സമ്പര്‍ക്കം പുലര്‍ത്തരുത്.\nക്വാറന്റീനിലുള്ളയാള് ഉപയോഗിക്കുന്ന പാത്രങ്ങളും വസ്ത്രങ്ങളും മറ്റാരും ഉപയോഗിക്കരുത്. എന്തെങ്കിലും രോഗ ലക്ഷണങ്ങള് കണ്ടാല് ഉടന് ആരോഗ്യ പ്രവര്‍ത്തകരെ വിവരം അറിയിക്കണം.7ദിവസത്തെ ക്വാറന്റീനു ശേഷം ആര്‍ടിപിസിആര് പരിശോധന നടത്താം.\nസ്വയം നിരീക്ഷണത്തിന്റെ ഭാഗമായി എപ്പോഴും സ്വന്തം ആരോഗ്യം വിലയിരുത്താം. രോഗലക്ഷണം കണ്ടാല് ഉടന് ആരോഗ്യ പ്രവര്‍ത്തകരെ അറിയിക്കാം. വീടുകളിലും പുറത്തു പോകുമ്പോഴും എന് 95 മാസ്‌കോ ഡബിള് മാസ്‌കോ ഉപയോഗിക്കണം. എല്ലായിടത്തും ആളകലം പാലിക്കണം.\nകൈകള് ഇടയ്ക്കിടെ സോപ്പോ സാനിറ്റൈസറോ ഉപയോഗിച്ച് വൃത്തിയാക്കണം. ഹസ്തദാനം ഒഴിവാക്കണം. മുതിര്‍ന്നവരുമായും കുട്ടികളുമായും അനുബന്ധരോഗം ഉള്ളവരുമായും ശ്രദ്ധയോടെ ഇടപെടണം. സംശയങ്ങള്‍ക്ക്: ദിശ104, 1056, 0471 2552056, 2551056.\nഒമിക്രോണ് ഭീഷണി ശക്തമായതോടെ സംസ്ഥാനത്തു വാക്‌സിനേഷന് യജ്ഞം തുടങ്ങി. 15 വരെ നടക്കുന്ന യജ്ഞത്തിലൂടെ രണ്ടാം ഡോസ് വാക്‌സിനേഷന് 70 ശതമാനത്തിനു മുകളില് എത്തിക്കാനാണു ശ്രമം. 96.2% ഇതിനകം ഒരു ഡോസ് എടുത്തിട്ടുണ്ട്. എന്നാല്, രണ്ടാം ഡോസ് 65% പേരേ സ്വീകരിച്ചിട്ടുള്ളൂ.\nജയന് വെടികൊണ്ടത് ദൂരെ നിന്ന്;പ്രാഥമിക പോസ്റ്റ്‌മോര്‍ട്ടം റിപ്പോര്‍ട്ട് പുറത്ത്.\nഎം.ഐ ഷാനവാസ് എം.പി യ്ക്ക് അന്ത്യാഞ്ജലി\nപെരിക്കല്ലൂര് കടവില് കാട്ടാനയിറങ്ങി\nആദ്യത്തെ ഓക്‌സിജന് ട്രെയിന് കൊച്ചിയിലെത്തി, 118 മെട്രിക്…\nകരിയര് ഗൈഡന്‍സ് ശില്‍പശാല നടത്തി\nമാനന്തവാടി ബീവറേജ് ഔട്ട് ലെറ്റില് ആക്രമണം; മൂന്ന്…\nമേപ്പാടിയില് ഇന്ന്5ആന്റിജന്,9ആര്.ടി.പി.സി.ആര്…\nമിനി ബസ്സും സ്‌കൂട്ടറും കൂട്ടിയിടിച്ച് സ്‌കൂട്ടര് യാത്രികന്…


വനിതാ സംരംഭകരുടെ ശാക്തീകരണം ലക്ഷ്യമിട്ട് She Loves Tech സമ്മിറ്റിന്റെ നാഷനല് ഗ്രാന്റ് ചലഞ്ച്\nNews desk Channeliam August 7, 2019\nസ്ത്രീകളുടെ ജീവിതത്തെ പ്രചോദിപ്പിക്കുന്ന ടെക്‌നോളജി ഇന്നവേഷനുകള് കണ്ടെത്താനും പ്രോല്‍സാഹിപ്പിക്കാനുമായുള്ള ഷീ ലവ്‌സ് ടെക്ക് ഇന്റര്‍നാഷനല് സ്റ്റാര്‍ട്ടപ്പ് കോംപറ്റീഷന്റെ നാഷനല് ഗ്രാന്‍ഡ് ചലഞ്ചില് CyCa OncoSolutions ഫൗണ്ടര് Nusrat Jahan ഇന്ത്യയെ റെപ്രസന്റ് ചെയ്ത് ചൈനയിലെത്തും.\nഎന്‍ട്രപ്രണേഴ്‌സിനെയും മെന്റേഴ്‌സിനെയുമെല്ലാം കാണാനും ഇന്ററാക്ട് ചെയ്യാനുമുള്ള നല്ലൊരു പ്ലാറ്റ്‌ഫോമാണ് She loves tech ഒരുക്കുന്നതെന്ന് നുസ്രത്ത് ജഹാന് Channeliam.comനോട് പറഞ്ഞു.\nആന്റി ക്യാന്‍സര് ഡ്രഗ്‌സിനുള്ള മോളിക്ക്യൂലര് ഡിവൈസ് ഡെവലപ്പ് ചെയ്യുന്ന ബയോടെക് കമ്പനിയാണ് CyCa OncoSolutions. മികച്ച വിമന് ഇന്‍ക്ലൂസീവ് സ്റ്റാര്‍ട്ടപ്പായി നിയോവൈബ് ടെക്‌നോളജീസ് പ്രൈവറ്റ് ലിമിറ്റഡിന്റെ അഖില് പിള്ള തെരഞ്ഞെടുക്കപ്പെട്ടു. ഇന്ത്യ ആദ്യമായി ഹോസ്റ്റ് ചെയ്ത ഷീ ലവ്‌സ് ടെക്കിന്റെ നാഷനല് ഗ്രാന്റ് ചലഞ്ചില് സംവിധായികയും റൈറ്ററുമായ അഞ്ജലി മേനോന് വിജയികള്‍ക്ക് പുരസ്‌ക്കാരങ്ങള് നല്‍കി.\nരാജ്യത്ത് പല ഭാഗങ്ങളില് നിന്നായി 150ലധികം ആപ്ലിക്കേഷനുകളാണ് ഷീ ലവ്‌സ് ടെക്കിലേക്ക് ലഭിച്ചതെന്ന് കേരള സ്റ്റാര്‍ട്ടപ്പ് മിഷന് പ്രൊജക്ട് ഡയറക്ട് റിയാസ് പി.എം.പറഞ്ഞു. ഇന്‍വെസ്റ്റേഴ്‌സ്, ടെക്‌നിക്കല് എക്‌സ്‌പേര്‍ട്ട്, ഡൊമെയ്ന് എക്‌സ്‌പേര്‍ട്ട് എന്നിവരടങ്ങിയ ഒരു കമ്മിറ്റിയാണ് സ്റ്റാര്‍ട്ടപ്പുകളെ വിലയിരുത്തിയത്. സ്റ്റാര്‍ട്ടപ്പുകളുടെ ഗ്രോത്ത് സ്ട്രാറ്റജി, മാര്‍ക്കറ്റ് പൊട്ടന്‍ഷ്യല് എന്നിവയുടെ അടിസ്ഥാനത്തിലായിരുന്നു വിലയിരുത്തിയത്.\nലഭിച്ച ആപ്ലിക്കേഷനുകളില് നിന്ന് 31 സ്റ്റാര്‍ട്ടപ്പുകളെയാണ് തെരഞ്ഞെടുത്തതെന്ന് ഗ്ലോബല് ലിങ്കേജ് അസിസ്റ്റന്റ് മാനേജര് ശാലിനി വി.ആര് പറഞ്ഞു. നോര്‍ത്ത് ഇന്ത്യ, കര്‍ണാടക തുടങ്ങി ഇന്ത്യയുടെ പല ഭാഗങ്ങളില് നിന്നെല്ലാം ആപ്ലിക്കേഷനുകള് ലഭിച്ചു.\nവയബിളായ പ്രൊഡക്റ്റ് ഡെവലപ് ചെയ്ത വനിതാ സംരംഭകരും സ്ത്രീകളെ പോസിറ്റീവായ രീതിയില് സ്വാധീനിക്കാന് കഴിയുന്ന ടെക് പ്രൊഡക്ടുകളുള്ള മെയില് സ്റ്റാര്‍ട്ടപ്പ് ഫൗണ്ടേഴ്‌സും ഉള്‍പ്പടെ 150 ഓളം ടീമുകളാണ് മാസങ്ങള് നീണ്ട സെലക്ഷന് പ്രൊസസ്സിന്റെ ഭാഗമായത്. ഇതില് 31 ടീമുകളെ ഷോട് ലിസ്റ്റ് ചെയ്തു.\nവനിതാ സംരംഭകരെ ഷീ ലവ്‌സ് ടെക് സഹായിക്കുമെന്ന് മെന്റര് ലാബി ജോര്‍ജ്. ഷീ ലവ്‌സ് ടെക് വലിയ അവസരമാണ് തുറന്നിടുന്നതെന്ന് ഇന്റര്‍ലിങ്കേജസ് കോഫൗണ്ടര് ശ്രുതി സൂദ് പറഞ്ഞു.\nഒരുപാട് വനിതാ സംരംഭകരെ മീറ്റ് ചെയ്യാന് സാധിച്ചതും അവരുമായി ഇന്ററാക്ട് ചെയ്യാന് കഴിഞ്ഞതും വലിയൊരു കാര്യമാണെന്ന് Hydrotec solutions കോഫൗണ്ടര് റിതുപര്‍ണ ദാസ് Channeliamനോട് പറഞ്ഞു. ഇന്ത്യയിലെ സ്റ്റാര്‍ട്ടപ്പുകള് എങ്ങനെയാണ് ആക്‌സിലറേറ്റ് ചെയ്യപ്പെടുന്നതെന്ന് അവരില് നിന്നറിയാന് സാധിച്ചുവെന്നും റിതുപര്‍ണദാസ്.\nവിദഗ്ധരുടെ നേതൃത്വത്തില് കൊച്ചിയില് നടന്ന മെന്റര്‍ഷിപ്പിനും പിച്ചിംഗിനും ശേഷമാണ് ഫൈനലിസ്റ്റുകളെ തെരഞ്ഞെടുത്തത്.\nവളരെ ചുരുക്കം പ്ലാറ്റ്‌ഫോമുകളാണ് ഇന്ത്യയില് വനിതകള്‍ക്ക് നെറ്റ്‌വര്‍ക്കിംഗിനും വനിതാസംരംഭകര്‍ക്ക് ഒത്തുകൂടാനുമുള്ള അവസരമൊരുക്കുന്നതെന്ന് യൂണിറ്റി ടെക്‌നോളജീസ് മാര്‍ക്കറ്റിംഗ് ഹെഡ് ശ്രുതി വെര്‍മ്മ പറഞ്ഞു.\nസ്റ്റാര്‍ട്ടപ്പ് ഫൗണ്ടേഴ്‌സിന് ഇന്‍വെസ്റ്റേഴ്‌സ്, മെന്റേഴ്‌സ്, ഇന്‍കുബേറ്റേഴ്‌സ് തുടങ്ങി എക്കോസിസ്റ്റത്തിലെ എല്ലാ പാര്‍ട്‌ണേഴ്‌സിനെയും ആക്‌സസിബിളാകുന്നുണ്ടെന്ന് കേരള സ്റ്റാര്‍ട്ടപ്പ് മിഷന് ഉറപ്പുവരുത്തുന്നുണ്ടെന്ന് മെന്റര് സിജു കുരുവിള. ആദ്യമായി വിമണ് ലെഡ് ബിസിനസില് നിക്ഷേപം നടത്തിയത് മുതല് കൂടുതല് നിക്ഷേപങ്ങള് നടത്താന് കാത്തിരിക്കുകയാണെന്ന് ഇന്‍വെസ്റ്ററായ അനില് ജോഷി പറഞ്ഞു. ഷീ ലവ്‌സ് ടെക്ക് ഇനിഷ്യേറ്റീവിന് കേരളം നേതൃത്വം നല്‍കുന്നത് കാണുന്നത് വളരെ മികച്ച കാര്യമാണ് ഇന്‍വെസ്റ്ററായ മനോജ് അഗര്‍വാളും കൂട്ടിച്ചേര്‍ത്തു.\nഇന്റര്‍നാഷണല് കോണ്‍ഫറന്‍സിന്റെ ഭാഗമായി സെപ്റ്റംബറില് ചൈനയില് നടക്കുന്ന ബൂട്ട്ക്യാംപില് Nusrat Jahan പങ്കെടുക്കും.ഇതില് വിജയിക്കുന്നവര് ഗ്ലോബല് പിച്ചിംഗിലേക്ക് തെരഞ്ഞെടുക്കപ്പെടും. 15,000 യുഎസ് ഡോളര് ആണ് ഗ്ലോബല് പിച്ചിംഗിലെ വിജയിക്ക് ലഭിക്കുന്ന സമ്മാനത്തുക .\nടെക്‌നോളജി ഇന്നവേഷനിലൂടെ സ്ത്രീകള്‍ക്ക് മികച്ച അവസരങ്ങള് നല്‍കാന് കഴിയുന്ന എക്കോസിസ്റ്റമുണ്ടാക്കുക എന്ന ലക്ഷ്യത്തിലാണ് ചൈന കേന്ദ്രമായ ഷീ ലൗവ്‌സ് ടെക് പ്രവര്‍ത്തിക്കുന്നത്. ഇന്ത്യയോടൊപ്പം തന്നെ നേപ്പാള്, തായ്‌ലാന്റ്, ചൈന, ജര്‍മ്മനി, സിംഗപ്പൂര് തുടങ്ങി 20ലധികം രാജ്യങ്ങളില് നിന്നുള്ള വിജയികള് ചൈനയിലെ ഇന്റര്‍നാഷനല് കോണ്‍ഫറന്‍സില് മാറ്റുരയ്ക്കും.\nCyca Onco Solutions She Loves Tech MOST VIEWED National Grand Challenge Kochi RECOMMENDED VIDEOS SLIDER She Loves Tech Anjali Menon She Loves Tech China She Loves Tech International conference bootcamp She Loves Tech Kochi She Loves Tech National Grand Challenge She Loves Tech Women Empowerment She Loves Tech Women Entrepreneur She Loves Tech startup summit She Loves Tech women startup TOP STORIES\nReliance, BP to join hands to create world-class fuel partnership\nCPPR പ്രതിമാസ ഇന്-ഹൗസ് ടോക്ക് സീരീസ് ഓഗസ്റ്റ് 8ന്


സെക്‌സ് റാക്കറ്റിന്റെ പിടിയിലായിരുന്ന മൂകയും ബധിരയുമായിരുന്ന പെണ്‍കുട്ടിയെ പോലീസ് രക്ഷിച്ചു - Swale Online Malayalam News\nHome Exclusive National Top News സെക്‌സ് റാക്കറ്റിന്റെ പിടിയിലായിരുന്ന മൂകയും ബധിരയുമായിരുന്ന പെണ്‍കുട്ടിയെ പോലീസ് രക്ഷിച്ചു\nസെക്‌സ് റാക്കറ്റിന്റെ പിടിയിലായിരുന്ന മൂകയും ബധിരയുമായിരുന്ന പെണ്‍കുട്ടിയെ പോലീസ് രക്ഷിച്ചു\nat 7/21/2017 01:36:00 pm Exclusive, National, Top News,\nഅഞ്ചു വര്‍ഷമായി സെക്‌സ് റാക്കറ്റിന്റെ പിടിയില് നരഗ ജീവിതം നയിച്ച മൂകയും ബധിരയുമായിരുന്ന പത്തൊമ്പതുകാരിയെ പോലീസ് മോചിപ്പിച്ചു.\nദില്ലി: അഞ്ചു വര്‍ഷമായി സെക്‌സ് റാക്കറ്റിന്റെ പിടിയില് നരഗ ജീവിതം നയിച്ച മൂകയും ബധിരയുമായിരുന്ന പത്തൊമ്പതുകാരിയെ പോലീസ് മോചിപ്പിച്ചു. ഉത്തര്‍പ്രദേശിലെ വ്യത്യസ്ത നഗരങ്ങൡായി സംഘം പെണ്‍കുട്ടിയെ കൊണ്ടു നടക്കുകയായിരുന്നു.\nപശ്ചിമബംഗാള് സ്വദേശിയാണ് പെണ്‍കുട്ടി. ജോലിയാവശ്യാര്‍ഥമാണ് ഇവരുടെ കുടുംബം യു.പിയില് എത്തിയത്. സഹാറന്‍പൂരിലെ ഒരു ഫാക്ടറിയില് ജോലി ചെയ്യുകയായിരുന്നു കുട്ടിയുടെ മാതാവും പിതാവും. പെണ്‍കുട്ടിക്ക് പതിനാലു വയസ്സുള്ളപ്പോള് ഇവര് മരിച്ചു. പിന്നീട് കുട്ടി ഒരു വീട്ടില് ജോലിക്ക് നില്‍ക്കുകയായിരുന്നു. പെണ്‍കുട്ടി എട്ടാം ക്ലാസു വരെ പഠിച്ചിട്ടുണ്ടെന്ന് പോലീസ് പറയുന്നു.\nതനിക്കുണ്ടായ അനുഭവങ്ങള് കുറേയൊക്കെ അവര് പോലീസിന് എഴുതി നല്‍കിയിട്ടുണ്ട്. വീട്ടുടമസ്ഥന് തന്നെ നിരന്തരമായി ലൈംഗിക പീഡനത്തിന് ഇരയാക്കാറുണ്ടായിരുന്നുവെന്നും കൂടാതെ പലര്‍ക്കും കാഴ്ച വെച്ചിരുന്നുവെന്നും പെണ്‍കുട്ടി നല്‍കിയ എഴുത്തിലുണ്ട്. പിന്നീട് പെണ്‍കുട്ടിയെ വില്‍ക്കുകയായിരുന്നു.\nജൂണ് ഒന്നിന് സ്ത്രീകളുടെ ഹെല്‍പ് ലൈനിലേക്ക് വന്ന അജ്ഞാത ഫോണ് സന്ദേശമാണ് പെണ്‍കുട്ടിയ രക്ഷിക്കാന് പോലീസിന് സഹായകരമായത്. ഫോണ് സന്ദേശമനുസരിച്ച് അന്വേഷണം നടത്തിയ പോലീസ് ജൂലൈ പതിനൊന്നിനാണ് പെണ്‍കുട്ടിയെ കണ്ടെത്തിയത്. നിസ്സഹായആയ ഒരു പെണ്‍കുട്ടിയുടെ ജീവിതത്തിനുകൂടി സുരക്ഷ ഉറപ്പാക്കിയതിന്റെ സന്തോഷത്തിലാണ് പോലീസ്


റോഷ്‌നി ദിനകര് (Roshni dinaker): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Roshni dinaker\nപ്രശസ്ത വസ്ത്രാലങ്കാരിയും സംവിധായികയുമാണ് റോഷ്‌നി ദിനകര്. പാലാ രാമപുരത്തു നിന്നും കർണ്ണാടകയിലെ കൂർഗ്ഗിലേക്ക് കുടിയേറിയ ടോമി മാത്യുവിന്റെയും ആശയുടെയും മകളായി കൂർഗ്ഗിൽ ജനിച്ചു. കന്നഡ,തമിഴ്, തെലുങ്ക് ചലച്ചിത്ര മേഖലകളില് 14 വര്‍ഷത്തോളം... ReadMore\nപ്രശസ്ത വസ്ത്രാലങ്കാരിയും സംവിധായികയുമാണ് റോഷ്‌നി ദിനകര്. പാലാ രാമപുരത്തു നിന്നും കർണ്ണാടകയിലെ കൂർഗ്ഗിലേക്ക് കുടിയേറിയ ടോമി മാത്യുവിന്റെയും ആശയുടെയും മകളായി കൂർഗ്ഗിൽ ജനിച്ചു. കന്നഡ,തമിഴ്, തെലുങ്ക് ചലച്ചിത്ര മേഖലകളില് 14 വര്‍ഷത്തോളം വസ്ത്രാലങ്കാരം ചെയ്തിട്ടുണ്ട്. മുപ്പതിലധികം ചിത്രങ്ങള്‍ക്ക് വസ്ത്രാലങ്കാരം നിര്‍വ്വഹിച്ചിട്ടുണ്ട്. ശുഭ എന്ന കന്നട ചിത്രത്തിനാണ് ആദ്യമായി വസ്ത്രാലങ്കരം നിര്‍വ്വഹിച്ചത്. 2002ല് മികച്ച വസ്ത്രാലങ്കാരത്തിനുള്ള കര്‍ണ്ണാടക സംസഅഥാന പുരസ്‌ക്കാരം ലഭിച്ചു. 2018ല് മൈ സ്റ്റോറി എന്ന ചിത്രം സംവിധാനം ചെയ്തുകൊണ്ട് സംവിധാന രംഗത്തേക്കു കടന്നുവന്നു.\nറോഷ്‌നി ദിനകര് അഭിപ്രായം


കണ്ണൂർ ജില്ലയില് 275 പേര്‍ക്ക് കൂടി കൊവിഡ്; 250 പേര്‍ക്ക് സമ്പര്‍ക്കത്തിലൂടെ - Kannur Varthakal Online\nകണ്ണൂർ ജില്ലയില് 275 പേര്‍ക്ക് കൂടി കൊവിഡ്; 250 പേര്‍ക്ക് സമ്പര്‍ക്കത്തിലൂടെ\nകണ്ണൂർ ജില്ലയില് വെള്ളിയാഴ്ച (ഡിസംബർ 04) 275 പേര്‍ക്ക് കൊവിഡ് ബാധ സ്ഥിരീകരിച്ചു. 250 പേര്‍ക്ക് സമ്പര്‍ക്കം മൂലമാണ് രോഗബാധ. 11 പേര് ഇതര സംസ്ഥാനങ്ങളില് നിന്നെത്തിയവരും ഒരാൾ വിദേശങ്ങളില് നിന്നെത്തിയതും 13 പേര് ആരോഗ്യ പ്രവര്‍ത്തകരുമാണ്.\nകണ്ണൂർ കോർപ്പറേഷൻ 17\nആന്തുർ നഗരസഭ 2\nകൂത്തുപറമ്പ് നഗരസഭ 5\nതലശേരി നഗരസഭ 5\nമട്ടന്നൂർ നഗരസഭ 5\nഎരമം കുറ്റൂർ 9\nകാങ്കോൽ ആലപ്പടമ്പ 4\nകോട്ടയം മലബാർ 8\nതലശേരി നഗരസഭ 1\nഎരമം കുറ്റൂർ 1\nപാനൂർ നഗരസഭ 1\nരോഗമുക്തി 278 പേര്‍ക്ക്\nഇതോടെ ജില്ലയില് ഇതുവരെ റിപ്പോര്‍ട്ട് ചെയ്യപ്പെട്ട കൊവിഡ് പോസിറ്റീവ് കേസുകള് 33563 ആയി. ഇവരില് 278 പേര് വെള്ളിയാഴ്ച (ഡിസംബർ 04) രോഗമുക്തി നേടി. അതോടെ ഇതിനകം രോഗം ഭേദമായവരുടെ എണ്ണം 30277ആയി. 158 പേര് കൊവിഡ് മൂലം മരണപ്പെട്ടു. ബാക്കി 2645 പേര് ചികില്‍സയിലാണ്.\nവീടുകളില് ചികിത്സയിലുള്ളത് 2247 പേര്\nജില്ലയില് നിലവിലുള്ള കൊവിഡ് പോസിറ്റീവ് കേസുകളില് 2247 പേര് വീടുകളിലും ബാക്കി 432 പേര് വിവിധ ആശുപത്രികളിലും സിഎഫ്എല്‍ടിസികളിലുമായാണ് ചികില്‍സയില് കഴിയുന്നത്. കണ്ണൂര് ജില്ലാ ആശുപത്രി- 63, തലശ്ശേരി ജനറല് ആശുപത്രി- 43, ടെലി ഹോസ്പിറ്റൽ – 2, കണ്ണൂര് ഗവ. മെഡിക്കല് കോളേജ്- 104, കണ്ണൂര് ആസ്റ്റര് മിംസ്- 18, ചെറുകുന്ന് എസ്എംഡിപി- 3, തലശ്ശേരി ഇന്ദിരാഗാന്ധി സഹകരണ ആശുപത്രി – 12, എ കെ ജി ആശുപത്രി- 12, ജിം കെയര്- 3, ആര്‍മി ആശുപത്രി- 3, തലശ്ശേരി സഹകരണ ആശുപത്രി- 11, ജോസ്ഗിരി- 2, ശ്രീ ചന്ദ് ആശുപത്രി- 5, സ്പെഷ്യാലിറ്റി- 1, പയ്യന്നൂര് ടി എച്ച് -1, നേവി- 6, സെന്റ് സെബാസ്റ്റ്യന് ചെറുപുഴ – 1, പയ്യന്നൂര് സഹകരണ ആശുപത്രി – 3, എം സി സി- 2, വിവിധ ഫസ്റ്റ് ലൈന് കോവിഡ് ട്രീറ്റ്മെന്റ് സെന്ററുകള്- 137 ജില്ലയ്ക്ക് പുറത്തുള്ള വിവിധ ആശുപത്രികളിലും സിഎഫ്എല്‍ടി സികളിലുമായി 25 പേരും ചികിത്സയിലുണ്ട്.\nനിരീക്ഷണത്തില് 21495 പേര്\nകൊവിഡ് 19മായി ബന്ധപ്പെട്ട് ജില്ലയില് നിലവില് നിരീക്ഷണത്തിലുള്ളത് 21495 പേരാണ്. ഇതില് 21003 പേര് വീടുകളിലും 492 പേര് ആശുപത്രികളിലുമാണ് നിരീക്ഷണത്തില് കഴിയുന്നത്.\nജില്ലയില് നിന്ന് ഇതുവരെ 311485 സാംപിളുകള് പരിശോധനയ്ക്ക് അയച്ചതില് 311183 എണ്ണത്തിന്റെ ഫലം വന്നു. 302 എണ്ണത്തിന്റെ ഫലം ലഭിക്കാനുണ്ട്.\nPrevious ചൊവ്വാഴ്ച ഭാരത് ബന്ദ്\nNext പോളിംഗ് ദിന പരാതികള് അറിയിക്കാന് കോള് സെന്റര് സജ്ജമാക്കും: കണ്ണൂർ ജില്ലാ കലക്ടര്


ഹർത്താൽ: വ്യാപാരികളുടെ പ്രതിജ്ഞ വിഫലമായി | Malayalam News\nഹർത്താൽ: വ്യാപാരികളുടെ പ്രതിജ്ഞ വിഫലമായി\nബി.ജെ.പി അക്രമത്തെ തുടർന്ന് തുറന്ന കട അടയ്ക്കുന്നു\nകോഴിക്കോട് - ഹർത്താൽ വിരുദ്ധ വർഷമായി 2019 നെ പ്രഖ്യാപിച്ച വ്യാപാരികൾക്ക് കൈപൊള്ളി. ജനുവരി എട്ട്, ഒമ്പത് തീയതികളിലെ പൊതുപണിമുടക്കിൽ എന്ത് നിലപാടെടുക്കണമെന്ന് പ്രഖ്യാപിക്കാനിരിക്കേയാണ് ശബരിമലയുമായി ബന്ധപ്പെട്ട് വീണ്ടും ഹർത്താൽ വന്നതും കടയടക്കാൻ നിർബന്ധിതരായതും.\nഹർത്താൽ ആര് പ്രഖ്യാപിച്ചാലും കടകൾ തുറക്കുമെന്നും വാഹനങ്ങൾ ഓടിക്കുമെന്നും വ്യാപാരി വ്യവസായി സംഘടനകളും ചേംബർ ഓഫ് കൊമേഴ്‌സുകളും ലോറി, ബസ് ഉടമ സംഘടനകളും ചേർന്ന് തീരുമാനിച്ചിരുന്നു. സി പി എം നിയന്ത്രിത വ്യാപാരി വ്യവസായി സമിതിയും ഇതിനായി ചേർന്ന യോഗത്തിൽ പങ്കെടുത്തു. അന്ന് തന്നെ 8,9തീയതികളിലെ പണിമുടക്കിനെ കുറിച്ച് ചോദ്യം ഉയർന്നിരുന്നു. ദേശീയ തലത്തിൽ തൊഴിലാളി യൂണിയനുകൾ നടത്തുന്ന പണിമുടക്കാണിത്. എല്ലാ വർഷവും നടത്തി വരുന്ന ഈ പണിമുടക്ക് മറ്റു സംസ്ഥാനങ്ങളെ കാര്യമായി ബാധിക്കില്ലെങ്കിലും കേരളത്തിൽ ബന്ദായി മാറുക പതിവാണ്. തുടർച്ചയായി രണ്ട് ദിവസം പണിമുടക്കുന്നുവെന്ന പ്രത്യേകതയുമുണ്ട്.\nപണിമുടക്കുമായി ബന്ധപ്പെട്ടവരുമായി ചർച്ച നടത്തുമെന്ന് അറിയിച്ചതാണ്. ഹർത്താലിൽ കടകൾ അടപ്പിക്കുകയും വാഹനങ്ങൾ തടയുകയും ചെയ്യുന്ന രീതി അവസാനിപ്പിക്കണമെന്ന് എല്ലാ കക്ഷികളോടും ആവശ്യപ്പെടുകയും ഹർത്താലിലെ നാശനഷ്ടങ്ങൾ ആഹ്വാനം ചെയ്യുന്നവരിൽ നിന്ന് ഈടാക്കാൻ നിയമ നടപടി സ്വീകരിക്കുമെന്നും യോഗ ശേഷം വ്യാപാരി വ്യവസായി ഏകോപന സമിതി പ്രസിഡന്റ് ടി. നസ്‌റുദ്ദീൻ അറിയിച്ചിരുന്നു.\nഇന്നലത്തെ ഹർത്താലിൽ കടകൾ തുറക്കുമെന്ന് വ്യാപാരികൾ പ്രഖ്യാപിച്ചെങ്കിലും ഭൂരിപക്ഷം കടകളും തുറന്നില്ല. തുറന്നവയാകട്ടെ ഹർത്താലുകാർ അടപ്പിച്ചു. കോഴിക്കോട് മിഠായിത്തെരുവിലെ ടി. നസീറുദ്ദീന്റെ കട തുറന്നിരുന്നില്ല. പിന്നീട് തുറന്നെങ്കിലും അടക്കേണ്ടി വന്നു. സുരക്ഷ നൽകാൻ പോലീസിന് കഴിയാത്തതിനാൽ തുറക്കാനാകില്ലെന്നാണ് വിശദീകരണം.\nKerala Harthal shabarimala harthal


ചിരിപടർത്തി ധോണിയുടെ സ്റ്റമ്പിങ് : ക്രിക്കറ്റ് ലോകത്തെ പ്രധാന ചർച്ചയായി വീഡിയോ - കാണാം വീഡിയോ\nചിരിപടർത്തി ധോണിയുടെ സ്റ്റമ്പിങ് : ക്രിക്കറ്റ് ലോകത്തെ പ്രധാന ചർച്ചയായി വീഡിയോ – കാണാം വീഡിയോ\nഐപിഎല്ലിലെ പതിനാലാം സീസണിന് ആവേശകരമായ തുടക്കമാണ് ലഭിക്കുന്നത് .ഇന്നലെ നടന്ന മത്സരത്തിൽ കരുത്തരായ ചെന്നൈ സൂപ്പർ കിങ്‌സ് റിഷാബ് പന്ത് നായകനായ ഡൽഹി ക്യാപിറ്റൽസിനോട് ഏഴ് വിക്കറ്റ് തോൽവി വഴങ്ങി .ചെന്നൈ ഉയര്‍ത്തിയ 189 റണ്‍സ് വിജയലക്ഷ്യം എട്ട് പന്ത് ബാക്കിനില്‍ക്കേ റിഷഭ് പന്തും സംഘവും നേടുകയായിരുന്നു. ശിഖർ ധവാൻ-പൃഥ്വി ഷാ ഓപ്പണിംഗ് കൂട്ടുകെട്ടാണ് ഡൽഹി ക്യാപിറ്റൽസിന് വിജയത്തുടക്കം നൽകിയത്. ശിഖ‌ർ ധവാന് 54 പന്തിൽ 85 റൺസും പൃഥ്വി ഷാ 38 പന്തിൽ 72 റൺസുമെടുത്താണ് പുറത്തായത്. ശിഖർ ധവാൻ തന്നെയാണ് മത്സരത്തിലെ മാൻ ഓഫ് ദി മാച്ച് .\nഎന്നാൽ ക്രിക്കറ്റ് പ്രേമികൾക്കിടയിൽ ഇപ്പോൾ ഏറെ ചർച്ചയാവുന്നത് ധോണിയുടെ ഒരു സ്‌റ്റപിങാണ് .\nമത്സരത്തിൽ മൊയീൻ അലിയുടെ ബീമർ ഡെലിവറിയിൽ ധവാനെ സ്റ്റമ്പിങ് ചെയ്യാൻ ധോണി ശ്രമിച്ചത് സോഷ്യൽ മീഡിയയിൽ വൈറലായി. സ്പിന്നർ മൊയീൻ അലി എറിഞ്ഞ ഡൽഹി ബാറ്റിങ്ങിലെ 12ആം ഓവറിലെ ആദ്യ പന്തിലായിരുന്നു ഈ അസാധാരണ സംഭവം . മോയിൻ അലിയുടെ കയ്യിൽ നിന്ന് വഴുതിയ പന്ത് വലിയ ഫുൾടോസായി മാറി .അമ്പയർ നോ ബോൾ വിളിക്കുകയും ചെയ്തു .\nമോയിൻ അലിയുടെ ബീമർ ഒട്ടും പ്രതീക്ഷിക്കാതിരുന്ന ധവാൻ ഈ സമയം ക്രീസിന് വെളിയിൽ വന്ന് ഷോട്ട് കളിക്കുവാൻ ശ്രമിച്ചിരുന്നു .കൈയിൽ നിന്ന് വഴുതിയ പന്ത് നിലം തൊടാതെ ബാറ്റ്സ്മാന്റെ മുകളിലൂടെ കീപ്പർ കൈകളിലെത്തുകയായിരുന്നു. ക്രീസിൽ നിന്ന് ഇറങ്ങി കളിച്ച ധവാനെ സ്റ്റമ്പിങ് ചെയ്യാനുള്ള ശ്രമത്തിലായിരുന്നു ധോണി. ഏതായാലും ബീമർ ഡെലിവറി അമ്പയർ നോ ബോൾ വിധിച്ചിരുന്നു.\nPrevious articleഐപിഎല്ലിലെ ബൗണ്ടറി കിംഗ് ശിഖർ ധവാൻ : മറികടന്നത് അപൂർവ്വ നേട്ടം\nNext articleഇത് പഴയ പൃഥ്വി അല്ല : ഡൽഹിയുടെ ബാറ്റിംഗ് ഹീറോ പൃഥ്വി ഷാ നയം വ്യക്തമാക്കുന്നു


ഒരു എൻജിനിയറുടെ സർവീസുത്സവം – 23. | Malayali Manasu\nHome Special ഒരു എൻജിനിയറുടെ സർവീസുത്സവം – 23.\nഒരു എൻജിനിയറുടെ സർവീസുത്സവം – 23.\nജോണി തെക്കേത്തല, ഇരിങ്ങാലക്കുട. ✍\nപ്രസിഡണ്ടു ഭരണത്തിൽ ആക്റ്റിങ് ഗവർണറുടെ പ്രഥമവും പ്രധാനവും ആയ ചുമതല തെരഞ്ഞെടുപ്പ് നടത്തുകയാണ്.ഇലക്ഷൻ കമ്മീഷൻ വിജ്ഞാപനം പുറപ്പെടുവിച്ചു.കോട്ടയത്തു കളക്ടർ ആണ് റിട്ടേർണിംഗ് ഓഫീസർ. അദ്ദേഹം എഞ്ചിനീയർ ശ്രീ രങ്കനാഥൻ അടക്കം മിക്കവാറും എല്ലാവർക്കും തെരഞ്ഞെടുപ്പ് ചുമതല നൽകി. സർക്കാർ ഉദ്യോഗസ്ഥരെയാണ് തെരഞ്ഞെടുപ്പ് ഡ്യൂട്ടിക്ക് വയ്ക്കുക. മൂന്നാർ ഭാഗത്ത് സർക്കാർ ഉദ്യോഗസ്ഥർ കുറവ്. അതുകൊണ്ട് ബോർഡ് കാരെയും നിയമിക്കാൻ കോട്ടയം കലക്ടർ തീരുമാനിച്ചു. രങ്കനാഥൻ പ്രതിഷേധിച്ചു. ഏത് മല മറിക്കാൻ ഉണ്ടെങ്കിലും തെരഞ്ഞെടുപ്പ് ഡ്യൂട്ടി കഴിഞ്ഞു മതി ആ വക ജോലികൾ എന്നായിരുന്നു കലക്ടറുടെ നിലപാട്. മൂന്നാറിലെ തേയില എസ്റ്റേറ്റിൽ പോളിംഗ് ബൂത്ത് സ്ഥാപിക്കാറുണ്ട്. ഞാനായിരുന്നു അവിടത്തെ പ്രീസൈഡിങ് ഓഫീസർ.വോട്ടർപട്ടികയിൽ സ്ത്രീകളുടെ പേരിനൊടൊപ്പം ഭർത്താവിന്റെയും പേരുണ്ടാകും. പോളിങ് ഓഫീസർ നമ്പർ വിളിക്കുമ്പോൾ വോട്ടർ പേരും ഭർത്താവിന്റെ പേരും വിളിച്ചു പറയണം. ഇതായിരുന്നു അന്നത്തെ നടപടിക്രമം. ഞങ്ങൾ നമ്പർ വിളിച്ചു. ഒരു തമിഴ് സ്ത്രീ വന്നു. സ്വന്തം പേര് പറഞ്ഞു. ഭർത്താവിൻറെ പേര് ചോദിച്ചപ്പോൾ മിണ്ടുന്നില്ല. ചിരിച്ചു കാണിച്ചതേ ഉള്ളൂ. നിർബന്ധിച്ചപ്പോൾ ആറ് വിരലുകൾ ഉയർത്തി കാട്ടി. എന്നിട്ട് മുഖത്തിനു ചുറ്റും കൈ കറക്കി കാണിച്ചു. അറുമുഖം എന്ന പേരാണ് ഉദ്ദേശിക്കുന്നതെന്ന് ഓഫീസർക്ക് മനസ്സിലായി. ബാലറ്റ് പേപ്പർ കൊടുത്തു. കാരണമന്വേഷിച്ചപ്പോൾ തമിഴ് സ്ത്രീകൾ ഭർത്താക്കന്മാരുടെ പേര് മറ്റു പുരുഷന്മാരോട് പറയാറില്ല. അതാണ് ആംഗ്യഭാഷ ഉപയോഗിക്കുന്നത്. എല്ലാവരുടെയും പേര് ഇങ്ങനെ മനസ്സിലാക്കാൻ എളുപ്പമല്ലെന്ന് വന്നതോടെ ഞാനും അടുത്ത പോളിംഗ് ബൂത്തിലെ പ്രിസൈഡിങ് ഓഫീസറുമായി ചേർന്ന് ആലോചിച്ച് ഒരു പരിഹാരം ഉണ്ടാക്കി. അത് ഇങ്ങനെ ആയിരുന്നു. ഒരു സ്ത്രീ അവരുടെ ഭർത്താവിൻറെ പേര് അടുത്തുനിൽക്കുന്ന സ്ത്രീയോട് പറയുക. അവരത് ഉറക്കെ പറയും. ഈ നിർദ്ദേശം എല്ലാവരും അംഗീകരിച്ചതോടെ പ്രശ്നം തീർന്നു.\nവൈകുന്നേരമായി. വോട്ടിംഗ് സമയം കഴിഞ്ഞു. എല്ലാം കൂടി കെട്ടിപ്പെറുക്കുമ്പോഴേക്കും തിരികെ പോകാനുള്ള വാഹനം എത്തി. സ്ഥലം സമുദ്രനിരപ്പിൽ നിന്ന് 2000 മീറ്റർ ഉയരത്തിലാണ്. തണുപ്പേറിയ കാറ്റിന്റെയും മൂടൽമഞ്ഞിന്റെയും അകമ്പടിയോടെ ദേവികുളത്തേക്ക് തിരിച്ചു.തഹസിൽദാരുടെ ഓഫീസിൽ എത്തിയപ്പോൾ തന്നെ രാത്രി 11:00 മണി. എല്ലാം തിരിച്ചേൽപ്പിച്ച് ഇറങ്ങിയപ്പോഴേക്കും അന്നത്തെ ദിവസം കഴിഞ്ഞിരുന്നു. തിരികെ മൂന്നാറിലേക്ക് വരാൻ ഒരു തടി ലോറിയിൽ ലിഫ്റ്റ് കിട്ടി. വെളുക്കുന്നതിനു മുൻപേ വീട്ടിലെത്തി. പിറ്റേ ദിവസത്തെ പത്രത്തിൽ ഒരു ‘സ്കൂപ്പ്’. മറ്റ് ലേഖകന്മാർ അറിയാതെ ചൂഴ്ന്ന് എടുക്കുന്ന വാർത്തയാണ് സ്കൂപ്പ്. ബാലറ്റ് പെട്ടിക്ക് ഇരിഞ്ഞാലക്കുടയിൽ കരുവാനെ കൊണ്ട് കള്ളത്താക്കോൽ ഉണ്ടാക്കി എന്നായിരുന്നു ഈ വിചിത്ര വാർത്ത. അപ്പോൾ തന്നെ ഞാൻ ആ പത്രത്തിലേക്ക് ഒരു കത്തെഴുതി.\nബാലറ്റ് പെട്ടിയ്ക്ക് താക്കോൽ തന്നെ ഇല്ല. ഒരു ലിവർ (lever) ഒരു സ്ഥാനത്ത് ആയിരിക്കുമ്പോൾ പെട്ടി പൂട്ടിക്കിടക്കുന്നു. അത് തിരിക്കുമ്പോൾ പെട്ടി തുറക്കുന്നു. ഇതിന്റെ മേലെ ഒരു കടലാസും ഉറപ്പിച്ചു വയ്ക്കും. പ്രീസൈഡിങ് ഓഫീസിലെ സീലും ഓഫീസറുടെയും തെരഞ്ഞെടുപ്പ് ഏജൻറ് മാരുടെയും ഒപ്പ് ഉള്ളത് ആകും ഈ കടലാസ്. ഒരുതവണ പെട്ടി അടച്ചാൽ, ഈ കടലാസ് പൊട്ടിക്കാതെ, പെട്ടി തുറക്കാൻ കഴിയില്ല. പെട്ടി തുറന്ന് ബാലറ്റ് പേപ്പർ പുറത്തേക്ക് ഇടുമ്പോൾ ഈ കടലാസിന് കേട് പറ്റിയിരുന്നോ എന്ന് നോക്കേണ്ടത് തിരഞ്ഞെടുപ്പ് സ്ഥാനാർഥികളുടെയും അല്ലെങ്കിൽ അവരുടെ ഏജൻറ്മാരുടെയും ഉത്തരവാദിത്വം ആണ്. എൻറെ കത്ത് പ്രസിദ്ധീകരിച്ച് ആ പത്രം തടിയൂരി.ഈ തെരഞ്ഞെടുപ്പ് പരിചയം നല്ലൊരു പാഠമായിരുന്നു.\nPrevious articleആലപ്പുഴയിൽ വാഹനാപകടം: അച്ഛനും മകളും മരിച്ചു\nNext articleകുറ്റ്യാടിപ്പുഴ (നദികൾ സ്നേഹപ്രവാഹങ്ങൾ)


4.2 അടി നീളമുള്ള ഡോൾഫിനാണ് കനാലിൽ കുടുങ്ങിയത്. പിന്നാലെ ഡോൾഫിനെ ഘാഗ്ര നദിയിൽ വിടുകയും ചെയ്തു.\nകനാലിൽ നിന്ന് തിരികെ പോകാൻ കഴിയാതെ കുടുങ്ങിയ ഗംഗ ഡോൾഫിനെ രക്ഷപ്പെടുത്തി. യുപിയിലെ ബാരബങ്കി ജില്ലയിലെ ശാരദ കനാലിൽ കുടുങ്ങിയ ഡോൾഫിനെയാണ് സംസ്ഥാന വനംവകുപ്പും ടർട്ടിൽ സർവൈവൽ അലയൻസ് പ്രവർത്തകരും ചേർന്ന് രക്ഷിച്ചത്. വംശനാശ ഭീഷണി നേരിടുന്ന ജീവികളുടെ കൂട്ടത്തിൽ ഉൾപ്പെട്ടവയാണ് ഗംഗ ഡോൾഫിനുകൾ.\n4.2 അടി നീളമുള്ള ഡോൾഫിനാണ് കനാലിൽ കുടുങ്ങിയത്. പിന്നാലെ ഡോൾഫിനെ ഘാഗ്ര നദിയിൽ വിടുകയും ചെയ്തു. വംശനാശ ഭീഷണി നേരിടുന്ന ഗംഗ ഡോൾഫിനെ സമയോചിതമായി രക്ഷിക്കുകയും നദിയിൽ വിടുകയും ചെയ്തതിന് നിരവധി പേരാണ് അഭിനന്ദനവുമായെത്തിയിരിക്കുന്നത്.


ഓടിക്കളിക്കുന്നതിനിടയിലേക്ക് ഇഴഞ്ഞെത്തി5വയസ്സുകാരിയെ കടിക്കാൻ ശ്രമിക്കുന്ന വിഷപ്പാമ്പ്; ദൃശ്യം! | Angry Snake Tries To Bite Little Girl\nഅറിയാതെ ചവിട്ടി,5വയസ്സുകാരി കളിക്കുന്നതിനിടെ കൊത്താനൊരുങ്ങി വിഷപ്പാമ്പ്: വിഡിയോ\nമനോരമ ലേഖകൻ January 05, 2021 10:16 AM IST\nപാർക്കില് കളിക്കാനെത്തിയ5വയസ്സുകാരിയെ കടിക്കാൻ ശ്രമിക്കുന്ന വിഷപ്പാമ്പിന്റെ ദൃശ്യമാണ് ഈപ്പോൾ സമൂഹമാധ്യമങ്ങളിൽ പ്രചരിക്കുന്നത്. തെക്കൻ തായ്‌ലൻഡിലെ ഫാങ് ജാ പ്രവിശ്യയിലാണ് സംഭവം നടന്നത്. അമ്മ സ്വെറ്റ്‌ലാനയ്ക്കൊപ്പം പാർക്കിൽ കളിക്കാനെത്തിയതായിരുന്നു പെൺകുട്ടികൾ. കുട്ടികൾ ഓടിക്കളിക്കുന്ന ദൃശ്യം മൊബൈലിൽ അമ്മ പകർത്തുന്നുന്നുമുണ്ടായിരുന്നു.\nഇരുവശവും നിറയെ വള്ളികൾ നിറഞ്ഞ ചെറിയ പാതയിലൂടെ ഓടിക്കളിക്കുന്നതിനിടെയിലാണ് പാമ്പ് അവിടേക്ക് ഇഴഞ്ഞെത്തിയത്. മൂത്ത കുട്ടി മുന്നിലും ഇളയ കുട്ടിയും5വയസ്സുകാരിയുമായ ടിയാന പിന്നിലുമായി ഓടുന്നതിനിടയിൽ ടിയാനയുടെ കാലിൽ പാമ്പ് തട്ടുകയായിരുന്നു. അതിവേഗം ഇഴഞ്ഞു നീങ്ങിയ വിഷപ്പാമ്പ് കുട്ടിയുടെ കാല് തട്ടിയപ്പോൾ ദേഷ്യത്തോടെ കടിക്കാനൊരുങ്ങുന്നതും ദൃശ്യത്തിൽ കാണാം. പാമ്പ് പിന്നീട് മറുവശത്തെ ചെടികൾക്കിടയിലേക്ക് മറഞ്ഞു.\nദൃശ്യം പകർത്തുന്നതിനിടയിൽ പാമ്പിനെ കണ്ട അമ്മ മൊബൈൽ താഴെയിട്ട് കുഞ്ഞിനെ വാരിയെടുക്കുകയായിരുന്നു. കുട്ടിയുടെ കാല് ശരീരത്തിൽ തട്ടിയതാകാം പാമ്പ് പ്രകോപിതനാകാൻ കാരണമെന്നാണ് നിഗമനം. തലനാരിഴയ്ക്കാണ് കുട്ടി പാമ്പുകടിയേൽക്കാതെ രക്ഷപെട്ടത്. നിരവധിയാളുകൾ ഇപ്പോൾ തന്നെ ഈ ദൃശ്യം കണ്ടുകഴിഞ്ഞു.


Latest listening ജോലി | യൂത്ത്4വേല\nനിലവിലെ തിരയൽ: listening\nതൊഴിലാളികളെക്കുറിച്ചുള്ള രസകരമായ വസ്തുതകൾ listening പ്രഫഷണൽസ്\nഇയ്യോബ് അവസരങ്ങൾ - മൊത്തം0(0%) ജോലി ഉണ്ട് LISTENING വേണ്ടി മൊത്തം 96570 തൊഴിലവസരങ്ങൾ നിന്നു പോസ്റ്റ്. LISTENING ൽ നുള്ള അവ തുറന്നുകാട്ടുന്ന0കമ്പനി കാണുക, പിന്തുടരുക.\nഎതിരാളികളെ തൊഴിലന്വേഷകരുടെ കുറിച്ച് - ഈ 21750 (0.43%) അംഗങ്ങൾ 5062951 എണ്ണം യൊഉഥ്൪വൊര്ക് ൽ 96570 ഉണ്ട്. രജിസ്റ്റർ & നിങ്ങളുടെ യുവതലമുറ4വർക്ക് പ്രൊഫൈൽ നിർമ്മിക്കുക, ശ്രദ്ധിക്കപ്പെടാൻ ശ്രദ്ധിക്കുകയും നിങ്ങളുടെ കഴിവുകൾ അറിയുകയും ചെയ്യുക.\nസാധ്യതയുള്ള 21750 സാധ്യതയുള്ള പൊരുത്തപ്പെടുന്ന ജോലി LISTENING വേണ്ടി ജോലി ഓരോ വില്കാം കൂടെ. മികച്ച തൊഴിലവസരങ്ങൾ ലഭിക്കാൻ ചുവടെ വേഗത്തിൽ പ്രയോഗിക്കുക.\nതൊഴിലവസരങ്ങളുമായി താരതമ്യപ്പെടുത്തുമ്പോൾ തൊഴിൽ അന്വേഷിക്കുന്ന ആളുകളുടെ എണ്ണം താരതമ്യം ചെയ്യുന്ന മാർക്കറ്റിങ് പഠനമാണിത്. ഇയ്യോബ് വിശകലനം ഓരോ വിദ്യാർഥികൾ ശരാശരി 21750 ഓരോ LISTENING ജോലി സാധ്യതയുള്ള തൊഴിലന്വേഷകരുടെ കുറിച്ച് ഉണ്ട് എന്നാണ്.\nലഭ്യമായ listening ആവശ്യം അതായത് മൊത്തം തൊഴിലവസരങ്ങൾ ഒരു പ്രധാന വിതരണ അതായത് ലഭ്യമായ കഴിവുകൾ തമ്മിലുള്ള അന്തരം ഉണ്ട്.\n0 (0%) LISTENING 21750 (0%) എണ്ണം കഴിവുകൾ ഇല്ലാതെ യുവാക്കൾ 5062951 യൂത്ത് രജിസ്റ്റർ അപേക്ഷിച്ച് ലിസ്റ്റ് മൊത്തം 96570 തൊഴിലവസരങ്ങൾ നിന്നു ജോലി ഉണ്ട് പ്ലാറ്റ്ഫോം.\nവേണ്ടി listening ലഭ്യമായ ജോലി ശരാശരി എണ്ണം കൂടുതൽ ആണ് തൊഴിലന്വേഷകരുടെ ശരാശരി എണ്ണം. അതിനാൽ നിങ്ങൾക്കൊരു കടുത്ത മത്സരമുണ്ട്.\nഉദ്യോഗാർത്ഥികളെ listening ൽ world പ്രൊഫഷണലുകൾ കമ്പനികൾ\nശമ്പളത്തിനായി Listening ജോലി ൽ World എന്താണ്\nListening Jobs ജോലികൾ എന്നതിനായി തൊഴിൽ യോഗ്യതയുള്ളവരുടെ വിദ്യാഭ്യാസ യോഗ്യത എന്താണ്?\nListening ജോലികൾ എന്നതിനുള്ള തൊഴിലുടമകളുടെ കഴിവുകളും കഴിവും?\nListening ജോലികൾ എന്നതിനായി പ്രവർത്തിക്കുന്ന മികച്ച കമ്പനികൾ ഏതാണ്


സന്തോഷത്തില് മതിമറന്ന് കൃതി ; മരണത്തിലേക്കെന്ന് അറിഞ്ഞില്ല ; വിവാഹ...\nസന്തോഷത്തില് മതിമറന്ന് കൃതി ; മരണത്തിലേക്കെന്ന് അറിഞ്ഞില്ല ; വിവാഹത്തിനിടെയുള്ള ചിത്രങ്ങള് വേദനയാകുന്നു\nPublished: Thursday 21 November 2019 06:40:50 AM\nഭര്‍ത്താവിന്റെ ക്രൂരതയില് ഇരയായി ജീവന് നഷ്ടമായ 25 കാരി കൃതിയുടെ മരണം വേദനയാകുന്നു. ഇപ്പോള് കൃതിയുടേയും രണ്ടാം ഭര്‍ത്താവ് വൈശാഖിന്റെയും ടിക് ടോക്ക് വീഡിയോകള് സോഷ്യല്‍മീഡിയയില് വേദനയാകുന്നു. കൃതിയും വൈശാഖും കല്യാണ വേദിയില് ചിത്രീകരിച്ച ടിക് ടോക്ക് വീഡിയോകളാണ് സോഷ്യല്‍മീഡിയയില് പ്രചരിക്കുന്നത്.\nമണ്ഡപത്തില് അതീവ സന്തോഷത്തോടെയാണ് കൃതിയെ കാണുന്നത്. ഫേസ്ബുക്ക് വഴി പരിചയപ്പെട്ട് പ്രണയത്തിലായിട്ടാണ് ഇരുവരും വിവാഹം ചെയ്തത്. വൈശാഖിന്റെ ആദ്യ വിവാഹമായിരുന്നു . കൃതിയുടെ ആദ്യ വിവാഹം മാസങ്ങള് മാത്രമാണ് നിലനിന്നത്. ഈ ബന്ധത്തില് മൂന്നു വയസുള്ള മകളുണ്ട്.\nദാമ്പത്യം സുഖകരമല്ലെന്ന് കൃതി വീട്ടുകാരെ അറിയിച്ചിരുന്നു. സ്വത്തിനോടുള്ള ഭര്‍ത്താവിനെ ആര്‍ത്തിയെ കുറിച്ചും ഇവര് പറഞ്ഞു. താന് കൊല്ലപ്പെട്ടേക്കുമെന്ന് കൃതി ഭയന്നിരുന്നു. ഇതുവ്യക്തമാക്കുന്ന കത്തും പോലീസിന് ലഭിച്ചു. താന് മരിച്ചാല് സ്വത്തിന്റെ ഏക അവകാശി മകള് മാത്രമാകുമെന്നും ഭര്‍ത്താവെന്ന പേരില് വൈശാഖിന് ഒരു അവകാശവും ഇല്ലെന്നും കത്തില് പറയുന്നു.\nകൃതിയെ ശ്വാസം മുട്ടിച്ചു കൊല്ലുകയായിരുന്നു. പെട്ടെന്നുള്ള ദേഷ്യത്തില് കൊല ചെയ്തതാണെന്നാണ് വൈശാഖിന്റെ മൊഴി.\nRead more topics: krithi,murder, vysakh\nkrithi videos with husband viral


മീ ടൂ: നേതാക്കള് രാഹുല് ഗാന്ധിയെ പിന്തുടരണം; ബോളിവുഡ് നടി സ്വര ഭാസ്‌കര് | DoolNews\nFriday, 12th October 2018, 7:46 pm\nന്യൂദല്‍ഹി: രാഹുല്‍ഗാന്ധിയെ പ്രശംസിച്ച് ബോളിവുഡ് നടി സ്വര ഭാസ്‌കര്. മീ ടൂവിന് പിന്തുണ പ്രഖ്യാപിച്ചതാണ് രാഹുല് ഗാന്ധിയെ സ്വര പ്രശംസിക്കാന് കാരണം. “ഇന്ത്യന് രാഷ്ട്രീയത്തില് വലിയ കോളിളക്കമുണ്ടാകുമ്പോള് മറ്റ് നേതാക്കളെല്ലാം മൗനം പാലിക്കുകയായിരുന്നു. രാഹുല് മാത്രമാണ് മീ ടൂവിന് പിന്തുണ പ്രഖ്യാപിച്ചത്”.\nമറ്റുള്ള നേതാക്കള് രാഹുലിനെ പിന്തുടരണമെന്നും സ്വര ട്വിറ്ററിലൂടെ ആവശ്യപ്പെട്ടു. “സ്ത്രീകളെ അന്തസോടെയും അതിലുപരി ബഹുമാനത്തോടെയും സമീപിക്കേണ്ടതിനെ കുറിച്ച് ഏവരും പഠിക്കേണ്ടിയിരിക്കുന്നു. സത്യം വിളിച്ചുപറയാനായി സ്ത്രീകള് മുന്നോട്ടുവരുന്നതില് ഏറെ സന്തോഷമുണ്ട്- ഇതായിരുന്നു രാഹുലിന്റെ ട്വീറ്റ്.\nalso read: എ.ടി.എം കവര്‍ച്ചാസംഘത്തിന്റെ വാഹനം കണ്ടെത്തി; കളമശേരിയിലും എ.ടി.എം കവരാന് ശ്രമം\nഅതേസമയം, “മീ ടൂ” വെളിപ്പെടുത്തലുകളുടെ പശ്ചാത്തലത്തില് സ്ത്രീകളുടെ പരാതികള് അന്വേഷിക്കുന്നതിനായി കേന്ദ്രമന്ത്രി മേനകാ ഗാന്ധി പ്രത്യേക സമിതിയെ നിയമിച്ചു. നാലു മുന് ജഡ്ജിമാര് ഉള്‍പ്പെട്ട സംഘമാണ് സ്ത്രീകളുടെ പരാതികള് അന്വേഷിക്കുക. മീ ടൂ ക്യാംപെയ്നില് വന്ന എല്ലാ വെളിപ്പെടുത്തലുകളും സംഘം പരിശോധിക്കും.\nതൊഴിലിടങ്ങളില് സ്ത്രീകള് നേരിടേണ്ടിവരുന്ന ലൈംഗികാതിക്രമങ്ങളുടേയും ചൂഷണങ്ങളുടേയും തുറന്നുപറച്ചിലുകള് എന്ന നിലയ്ക്കാണ് മി ടൂ എന്ന ഹാഷ് ടാഗില് സോഷ്യല് മീഡിയാ ക്യാംപെയ്ന് ആരംഭിച്ചത്. കഴിഞ്ഞദിവസങ്ങളില് രാഷ്ട്രീയ, മാധ്യമ, സാംസ്‌കാരികമേഖലയിലെ പ്രമുഖര്‍ക്കെതിരെ തുറന്നുപറച്ചിലുകളുമായി നിരവധി സ്ത്രീകള് മുന്നോട്ടുവന്നിരുന്നു.


ആയിശ സജ്‌ന, നടുവത്ത്\nജന്മംകൊണ്ട് മതങ്ങള് പലപ്പോഴും പലര്‍ക്കും വ്യത്യസ്തമാണല്ലോ. വിഭിന്നമായ വിശ്വാസങ്ങളും ചിന്താധാരകളും. പലതിലും വിശ്വസിക്കുന്നവര്, തീരെ വിശ്വസിക്കാത്ത ചിലര്. ബഹുദൈവ വിശ്വാസി, ഈശ്വര വിശ്വാസി, ഏകദൈവ വിശ്വാസി, യുക്തിവാദി, നിരീശ്വരവാദി അങ്ങനെയങ്ങെന.. ഇവയെല്ലാം ആത്യന്തികമായി ലക്ഷ്യമിടുന്നത് മനുഷ്യജന്മത്തിന്റെ മോക്ഷത്തെ തന്നെയാണ്. ഇങ്ങനെ ഒരു ജന്മസായൂജ്യമുണ്ട് എന്നതുകൊണ്ട് തന്നെ അത് എവിടെ നിന്ന് എന്നു കൂടി ചികഞ്ഞന്വേഷിക്കേണ്ടിയിരിക്കുന്നു. തീര്‍ച്ചയായും മോക്ഷത്തിന്റെ മാര്‍ഗം ഇസ്‌ലാം തന്നെയാണ്. ഇസ്‌ലാം സമാധാനത്തിന്റെ മതമാണ്. ഏകനായ സ്രഷ്ടാവില് ജീവിതത്തെ സമര്‍പ്പിക്കുക വഴി ഇഹത്തിലും പരത്തിലും കരഗതമാകുന്ന സമാധാനമാണ് ഇസ്‌ലാം. അത് അറിയാനും ഉള്‍ക്കൊള്ളാനും സത്യമതത്തിലേക്ക് തിരിച്ചുവരാനും സാധിച്ച ഒരാളാണ് ഞാന്. (അല്‍ഹംദുലില്ലാഹ്)\nഎന്നെ സംബന്ധിച്ചിടത്തോളം മാതാപിതാക്കള് പഠിപ്പിച്ചതായിരുന്നു മതം. ദിവസവും വീട്ടിലെ പൂജാമുറിയില് നിന്നുകൊണ്ടുള്ള പ്രാര്‍ഥന. വിശേഷദിവസങ്ങളിലോ ഒഴിവുദിവസങ്ങളിലോ അടുത്തുള്ള ക്ഷേത്രദര്‍ശനം. അതിനെത്തുടര്‍ന്നുള്ള ചെറിയ ചെറിയ ആചാരങ്ങളും അനുഷ്ഠാനങ്ങളും. ഇവിടെ തുടങ്ങുന്നു എന്റെ മതവിദ്യാഭ്യാസം. അച്ഛനും അമ്മയും ചേച്ചിയുമടങ്ങുന്നതാണ് എന്റെ കുടുംബം. അച്ഛന് ഒരു തികഞ്ഞ ഈശ്വരവിശ്വാസിയാണ്. ഭക്തിയെന്നാല് ഭയമാണ് എന്നാണ് പലപ്പോഴും അച്ഛനില് നിന്നു എനിക്ക് മനസ്സിലാക്കാന് സാധിച്ചിരുന്നത്. കുളി കഴിഞ്ഞു വന്നാല് വീട്ടിലെ പൂജാമുറിയില് നിന്നും സാഷ്ടാംഗം ചെയ്തു അച്ഛന് പ്രാര്‍ഥിക്കാറുണ്ട്. അച്ഛനെ അനുകരിക്കുകയായിരുന്നു എന്റെ പതിവ്. അല്‍പം ശബ്ദത്തില് പ്രാര്‍ഥിച്ചിരുന്ന അച്ഛന്റെ പ്രാര്‍ഥനകള് പലതും ഞാന് മനഃപാഠമാക്കിയിരുന്നു. അതിലൊന്നിങ്ങനെയായിരുന്നു: ''രക്ഷിക്കണേ, ഞങ്ങളെ ശിക്ഷിക്കരുതേ''\nഎന്റെ വീടിന്റെ തൊട്ടുമുന്നിലായി താമസിച്ചിരുന്നത് ഒരു മുസ്‌ലിം കുടുംബമായിരുന്നു. അവരുടെ വസ്ത്രധാരണത്തിലുള്ള ചെറിയ ഒരു മാറ്റവും സംസാരശൈലിയിലുള്ള വ്യത്യാസവുമല്ലാതെ ഞങ്ങളും അവരും തമ്മില് വലിയൊരന്തരം എന്റെ ദൃഷ്ടിയില് പെട്ടിട്ടില്ലായിരുന്നു. എന്നാല് വളരെപ്പെട്ടെന്നായിരുന്നു അവരുടെ ജീവിതശൈലിയില് മാറ്റങ്ങള് സംഭവിച്ചത്. അലസമായി വസ്ത്രം ധരിച്ചിരുന്ന അവിടുത്തെ സ്ത്രീകള് മുന്‍കയ്യും മുഖമൊഴിച്ചുള്ള ഭാഗം വളരെ വൃത്തിയായി മറയ്ക്കാന് തുടങ്ങി. തൊട്ടടുത്ത് ഒരു പള്ളി വന്നതിനെ തുടര്‍ന്ന് വെള്ളിയാഴ്ച ദിവസങ്ങളില് പള്ളിയിലേക്ക് പോകുന്നത് പലപ്പോഴും കണ്ടിട്ടുണ്ട്. മതപഠന ക്ലാസുകളുണ്ടെന്ന് പറഞ്ഞു കുടുംബമൊന്നിച്ച് വൈകുന്നേരങ്ങളില് പുറത്തു പോകാറുണ്ട്. വീട്ടില് താക്കോലേല്‍പിക്കാന് അവര് വരുമ്പോള് ലഭിക്കുന്നതാണ് ഈ വാര്‍ത്ത. ക്ലാസു കഴിഞ്ഞാല് പിറ്റേദിവസം അമ്മയോട് അവിടെ കേട്ടത് പറയാറുണ്ട്. ചിലപ്പോഴെല്ലാം അമ്മയുടെ അടുത്തിരുന്ന് ഞാനും കേള്‍ക്കാറുണ്ടായിരുന്നു. വളരെ സാധാരണ രീതിയില് സംസാരിച്ചിരുന്ന അവര് പിന്നീട് ഗൗരവമേറിയ വിഷയങ്ങളില് ആത്മാര്‍ഥമായി സംസാരിക്കുന്നതായി എന്റെ ശ്രദ്ധയില് പെട്ടിരുന്നു.\nഒരു ഒഴിവുദിവസം അമ്പലത്തില് നിന്നും മടങ്ങി വരുന്ന സമയത്ത് അയല്‍വാസിയായ ആ വീട്ടിലെ കുട്ടിയെ കണ്ടു. രാവിലെത്തന്നെ എവിടുന്നു വരുകയാണെന്നവള് അന്വേഷിച്ചു. ഞാന് അഭിമാനത്തോടെ അമ്പലത്തില് പോയിവരുന്നതാണെന്നു മറുപടി പറഞ്ഞു. ഉടനെ തന്നെ അവള് ചോദിച്ചു: 'രാവിലെത്തന്നെ അമ്പലത്തില് പോയി ഒന്നും കേള്‍ക്കുകയും കാണുകയും ചെയ്യാത്ത കല്ലിനോടും മണ്ണിനോടും എന്ത് പ്രാര്‍ഥിക്കാനാ. കല്ലിനും മണ്ണിനും നമ്മുടെ പ്രാര്‍ഥന മനസ്സിലാകുമോ?' ഇത് കേട്ടപ്പോള് എന്റെ ഉള്ളില് രോഷം പതഞ്ഞു വന്നെങ്കിലും മുഖത്തതു പ്രകടിപ്പിക്കാതെ എന്തൊക്കെയോ ഒപ്പിച്ചു പറഞ്ഞുകൊണ്ട് ഞാന് നടന്നു. നല്ലൊരു മറുപടി (അവളോട്) പറയാന് സാധിക്കാത്തതില് എനിക്ക് പ്രയാസം തോന്നി. സത്യത്തില് എന്തായിരിക്കും അതിന്റെ മറുപടി എന്ന് ഞാന് ഒരുപാട് ചിന്തിച്ചു. അമ്പലത്തിന്റെ ഉള്ളിന്റെ ഉള്ളിലിരിക്കുന്ന ദൈവം അവള് പറഞ്ഞപോലെ വെറുമൊരു ശിലയല്ലേ. എന്റെ വീടിന്റെ പൂജാമുറിയിലിരിക്കുന്ന കൃഷ്ണന് മണ്ണല്ലേ? എങ്കിലും അവയില് ദിവ്യത്വമില്ലെന്ന് എനിക്ക് ചിന്തിക്കുവാന് പോലും വയ്യ. കാലങ്ങളായി അടിയുറച്ച വിശ്വാസവും ഉത്തരം കിട്ടാത്ത ചില ചോദ്യങ്ങളും മനസ്സില് കിടന്നു പുകഞ്ഞു.\nഅതിനെത്തുടര്‍ന്ന് ഒരു സംഭവം ഉണ്ടായി. ഏതാനും ദിവസങ്ങള്‍ക്ക് ശേഷം അടച്ചിട്ട വീട്ടിലേക്ക് ഞങ്ങള് വരികയായിരുന്നു. പടിഞ്ഞാറു ഭാഗത്തു നിന്നുള്ള പൂജാമുറിയില് ബിംബങ്ങള് ഇരിക്കുന്ന സ്റ്റാന്റിന്റെ അരികിലുള്ള ജനലിന് വാതിലുകള് ഇല്ലായിരുന്നു. അതിലൂടെ ഒരു കോഴി കയറി സ്റ്റാന്റില് ഇരിപ്പുറപ്പിച്ചിരുന്നു. ഞങ്ങളുടെ ശബ്ദം കേട്ട് ഭയന്ന കോഴി വെപ്രാളപ്പെട്ട് ജനല്‍വഴി പുറത്തേക്ക് കയറി.... കോഴിയുടെ ചിറകടിയുടെ ശക്തിയില് ഒരു ശ്രീകൃഷ്ണപ്രതിമ രണ്ടു ഭാഗങ്ങളായി നിലംപതിച്ചു. അച്ഛനും അമ്മയും ചേച്ചിയും ധൃതിയില് ഓടിച്ചെന്ന് ശിലാവിഗ്രഹം എടുത്തു. പിന്നീട് മൂവരും ചേര്‍ന്ന് പശ വെച്ച് ഒട്ടിക്കാനുള്ള ശ്രമവും മറ്റും. അതിനിടയില് ദുഃശ്ശകുനമാണല്ലോ എന്ന അച്ഛന്റെ വിലയിരുത്തലും.\nപക്ഷെ, എന്നിലത് വല്ലാത്തൊരു ചിന്തയാണുണര്‍ത്തിയത്. ഒരു കോഴിയില് നിന്നുപോലും രക്ഷപ്പെടാന് സാധിക്കാത്ത ഈ ശ്രീകൃഷ്ണന് എങ്ങനെയാണ് എന്റെ കുടുംബത്തെ രക്ഷിക്കുക? എന്നില് പെട്ടെന്ന് കടന്നുവന്നത് അച്ഛന് നിത്യവും ഉരുവിടാറുള്ള ഞാന് മനഃപാഠമാക്കിയ ആ പ്രാര്‍ഥനയായിരുന്നു. 'രക്ഷിക്കണേ ഞങ്ങളെ ശിക്ഷിക്കരുതേ'\nഞാന് നോക്കുമ്പോള് പൊട്ടിയ പ്രതിമ ശരിക്കും മണ്ണ്.... എനിക്ക് ഒരുപാടിഷ്ടമായിരുന്ന മഞ്ഞപ്പട്ടണിഞ്ഞ ആ ശ്രീകൃഷ്ണപ്രതിമയോട് എന്തെന്നില്ലാത്ത വെറുപ്പ് തോന്നി. അസ്വസ്ഥയായ ഞാന് മനഃശാന്തിക്കുവേണ്ടി അയല്‍വാസികളുടെ അടുത്തേക്കുപോയി.\nനടന്ന സംഭവം അവരെ അറിയിച്ചു... തുടര്‍ന്ന് എനിക്കു പരിചയമില്ലാത്ത യഥാര്‍ഥ സ്രഷ്ടാവിനെക്കുറിച്ചവര് വിവരിച്ചു തന്നു. അവരുടെ വായില് നിന്നും വളരെ സാധാരണമായ ഭാഷയിലും ശൈലിയിലും പ്രപഞ്ചനാഥനെക്കുറിച്ച് ഞാനറിഞ്ഞു. ഈ പ്രപഞ്ചത്തെ സൃഷ്ടിച്ച് പരിപാലിച്ച് നിയന്ത്രിക്കുന്നവനായ അവന് ഏകനായ അല്ലാഹുവാകുന്നു. അവനല്ലാതെ ആരാധനക്കും സ്തുതികള്‍ക്കും അര്‍ഹനായവന് മറ്റാരുമില്ല. സ്ഥലകാലനൈരന്തര്യങ്ങള്‍ക്കതീതമാണ് അവന്റെ അറിവ്... ഘട്ടം ഘട്ടമായി ഞാനറിഞ്ഞുള്‍ക്കൊണ്ടു.\nതുടര്‍ന്ന് ഞാന് ഇസ്‌ലാമിനെക്കുറിച്ച് പഠിക്കാന് തുടങ്ങി. ഈ ഭൂമിയില് നമ്മുടെ പ്രവര്‍ത്തനങ്ങള്‍ക്ക് തക്കതായ പ്രതിഫലമുണ്ടെന്നും നന്മചെയ്യുന്നവര്‍ക്കായി സ്വര്‍ഗവും തിന്മ പ്രവര്‍ത്തിച്ചവര്‍ക്ക് നരകവും ഒരുക്കിയിട്ടുള്ള പരലോകം തിരസ്‌കരിക്കാനാവാത്ത സത്യമാണെന്നും മനസ്സിലാക്കി. ഏകദൈവവിശ്വാസവും പരലോകചിന്തയും എന്റെ ജീവിതത്തില് വല്ലാത്തൊരു മാറ്റം സൃഷ്ടിച്ചു. ഇസ്‌ലാമിനെക്കുറിച്ചുള്ള പഠനത്തിനായി ഞാന് ഗ്രന്ഥങ്ങളെ ആശ്രയിച്ചു. അതില് ഖുര്‍ആനിലെ ഉദ്ധരണികള് കാണാമായിരുന്നു. മനുഷ്യനെ ചിന്തിപ്പിക്കുന്ന വളരെ ആഴമേറിയ വചനങ്ങള്. അത് പ്രപഞ്ചസ്രഷ്ടാവിനല്ലാതെ പറയാന് സാധിക്കില്ലെന്ന് എനിക്ക് മനസ്സിലായി.\nപിന്നീട് ദിവസവും അഞ്ചു നേരത്ത് അനുഷ്ഠിക്കുന്ന നമസ്‌കാരത്തെക്കുറിച്ചറിഞ്ഞു. ഞാനത് പഠിക്കാന് ശ്രമിച്ചു. ചെറിയ രീതിയില് പഠനം പൂര്‍ത്തിയാക്കി. വുളു ചെയ്തു പഠിച്ചു. തുടര്‍ന്ന് കഴിയുന്ന രീതിയില് ഞാനത് നിര്‍വഹിച്ചു പോന്നു. മറ്റുള്ളവരുടെ കണ്ണുവെട്ടിച്ച് നമസ്‌കരിക്കുമ്പോള് പലപ്പോഴും പ്രയാസമായിരുന്നത് സുബ്ഹിയും മഗ്‌രിബുമായിരുന്നു. എങ്കിലും പടച്ച തമ്പുരാന്റെ മുമ്പില് അറിയാവുന്ന രീതിയില് ഞാനത് പൂര്‍ത്തിയാക്കുമ്പോള് മനസില് കുമിഞ്ഞു വരുന്ന സമാധാനം പറഞ്ഞറിയിക്കാന് സാധിക്കാത്തതായിരുന്നു.\nറമദാനിലെ ഒരു മാസത്തെ കഠിന വ്രതം അതിശയകരമായിരുന്നു. 'എങ്ങനെയാണതിന് സാധിക്കുക'- അല്ലാഹുവിനെ മാത്രം ആരാധിക്കുന്ന അവന്റെ അടിമകള്‍ക്ക് മാത്രമാണ് ആത്മാര്‍ഥമായി ജലപാനം പോലുമില്ലാതെ അത് പൂര്‍ത്തിയാക്കുവാന് സാധിക്കുകയുള്ളൂ. വ്രതം ഞാന് ഏഴോ എട്ടോ തവണ എടുത്തിരുന്നു. അതിലൊന്ന് എന്റെ വീട്ടില് നിന്നും എടുത്തതാണ്. അമ്മയോടും അച്ഛനോടും സമ്മതം ചോദിച്ചിരുന്നു. അമ്മ പുലര്‍ച്ചെ ഭക്ഷണം ഒരുക്കിത്തന്നു. നോമ്പാരംഭിച്ചു. അങ്ങനെ സുബഹിയും ദ്വുഹറും അസറും നമസ്‌കരിച്ചു. നോമ്പ് തുറക്കാനുള്ള സമയം അടുത്തുവന്നു. തുടര്‍ന്നു നോമ്പു തുറന്നു. അച്ഛനും അമ്മയും ചേച്ചിയും അത് കഴിക്ക് ഇത് കഴിക്ക് എന്നൊക്കെ പറഞ്ഞുകൊണ്ടിരുന്നു. പക്ഷെ, മഗ്‌രിബ് നമസ്‌കരിക്കാനായി എന്റെ അടുത്ത് നിന്നും അവര് മാറുന്നില്ല. കുറച്ചു സമയം ഇരിക്കട്ടെ എന്ന് പറഞ്ഞു അടുക്കളയുടെ തിണ്ണയിലിരുന്ന് അവരുടെ മൂന്ന് പേരുടെയും മുമ്പില് നിന്ന് അവരറിയാതെ പൂര്‍ണ ഹിജാബില്ലാതെ മനസുകൊണ്ട് നമസ്‌കാരത്തിനായി തക്ബീര് കെട്ടി റുകൂഅ് ചെയ്തു.. സുജൂദ് ചെയ്തു.. എന്റെ നിസ്സഹായാവസ്ഥ അല്ലാഹു മനസിലാക്കും എന്ന പ്രതീക്ഷയോടെ..\nതുടര്‍ന്നുള്ള എന്റെ ജീവിതം അസ്വസ്ഥതകള്‍കൊണ്ട് നിറഞ്ഞു. അല്ലാഹുവിനെ മാത്രമേ ആരാധിക്കാവൂ എന്ന സത്യം മനസ്സിലാക്കിയിട്ടും അമ്പലങ്ങളിലും മറ്റും ചെന്ന് വിഗ്രഹങ്ങളുടെ മുമ്പില് തൊഴുകയ്യോടെ നില്‍ക്കേണ്ടി വന്നപ്പോള്.... അവയുടെ മുമ്പിലിരുന്നുകൊണ്ട് പലപ്പോഴായി ഞാന് അല്ലാഹുവിനോട് പ്രാര്‍ഥിച്ചിട്ടുണ്ട്. നിവൃത്തികേടുകൊണ്ടാണ് പടച്ചവനേ എന്ന്.\nമുന്‍കയ്യും മുഖമൊഴികെയുള്ള ഭാഗം സ്ത്രീ നിര്‍ബന്ധമായും മറച്ചിരിക്കണമെന്ന സത്യം ബോധ്യപ്പെട്ടു. എങ്കിലും പൂര്‍ണഹിജാബില്ലാതെ അന്യപുരുഷന്‍മാരുടെ മുമ്പിലൂടെ നടക്കേണ്ടി വന്നു. അപ്പോഴെല്ലാം മാനസികമായി അനുഭവിച്ച പ്രയാസം കുറച്ചൊന്നുമല്ലായിരുന്നു. എന്തു ചെയ്യണമെന്നറിയാതെ സ്‌നേഹിക്കുന്ന കുടുംബങ്ങള്‍ക്കും ബന്ധുക്കള്‍ക്കും സുഹൃത്തുക്കള്‍ക്കും മുമ്പില് പകച്ചു നിന്ന നിമിഷങ്ങളായിരുന്നു അത്.\nഅങ്ങനെയിരിക്കുമ്പോഴാണ് ഇസ്‌ലാം മതം സ്വീകരിച്ച ഒരു സ്ത്രീയെ പരിചയപ്പെടാനും സംസാരിക്കുവാനും അവസരം ലഭിച്ചത്. ഇസ്‌ലാം മതത്തോടുള്ള എന്റെ താല്‍പര്യം അറിയാവുന്ന അവര് എന്നോട് വീടുവിട്ടിറങ്ങാതെ മതം സ്വീകരിക്കാന് സാധിക്കില്ലെന്ന് ഉറപ്പിച്ചു പറഞ്ഞു. എന്നാല് വീട്ടുകാരെയും എന്റെ വിദ്യാഭ്യാസവും ഒഴിവാക്കാന് എനിക്കാവില്ലെന്ന് ഞാന് ശഠിച്ചു. അപ്പോള് അവര് പറഞ്ഞു- മരണം എപ്പോഴാണ് ഒരാളിലേക്ക് വന്നെത്തുക എന്നറിയില്ല. അടുത്ത നിമിഷം എന്ത് സംഭവിക്കും എന്ന് ആര്‍ക്കും നിശ്ചയിക്കാന് സാധിക്കില്ല. അതുകൊണ്ട് സത്യം മനസ്സിലാക്കിയ നീ അത് സ്വീകരിക്കാതെ മരിക്കുകയാണെങ്കില് നീ നഷ്ടക്കാരുടെ കൂട്ടത്തിലാകും. ഇത് എന്നെ വല്ലാതെ പിടിച്ചു കുലുക്കി. ഒന്നും പറയാതെ അവിടെ നിന്നും മടങ്ങി. കാരണം ആദ്യമായാണ് ഞാനെന്റെ മരണത്തെക്കുറിച്ച് അങ്ങനെ ചിന്തിക്കുന്നത്.\nഎന്റെ സുഹൃത്ത് എനിക്ക് പറഞ്ഞു തന്ന പ്രാര്‍ഥന ഇങ്ങനെയായിരുന്നു. ''അല്ലാഹുവിന്റെ മാര്‍ഗത്തില് ജീവിച്ച് അല്ലാഹുവിന്റെ മാര്‍ഗത്തില് തന്നെ മരിക്കുവാനുള്ള അനുഗ്രഹം പ്രദാനം ചെയ്യണേ''. ഞാനിതു പ്രാര്‍ഥിക്കുമായിരുന്നു. ബാങ്ക് വിളിയുടെ സമയത്ത് ആവര്‍ത്തിച്ചു പറയാറുണ്ട്. രാത്രി ഉറക്കത്തില് അറിയാതെ ഉണര്‍ന്നാല് പോലും ഞാനത് പ്രാര്‍ഥിക്കാറുണ്ടായിരുന്നു. പിന്നീട് എന്റെ മനസ്സ് സദാ അത് ഉരുവിടുന്നതായി എനിക്ക് അനുഭവപ്പെട്ടു. എന്റെ പ്രാര്‍ഥനയുടെ നിവര്‍ത്തിയെന്നോണം 2003 മെയ് 11-ാം തീയ്യതി എനിക്ക് അല്ലാഹുവിന്റെ മാര്‍ഗത്തില് ജീവിക്കാനുള്ള മഹത്തായ അനുഗ്രഹം ലഭിച്ചു. അതിനായി വീടും നാടും വിടാനുള്ള മനഃശക്തി അല്ലാഹു നല്‍കി.\nവീടുവിട്ടിറങ്ങുന്നതിനു മുമ്പ് എങ്ങോട്ടു പോകും എന്ന് യാതൊരു തീരുമാനവും എന്നിലില്ലായിരുന്നു. ആരെയും ഭയക്കാതെ അഞ്ചുനേരം നമസ്‌കരിക്കണം, മുസ്‌ലിമായി ജീവിക്കണം എന്നേ ഉണ്ടായിരുന്നുള്ളു. സമ്പാദ്യം എന്ന് പറയാനൊന്നുമില്ലാതെ ഉടുവസ്ത്രവുമായി വീടുവിട്ടിറങ്ങിയതു മുതല് അല്ലാഹുവില് നിന്നുള്ള ഒരു വലിയ കാവലിനെ ഞാന് നേരിട്ടനുഭവിച്ചറിയുകയായിരുന്നു.\nപിന്നീട് സ്വാഭാവികമെന്നോണം ചില പൊട്ടലുകളും ചീറ്റലുകളും ഉണ്ടായി. ദിവസവും പൊന്നാനിയിലേക്ക് എന്റെ മനഃപരിവര്‍ത്തനത്തിനുവേണ്ടി ആളുകളുടെ ഒഴുക്കായി. അതില് നാട്ടുകാരും പ്രമാണിമാരും എന്തിന് പള്ളി പ്രസിഡന്റും മറ്റംഗങ്ങളും എല്ലാം ഉണ്ടായിരുന്നു. അനുകൂലമായൊരു വാക്കുപോലും ആരില് നിന്നും കേള്‍ക്കാനായില്ല. അമ്മ വന്ന് കാലില് വീണ് കേണപേക്ഷിച്ചപ്പോഴും അതിനെ പിന്‍താങ്ങിയ മുസ്‌ലിംകളായ പലരുടെയും മുമ്പില് വെച്ച് പടച്ചവനേ മനഃശക്തിയും, പിടിച്ചു നില്‍ക്കാനുള്ള കഴിവും തരണേ എന്ന് മനം പിടക്കുകയായിരുന്നു. അല്ലാഹു കാത്തു.\nഞാനിന്നു മുസ്‌ലിമായി ജീവിക്കുന്നു. അതിനിടയില് ഇസ്‌ലാമിലേക്ക് വന്ന ഒരുപാട് ആളുകളെ പരിചയപ്പെട്ടു. അവരോടുള്ള സംസാരങ്ങളില് നിന്നെല്ലാം ഇസ്‌ലാമിന്റെ മാധുര്യത്തെ വീണ്ടും വീണ്ടും അനുഭവിച്ചു. ചില ഗ്രന്ഥങ്ങള് വായിക്കുമ്പോഴും, ശാസ്ത്രീയമായ ഖുര്‍ആനിന്റെ പ്രതിപാദനങ്ങള് മനസ്സിലാക്കിയപ്പോഴും മറ്റും ഞാന് സ്വീകരിച്ച മാര്‍ഗം വ്യക്തവും സത്യവുമാണെന്ന് നിസ്സംശയം ഞാനറിയുന്നു.


ഫേസ്ബുക്കിനെതിരെ കേന്ദ്രസര്‍ക്കാരിന്റെ മുന്നറിയിപ്പ് | VygaNews\nഫേസ്ബുക്കിനെതിരെ കേന്ദ്രസര്‍ക്കാരിന്റെ മുന്നറിയിപ്പ്\nന്യൂഡല്‍ഹി: ഫേസ്ബുക്കിന് കേന്ദ്രസര്‍ക്കാരിന്റെ മുന്നറിയിപ്പ്. ഇന്ത്യക്കാരുടെ വിവരങ്ങള് ചോര്‍ന്നിട്ടുണ്ടെങ്കില് ഫേസ്ബുക്കിനെതിരെ നടപടിയു...\nന്യൂഡല്‍ഹി: ഫേസ്ബുക്കിന് കേന്ദ്രസര്‍ക്കാരിന്റെ മുന്നറിയിപ്പ്. ഇന്ത്യക്കാരുടെ വിവരങ്ങള് ചോര്‍ന്നിട്ടുണ്ടെങ്കില് ഫേസ്ബുക്കിനെതിരെ നടപടിയുണ്ടാകുമെന്ന് കേന്ദ്രമന്ത്രി രവിശങ്കര് പ്രസാദ് അറിയിച്ചു.\nആവശ്യമെങ്കില് സുക്കര്‍ബര്‍ക്കിനെ നേരിട്ട് വിളിപ്പിക്കാന് നിയമങ്ങളുണ്ടെന്നും ഇന്ത്യക്കാരുടെ വിവരങ്ങള് ഉപയോഗിച്ച് തിരഞ്ഞെടുപ്പിനെ സ്വാധീനിക്കരുതെന്നും അദ്ദേഹം വ്യക്തമാക്കി. കേംബ്രിഡ്ജ് അനലറ്റിക്കലിന് കോണ്‍ഗ്രസുമായുള്ള ബന്ധം വ്യക്തമാക്കണമെന്നും അദ്ദേഹം പറഞ്ഞു.\nVygaNews: ഫേസ്ബുക്കിനെതിരെ കേന്ദ്രസര്‍ക്കാരിന്റെ മുന്നറിയിപ്പ്


അശ്ശൂറ - സൂക്തങ്ങള്: 1-10 - Quran Padanam\nഅശ്ശൂറ – സൂക്തങ്ങള്: 1-10\n‘ശൂറാ’ എന്ന നാമം അധ്യായത്തിലെ 38-ആം സൂക്തത്തിലെ وَأَمْرُهُمْ شُورَى بَيْنَهُمْ എന്ന വാക്യത്തില്‍നിന്ന് സ്വീകരിക്കപ്പെട്ടതാണ്. ശൂറാ എന്ന പദം വന്നിട്ടുള്ള അധ്യായം എന്നാണ് നാമകരണത്തിന്റെ താല്‍പര്യം.\nحمٓ﴿١﴾ عٓسٓقٓ﴿٢﴾ كَذَٰلِكَ يُوحِىٓ إِلَيْكَ وَإِلَى ٱلَّذِينَ مِن قَبْلِكَ ٱللَّهُ ٱلْعَزِيزُ ٱلْحَكِيمُ﴿٣﴾ لَهُۥ مَا فِى ٱلسَّمَٰوَٰتِ وَمَا فِى ٱلْأَرْضِ ۖ وَهُوَ ٱلْعَلِىُّ ٱلْعَظِيمُ﴿٤﴾ تَكَادُ ٱلسَّمَٰوَٰتُ يَتَفَطَّرْنَ مِن فَوْقِهِنَّ ۚ وَٱلْمَلَٰٓئِكَةُ يُسَبِّحُونَ بِحَمْدِ رَبِّهِمْ وَيَسْتَغْفِرُونَ لِمَن فِى ٱلْأَرْضِ ۗ أَلَآ إِنَّ ٱللَّهَ هُوَ ٱلْغَفُورُ ٱلرَّحِيمُ﴿٥﴾ وَٱلَّذِينَ ٱتَّخَذُوا۟ مِن دُونِهِۦٓ أَوْلِيَآءَ ٱللَّهُ حَفِيظٌ عَلَيْهِمْ وَمَآ أَنتَ عَلَيْهِم بِوَكِيلٍۢ﴿٦﴾ وَكَذَٰلِكَ أَوْحَيْنَآ إِلَيْكَ قُرْءَانًا عَرَبِيًّۭا لِّتُنذِرَ أُمَّ ٱلْقُرَىٰ وَمَنْ حَوْلَهَا وَتُنذِرَ يَوْمَ ٱلْجَمْعِ لَا رَيْبَ فِيهِ ۚ فَرِيقٌۭ فِى ٱلْجَنَّةِ وَفَرِيقٌۭ فِى ٱلسَّعِيرِ﴿٧﴾ وَلَوْ شَآءَ ٱللَّهُ لَجَعَلَهُمْ أُمَّةًۭ وَٰحِدَةًۭ وَلَٰكِن يُدْخِلُ مَن يَشَآءُ فِى رَحْمَتِهِۦ ۚ وَٱلظَّٰلِمُونَ مَا لَهُم مِّن وَلِىٍّۢ وَلَا نَصِيرٍ﴿٨﴾ أَمِ ٱتَّخَذُوا۟ مِن دُونِهِۦٓ أَوْلِيَآءَ ۖ فَٱللَّهُ هُوَ ٱلْوَلِىُّ وَهُوَ يُحْىِ ٱلْمَوْتَىٰ وَهُوَ عَلَىٰ كُلِّ شَىْءٍۢ قَدِيرٌۭ﴿٩﴾ وَمَا ٱخْتَلَفْتُمْ فِيهِ مِن شَىْءٍۢ فَحُكْمُهُۥٓ إِلَى ٱللَّهِ ۚ ذَٰلِكُمُ ٱللَّهُ رَبِّى عَلَيْهِ تَوَكَّلْتُ وَإِلَيْهِ أُنِيبُ﴿١٠﴾\n1. പ്രഭാഷണാരംഭത്തില് ഈ ശൈലിതന്നെ, വിശുദ്ധ മക്കയുടെ സകല കവലകളിലും അങ്ങാടികളിലും സഭകളിലും വീടുകളിലും കോണുകളിലുമെല്ലാം അന്ന് നബി(സ)യുടെ ആദര്‍ശത്തെയും വിശുദ്ധ ഖുര്‍ആന്റെ ഉള്ളടക്കത്തെയും സംബന്ധിച്ച് ഏഷണികള് പ്രചരിക്കപ്പെട്ടുകൊണ്ടിരുന്ന പശ്ചാത്തലത്തെ സൂചിപ്പിക്കുന്നുണ്ട്. ആളുകള് പറഞ്ഞുകൊണ്ടിരുന്നു: ഇയാള് എവിടന്നാണീ വിചിത്ര വര്‍ത്തമാനങ്ങളൊക്കെ ചികഞ്ഞുകൊണ്ടുവരുന്നതെന്ന് ആര്‍ക്കറിയാം. നമ്മളാരും ഇതൊന്നും ഒരിക്കലും കേട്ടിട്ടും കണ്ടിട്ടുമില്ല. ഇതെന്ത് പുതുമ! പൂര്‍വ പിതാക്കള് ആചരിച്ചുവന്നതും സമുദായം മുഴുവന് പിന്തുടര്‍ന്നുവരുന്നതുമായ മതം, നൂറ്റാണ്ടുകളായി രാജ്യത്തെങ്ങും അംഗീകരിച്ചുവരുന്ന സമ്പ്രദായം, ഇതൊക്കെ തെറ്റാണുപോല്! അയാള് അവതരിപ്പിക്കുന്ന പുത്തന് മതമാണത്രേ ശരിയായിട്ടുള്ളത്. പൂര്‍വികരുടെ മതത്തിലും ഇന്നാചരിച്ചുവരുന്ന സമ്പ്രദായത്തിലും ചില ദൂഷ്യങ്ങള് ഉള്ളതിനാല് അവയുടെ സ്ഥാനത്ത് താന് ചിന്തിച്ച് കണ്ടുപിടിച്ച ചില കാര്യങ്ങള് സ്ഥാപിക്കുന്നു എന്ന നിലയിലാണ് അയാള് ഈ മതം അവതരിപ്പിക്കുന്നതെങ്കില് അയാളുമായൊന്ന് സംസാരിച്ചു നോക്കുകയെങ്കിലും ചെയ്യാമായിരുന്നു. പക്ഷേ, അയാള് നമ്മെ കേള്‍പ്പിക്കുന്നത് ദൈവിക വചനങ്ങളാണെന്നാണല്ലോ വാദം. അതെങ്ങനെ അംഗീകരിച്ചുകൊടുക്കും? എന്താ, ദൈവം അയാളുടെ അടുത്തുവരുന്നുണ്ടോ? അതോ, അയാള് ദൈവത്തിന്റെ അടുത്തുപോകുന്നുണ്ടോ? അല്ലെങ്കില് ദൈവവും അയാളും തമ്മില് സംഭാഷണം നടത്തുന്നുണ്ടോ? – ഇത്തരം ചര്‍ച്ചകളെയും ഏഷണികളെയും സംബന്ധിച്ച് പ്രത്യക്ഷത്തില് നബി(സ)യെ അഭിമുഖീകരിച്ചുകൊണ്ട് വാസ്തവത്തില് സത്യനിഷേധികളെ കേള്‍പ്പിക്കുന്നതിനുവേണ്ടി പറയുകയാണ്: അതെ, ഈ വര്‍ത്തമാനം അജയ്യനും അഭിജ്ഞനുമായ അല്ലാഹു ബോധനം ചെയ്യുന്നതുതന്നെ. പൂര്‍വ പ്രവാചകന്മാര്‍ക്കും ഇതേ നിലക്കുള്ള ദിവ്യബോധനങ്ങള് അവതരിച്ചിട്ടുണ്ട്. ‘വഹ്‌യ്’ എന്ന പദത്തിന്റെ ഭാഷാര്‍ഥം ശീഘ്രസൂചന, അവ്യക്ത സൂചന എന്നൊക്കെയാണ്. അതായത്, സൂചന നല്‍കുന്നവന്ന്, അല്ലെങ്കില് നല്‍കപ്പെടുന്നവന്നു മാത്രം അറിയാന് കഴിയുംവണ്ണം വേഗത്തിലുള്ള സൂചന. മറ്റാര്‍ക്കും അതിനെക്കുറിച്ച് ഒന്നും മനസ്സിലാവില്ല. അല്ലാഹു തന്റെ ഒരു ദാസനില് മിന്നല്‍പ്പിണര് പോലെ അതിവേഗത്തില് നിക്ഷേപിക്കുന്ന ജ്ഞാനം എന്നാണ് ഇതിന്റെ സാങ്കേതികമായ അര്‍ഥം. ദൈവിക സന്ദേശത്തിന്റെ താല്‍പര്യം, അല്ലാഹു വല്ലവരുടെയും അടുത്തേക്ക് വരുകയോ വല്ലവനും അല്ലാഹുവിന്റെ അടുത്തേക്ക് പോവുകയോ ചെയ്യുന്നു എന്നല്ല. ആരെങ്കിലും അവനുമായി നേരിട്ട് സംഭാഷണം നടത്തുന്ന പ്രശ്‌നമില്ല. അവന് അജയ്യനും സര്‍വജ്ഞനുമാകുന്നു. മനുഷ്യവര്‍ഗത്തെ സന്മാര്‍ഗദര്‍ശനം ചെയ്യാന് ഏതെങ്കിലും അടിമയുമായി ബന്ധം സ്ഥാപിക്കുക എന്നത് അല്ലാഹുവിന് ഒട്ടും പ്രയാസമുള്ള കാര്യമല്ല. അവന് അങ്ങനെ ഇച്ഛിച്ചാല് അത് തടസ്സപ്പെടുത്താന് കഴിയുന്നവരും ആരുമില്ല. അവന് ഈ ദൗത്യത്തിനുവേണ്ടി സ്വന്തം യുക്തികൊണ്ട് ദിവ്യബോധനരീതിയെ തെരഞ്ഞെടുത്തിരിക്കുന്നു. ഈ സൂറയിലെ അവസാന സൂക്തങ്ങളില് ഈ വിഷയം ആവര്‍ത്തിച്ചിട്ടുണ്ട്. അവിടെ കൂടുതല് വിസ്തരിച്ച വ്യാഖ്യാനവുമുണ്ട്. പിന്നെ ഇതൊരു വിചിത്ര വചനമാണെന്ന അവരുടെ വിചാരത്തെക്കുറിച്ച് പറയുന്നു: ഇത് വിചിത്ര വര്‍ത്തമാനങ്ങളൊന്നുമല്ല. മുഹമ്മദ് നബി(സ)ക്കു മുമ്പ് എത്ര പ്രവാചകന്മാര് ആഗതരായിട്ടുണ്ടോ അവര്‍ക്കെല്ലാം നല്‍കിയിട്ടുള്ളത് ഇതേ ദിവ്യബോധനംതന്നെയാണ്.\n3. ഏതെങ്കിലും സൃഷ്ടിയുടെ വംശത്തെ ദൈവവുമായി കൂട്ടിച്ചേര്‍ക്കുകയും അതിനെ ദൈവത്തിന്റെ സന്തതിയായി കരുതുകയും ചെയ്യുക എന്നത് ഒരു ചെറിയ സംഗതിയൊന്നുമല്ല. വല്ലവരെയുമൊക്കെ ആഗ്രഹങ്ങള് സഫലീകരിച്ചുതരുന്നവരും ആവലാതികള് കേള്‍ക്കുന്നവരുമായി സങ്കല്‍പിച്ച് പ്രാര്‍ഥിക്കുക, ഏതെങ്കിലും പുണ്യവാളനെ മുഴുലോകത്തിന്റെയും കൈകാര്യക്കാരനായി കരുതിക്കൊണ്ട്, ഞങ്ങളുടെ പുണ്യവാളന് എപ്പോഴും എവിടെനിന്നും ആരുടെയും പ്രാര്‍ഥനകള് കേള്‍ക്കുകയും സഹായമെത്തിച്ച് അവരുടെ കാര്യങ്ങള് സുഗമമാക്കിക്കൊടുത്തുകൊണ്ടിരിക്കുകയും ചെയ്യുന്നുവെന്നും പരസ്യമായി പറഞ്ഞുനടക്കുക, ആരെയെങ്കിലുമൊക്കെ വിധിവിലക്കുകള്‍ക്കധികാരമുള്ളവരും ദൈവത്തെ വെടിഞ്ഞ് ആളുകള്, തങ്ങളുടെ ദൈവം അവര് തന്നെയാണെന്നവണ്ണം അവരുടെ നിയമങ്ങള് അനുസരിക്കുക– ഇതൊക്കെ ആകാശം ഇടിഞ്ഞുവീഴാന് മാത്രം ഗുരുതരമായ ദൈവധിക്കാരങ്ങളാകുന്നു.\n6. മൂലത്തില് ഉപയോഗിച്ച ‘ഔലിയാഅ്’ എന്ന ശബ്ദത്തിന് അറബിഭാഷയില് വിപുലമായ അര്‍ഥമുണ്ട്. മിഥ്യാദൈവങ്ങളുമായി ബന്ധപ്പെട്ട്, വിവിധ ആശയങ്ങളും ബഹുവിധ കര്‍മരീതികളുമവലംബിച്ച് വഴിപിഴച്ച ആളുകളെക്കുറിച്ച് വിശുദ്ധ ഖുര്‍ആന് ‘അല്ലാഹുവിനെ വെടിഞ്ഞ് ഇതരന്മാരെ തങ്ങളുടെ വലിയ്യ് ആക്കിയവര്’ എന്നു പറഞ്ഞിട്ടുണ്ട്.\n7. ‘അല്ലാഹുതന്നെയാണവരുടെ മേല്‍നോട്ടക്കാരന്.’ അതായത്, ‘അവന് അവരുടെ പ്രവര്‍ത്തനങ്ങളെല്ലാം നോക്കിക്കൊണ്ടിരിക്കുന്നു. അവരുടെ കര്‍മരേഖ തയ്യാറാക്കുന്നു. അവരെ വിചാരണ ചെയ്യുകയും ശിക്ഷിക്കുകയും ചെയ്യേണ്ടത് അവന്‍തന്നെയാണ്. താങ്കള് അവരുടെ ഭാഗധേയമേല്‍പിക്കപ്പെട്ടവനല്ല.’ ഇത് നബി(സ)യോടാണ് പറയുന്നത്. അതായത്, അവരുടെ ചുമതല താങ്കളെ ഏല്‍പിച്ചിട്ടില്ല. താങ്കളെ അംഗീകരിക്കാന് കൂട്ടാക്കാത്തവരെ കരിച്ചുകളയാനോ അവരുടെ ആസനം തട്ടിമറിക്കാനോ അവരെ ചതച്ചരക്കാനോ ഒന്നും താങ്കളെ ഏല്‍പിച്ചിട്ടില്ല -മആദല്ലാഹ് – നബി(സ) സ്വയം അങ്ങനെയൊക്കെ കരുതിയിരുന്നുവെന്നോ, ആ തെറ്റിദ്ധാരണ ദൂരീകരിക്കാനാണിത് അരുളിയതെന്നോ ഇതിനര്‍ഥമില്ല. പ്രത്യുത, അവിശ്വാസികളെ കേള്‍പ്പിക്കാനാണിത് പറഞ്ഞത്. പ്രത്യക്ഷ സംബോധിതന് നബി(സ) ആണെങ്കിലും നിഷേധികളെ ഇപ്രകാരമറിയിക്കുകയാണതിന്റെ യഥാര്‍ഥ താല്‍പര്യം. ദിവ്യസിദ്ധികളുടെയും ആത്മീയതയുടെയും പെരുമ്പറ മുഴക്കുന്നവര് സാധാരണ നിങ്ങളോട് ഉന്നയിക്കാറുള്ള അവകാശവാദങ്ങള് ഉന്നയിക്കുന്ന ഒരാളല്ല അല്ലാഹുവിന്റെ പ്രവാചകന്. ജാഹിലിയ്യാ സമൂഹങ്ങളില് മൊത്തത്തില് ഇങ്ങനെയൊരു ധാരണ പ്രചരിച്ചിരുന്നു: വല്ലവരും പുണ്യാത്മാക്കളായ ആളുകളുടെ മഹത്ത്വത്തെ അവമതിച്ചാല് അത്തരം ആളുകളുടെ ഭാഗധേയം അവര് ദുരന്തപൂര്‍ണമാക്കിക്കളയും. എന്നല്ല, മരിച്ച മഹാന്മാരുടെ ഖബറുകളെപ്പോലും അനാദരിക്കുകയോ അവരെക്കുറിച്ച് വല്ല ദുര്‍വിചാരവും മനസ്സില്‍വെക്കുകയോ ചെയ്താല്‍പോലും അവരെ ആ മഹാന്മാര് തട്ടിമറിച്ചിട്ടുകളയും. ഇത്തരം ധാരണകളധികവും ആ മഹാന്മാര്‍തന്നെ പ്രചരിപ്പിക്കുന്നതായിരിക്കും. ഇത്തരം അവകാശവാദങ്ങളൊന്നും പ്രചരിപ്പിക്കാത്ത സജ്ജനങ്ങളെക്കുറിച്ചാവട്ടെ അവരുടെ പേരും അസ്ഥികൂടവുമെല്ലാം മൂലധനമാക്കി ലാഭംകൊയ്യാന് ശ്രമിക്കുന്ന അത്യാഗ്രഹികള് ഇങ്ങനെയെല്ലാം പ്രചരിപ്പിക്കുന്നു. ഏതായാലും, ആത്മീയതയുടെയും ദൈവസാമീപ്യത്തിന്റെയും അനിവാര്യതയാണ് മറ്റുള്ളവരുടെ ഭാഗധേയം നിര്‍ണയിക്കാനുള്ള അധികാരമെന്ന് സാധാരണക്കാര് ധരിച്ചുവശാകുന്നു. ഈ തട്ടിപ്പിന്റെ വല പൊട്ടിക്കുന്നതിനുവേണ്ടി അല്ലാഹു അവിശ്വാസികള് കേള്‍ക്കെ തന്റെ ദൂതനോട് പറയുന്നു: നിസ്സംശയം, താങ്കള് നമ്മുടെ ദൂതനാകുന്നു. നാം നമ്മുടെ ജ്ഞാനബോധത്താല് താങ്കളെ അനുഗ്രഹിച്ചിരിക്കുന്നു. എന്നാല്, താങ്കളുടെ ദൗത്യം ജനങ്ങള്‍ക്ക് നേര്‍വഴി കാണിച്ചുകൊടുക്കുക മാത്രമാകുന്നു. അവരുടെ ഭാഗധേയമൊന്നും കൈകാര്യം ചെയ്യാന് നാം താങ്കളെ ഏല്‍പിച്ചിട്ടില്ല. അത് നമ്മുടെ കൈയില്‍ത്തന്നെ സൂക്ഷിച്ചിരിക്കുകയാണ്. അടിമകളുടെ കര്‍മങ്ങള് നോക്കി അവരെ ശിക്ഷിക്കുകയോ ശിക്ഷിക്കാതിരിക്കുകയോ ചെയ്യുക നാംതന്നെ നിര്‍വഹിക്കേണ്ട കാര്യമാകുന്നു.\n8. പ്രഭാഷണാരംഭത്തില് പറഞ്ഞ കാര്യംതന്നെ വീണ്ടും ആവര്‍ത്തിച്ചുറപ്പിച്ചു പറയുകയാണ്. ‘അറബിഭാഷയിലുള്ള ഖുര്‍ആന്’ എന്നു പറഞ്ഞുകൊണ്ട്, ഇത് നിങ്ങള്‍ക്കറിഞ്ഞുകൂടാത്ത അന്യഭാഷയിലല്ലെന്നും നിങ്ങളുടെ മാതൃഭാഷയില്‍ത്തന്നെയുള്ളതാണെന്നും നിങ്ങള്‍ക്ക് നേരിട്ട് മനസ്സിലാക്കാന് കഴിയുന്നതാണെന്നും വ്യക്തമാക്കിയിരിക്കുന്നു. അതിന്റെ ഉള്ളടക്കം പരിശോധിച്ചുനോക്കുക: ഇത്രയും സുവ്യക്തവും നിസ്വാര്‍ഥവുമായ മാര്‍ഗദര്‍ശനം ദൈവത്തിങ്കല്‍നിന്നല്ലാതെ മറ്റാരില്‍നിന്നുണ്ടാവാനാണ്?\n13. ഈ ഖണ്ഡിക മുഴുവന് അല്ലാഹുവിങ്കല്‍നിന്നുള്ള ദിവ്യബോധനംതന്നെയാണെങ്കിലും അതിലെ വക്താവ് അല്ലാഹുവല്ല, റസൂല്(സ) തിരുമേനിയാകുന്നു. ഇപ്രകാരം പ്രഖ്യാപിക്കാന് അല്ലാഹു നബി (സ)യോട് നിര്‍ദേശിച്ചതുപോലെയാണിത്. ഇത്തരം വിഷയങ്ങള് ഖുര്‍ആനില് ചില സ്ഥലങ്ങളില് ‘ഖുല്’ (പറയുക) എന്ന വാക്കിലൂടെയാണ് ആരംഭിക്കുക. ചില സ്ഥലങ്ങളില് അതില്ലാതെയും ആരംഭിച്ചിരിക്കുന്നു. വചനരീതിയില്‍നിന്ന് മാത്രമേ അതിലെ വക്താവ് അല്ലാഹുവല്ല, റസൂല് തിരുമേനിയാണ് എന്നു വ്യക്തമാകൂ. കൂടാതെ ചില സ്ഥലങ്ങളില് വചനം അല്ലാഹുവിന്റേതും വക്താക്കള് വിശ്വാസികളും ആകുന്നുണ്ട്. സൂറ ഫാതിഹ അതിനുദാഹരണമാകുന്നു. ചിലപ്പോള് വക്താക്കള് മലക്കുകളുമാകും.\n14. അല്ലാഹു പ്രപഞ്ചത്തിനുടമയും യഥാര്‍ഥ രക്ഷകനുമായിരിക്കുന്നതിന്റെ പ്രകൃതിപരവും നൈയാമികവുമായ താല്‍പര്യമാണിത്. രാജാവും രക്ഷകനും അവന് മാത്രമാണെങ്കില് വിധികര്‍ത്താവായിരിക്കേണ്ടതും അനിവാര്യമായി അവന്‍തന്നെ. മനുഷ്യരുടെ തര്‍ക്കങ്ങളിലും ഭിന്നിപ്പുകളിലും തീര്‍പ്പു കല്‍പിക്കേണ്ടതും അവനാണ്. അവന്റെ ആ അവകാശങ്ങളെ പരലോകത്തേക്ക് പരിമിതമായി കരുതുന്നവര് അബദ്ധമാണ് ചെയ്യുന്നത്. അതുപോലെ ഈ ലോകത്ത് അവന്റെ അവകാശം ചില വിശ്വാസപ്രമാണങ്ങളിലും മദ്ഹബീ പ്രശ്‌നങ്ങളിലും പരിമിതമാക്കുന്നവരും അബദ്ധത്തിലാണ്. വിശുദ്ധ ഖുര്‍ആന്റെ വാക്കുകള് സമഗ്രവും എല്ലാ തര്‍ക്കങ്ങളിലും ഭിന്നിപ്പുകളിലും തീര്‍പ്പു കല്‍പിക്കാനുള്ള മൗലികമായ അവകാശം നിരുപാധികം അല്ലാഹുവിനുള്ളതാണെന്ന് പ്രഖ്യാപിക്കുന്നതുമാകുന്നു. അതിന്റെ വീക്ഷണത്തില് അല്ലാഹു എപ്രകാരം പരലോകത്തിന്റെയും വിധിദിനത്തിന്റെയും ഉടമയാണോ അപ്രകാരംതന്നെ ഇഹലോകത്തിന്റെയും അഹ്കമുല് ഹാകിമീന്– വിധികര്‍ത്താക്കളില് ഏറ്റവും ഉന്നതനായ വിധികര്‍ത്താവ്– ആകുന്നു. എപ്രകാരം വിശ്വാസപരമായ ഭിന്നിപ്പുകളില് സത്യമേത് അസത്യമേത് എന്നു തീരുമാനിക്കേണ്ടതവനാണോ അപ്രകാരം നിയമപരമായ പ്രശ്‌നങ്ങളിലും മനുഷ്യന്ന് നല്ലതേത് ചീത്തയേത്, ഹിതമേത് അഹിതമേത്, അനുവദനീയമേത് നിഷിദ്ധമേത് എന്നു തീരുമാനിക്കേണ്ടത് അവന്‍തന്നെയാണ്. പെരുമാറ്റത്തില് നന്മയേത് തിന്മയേത് എന്ന് അവന് നിശ്ചയിക്കണം. ഇടപാടുകളില് ആര്‍ക്ക് എന്തവകാശമുണ്ട്, ആര്‍ക്ക് എന്തില്ല എന്ന് അവന് തീരുമാനിക്കണം. സാംസര്‍ഗികവും നാഗരികവും രാഷ്ട്രീയവുമായ രംഗങ്ങളില് ശരിയായ രീതിയെന്ത് തെറ്റായതേത് എന്നു വിധിക്കേണ്ടതും അവന്‍തന്നെ.\n16. ഒന്ന് ഭൂതകാല വചനത്തിലും മറ്റേത് നൈരന്തര്യമുള്ള വര്‍ത്തമാനകാല വചനത്തിലും അരുളപ്പെട്ട രണ്ടു ക്രിയകളാണിത്. ഭൂതകാല ക്രിയാവചനത്തില് അരുളുന്നു: ‘ഞാന് അവനില് ഭരമേല്‍പിച്ചിരിക്കുന്നു.’ അതായത്, ഞാന് എന്നെന്നേക്കുമായി ഒന്ന് തീരുമാനിച്ചിരിക്കുന്നു; എന്തെന്നാല്, ജീവിച്ചിരിക്കുന്ന കാലത്തോളം എനിക്ക് അവന്റെ സഹായത്തെയും മാര്‍ഗദര്‍ശനത്തെയും സംരക്ഷണത്തെയും അവന്റെത്തന്നെ തീരുമാനത്തെയും അവലംബിക്കേണ്ടതുണ്ടെന്ന്. തുടര്‍ന്ന് വര്‍ത്തമാനക്രിയാവചനത്തില് അരുളുന്നു: ‘ഞാന് അവനിലേക്ക് മടങ്ങിക്കൊണ്ടിരിക്കുന്നു.’ അതായത്, എനിക്കീ ജീവിതത്തില് കൈകാര്യം ചെയ്യേണ്ട ഏതു കാര്യവും അല്ലാഹുവിങ്കലേക്ക് മടങ്ങിക്കൊണ്ടാണ് ഞാന് കൈകാര്യം ചെയ്യുക. ഒരു പ്രശ്‌നമോ ക്ലേശമോ ആപത്തോ അണയുമ്പോള് ഞാന് ആരിലേക്കും തിരിയാതെ അവനില്‍നിന്ന് സഹായമര്‍ഥിക്കുന്നു. ഒരപായമുണ്ടായാല് അവനില് അഭയം തേടുന്നു; അവന്റെ സംരക്ഷണത്തില് സ്വയം സമര്‍പ്പിക്കുന്നു. ഒരു പ്രശ്‌നം നേരിടുമ്പോള് അവനോട് മാര്‍ഗദര്‍ശനം തേടുന്നു. അവന്റെ നിര്‍ദേശത്തിലും മാര്‍ഗദര്‍ശനത്തിലും അതിന്റെ പരിഹാരം അല്ലെങ്കില് വിധി അന്വേഷിക്കുന്നു. ഒരു തര്‍ക്കമുണ്ടാകുമ്പോള് അവനിലേക്ക് നോക്കുന്നു. അവന്റെ തീരുമാനമായിരിക്കും അതിന്റെ അന്തിമ തീരുമാനം. അവന്റെ തീരുമാനം എന്താവട്ടെ, അതുതന്നെയാണ് സത്യമെന്ന് എനിക്കുറപ്പുണ്ട്.


കഴുത്ത് വേദനയ്ക്കുള്ള ഹോം ചികിത്സ എൽ പാസോ, ടെക്സസ് | ബാക്ക് ക്ലിനിക്\nരോഗശാന്തി വീട്ടിൽ നടക്കുന്നു.\nQ: അടുത്തിടെ രോഗനിർണയം നടത്തിയത്aC5-C6- ൽ ബൾജിംഗ് ഡിസ്ക്, അവിടെയുണ്ടോ എന്റെ വേദന ഒഴിവാക്കാൻ എനിക്ക് വീട്ടിൽ എന്തെങ്കിലും ചെയ്യാനാകുമോ?\n- എൽ പാസോ, ടിഎക്സ്.\nA: വലിയ ചോദ്യം കാരണം കഠിനമായ കഴുത്തിൽ ഉറക്കമുണർന്ന ആർക്കും ബന്ധപ്പെടാം. കഴുത്തിലെ ഹെർണിയേഷന്റെ ഏറ്റവും സാധാരണമായ പ്രദേശമാണിത്. ഇത് വളരെ എളുപ്പമാണ് പതിവ് വസ്ത്രങ്ങളും കീറലും മോശം കഴുത്തിലെ ഭാവം, ഒരു ഫോണിനെ ദീർഘനേരം നോക്കുന്നതും അനുചിതമായ ചലന മെക്കാനിക്സും ഒരു കാരണമാകും.\nഡോക്ടറിലേക്ക് പോകാതെ സ്വയം പരിപാലിക്കുന്നത് വളരെ പ്രധാനമാണ്, അത് പഠിക്കേണ്ടത് വളരെ പ്രധാനമാണ് ശരിയായ രോഗശാന്തി രീതികളും സാങ്കേതികതകളും.\nരോഗശാന്തി മിക്കതും വീട്ടിൽ നടക്കുന്നുവെന്ന് ഹെൽത്ത് കെയർ പ്രൊഫഷണലുകൾ പറയും.\nവീട്ടിൽ വേദന കുറയ്ക്കുന്നതിന് വിവിധ മാർഗങ്ങളുണ്ട്, പക്ഷേ ഒരു ഉണ്ടെന്ന് ഓർമ്മിക്കുക രോഗലക്ഷണങ്ങൾ പ്രൊഫഷണൽ വൈദ്യസഹായം ആവശ്യപ്പെടുമ്പോൾ പോയിന്റ് ചെയ്യുക.\nബൾജിംഗ് ഒപ്പം ഹാർനിയേറ്റഡ് ഡിസ്ക്കുകൾ സാധാരണയായി ആറുമാസത്തിനുള്ളിൽ സുഖപ്പെടുത്തും - കൂടാതെ 10% ൽ താഴെയുള്ളവർക്ക് എപ്പോഴെങ്കിലും ശസ്ത്രക്രിയ ആവശ്യമാണ്.\nസെർവിക്കൽ ബൾജിംഗ് ഡിസ്കുകൾക്കുള്ള ശസ്ത്രക്രിയേതര ചികിത്സ സാധാരണയായി വേദന ഒഴിവാക്കാൻ പര്യാപ്തമാണ്, കൂടാതെ ഈ ചികിത്സകളിൽ പലതും നിങ്ങൾക്ക് സ്വയം ചെയ്യാൻ കഴിയും എന്നതാണ് ഏറ്റവും നല്ലത്.\nകൈറോപ്രാക്റ്റിക് / തെറാപ്പിസ്റ്റ് മേൽനോട്ടത്തിൽ, ഈ ചികിത്സകൾ വീട്ടിൽ അല്ലെങ്കിൽ സഹായത്തോടെ ഉപയോഗിക്കാം\nശരിയായ തലയിണ ഉറക്കത്തിന്റെ ഗുണനിലവാരം മെച്ചപ്പെടുത്തുന്നതിനും കഴുത്തിന് സുഖപ്പെടുത്തുന്നതിനുള്ള ശരിയായ പിന്തുണയും സ്ഥാനവും നൽകും.\nBal ഷധ പരിഹാരങ്ങൾ\nമരുന്നുകളോടുള്ള സ്വാഭാവിക സമീപനവും സ്വാഗതാർഹമാണ്. വേദന ഒഴിവാക്കാൻ ധാരാളം bal ഷധസസ്യങ്ങൾ ഉണ്ട്. ഇതുണ്ട് കാപ്സെയ്‌സിൻ ക്രീം, നിങ്ങൾക്ക് പ്രയോഗിക്കാനും വേദന കുറയ്ക്കാനും സഹായിക്കുന്നു.\nഐസ്, ചൂട് തെറാപ്പി\n15-20 മിനിറ്റ് ഇടവേളകളിൽ ഒരു ബാഗിലോ ടവലിലോ ഐസ് പ്രയോഗിക്കണം, ദിവസത്തിൽ രണ്ടോ മൂന്നോ തവണ. തെറാപ്പിയുടെ ആദ്യഘട്ടങ്ങളിൽ ചൂട് ചികിത്സ വരുന്നു, എന്നാൽ അതേ ഓൺ-ഓഫ് ഇടവേള രീതി പിന്തുടരുന്നു.\nസഹായിക്കുന്നതിൽ ഈ തെറാപ്പി വളരെ ഫലപ്രദമാണ് വേദനയും പേശി രോഗാവസ്ഥയും ഒഴിവാക്കുക. നിങ്ങളുടെ തലയും കഴുത്തും ഒരു ഹാർനെസിൽ ഘടിപ്പിച്ചിരിക്കുന്നു. പോകുന്ന ഒരു പുള്ളി സിസ്റ്റവുമായി ബന്ധിപ്പിച്ചിരിക്കുന്ന ഒരു കയറുമായി ഇത് ബന്ധിപ്പിച്ചിരിക്കുന്നു മേൽaനിങ്ങളുടെ വീട്ടിലെ വാതിൽ. തുടർന്ന് ഇരിക്കുമ്പോഴോ പിന്നിലേക്ക് ചാഞ്ഞോ കിടക്കുമ്പോഴോ നിങ്ങൾ വ്യായാമത്തിലൂടെ കടന്നുപോകുന്നു.\nഈ വ്യായാമങ്ങൾ കഴുത്തിന്റെ മുഴുവൻ ചലനങ്ങളും വീണ്ടെടുക്കാൻ സഹായിക്കുന്നു. ഇത് സജ്ജമാക്കുന്നതിൽ നിന്ന് കാഠിന്യത്തെ തടയുകയും കഴുത്തിലെ പേശികളെ ശക്തിപ്പെടുത്തുകയും ചെയ്യുന്നു. പരിക്ക് / കാഠിന്യത്തിന്റെ വിസ്തീർണ്ണം അനുസരിച്ച് ഒരു തെറാപ്പിസ്റ്റ് അല്ലെങ്കിൽ ഒരു കൈറോപ്രാക്റ്ററിന് പലതരം വ്യായാമങ്ങൾ കാണിക്കാൻ കഴിയും.\nഎന്നിരുന്നാലും, വേദന നീങ്ങുന്നില്ലെങ്കിൽ ഒരു ഫിസിക്കൽ തെറാപ്പിസ്റ്റ് / കൈറോപ്രാക്റ്റർ നിങ്ങളുടെ മികച്ച ഓപ്ഷനാണ്. നിഷ്ക്രിയ ഫിസിക്കൽ തെറാപ്പിയിൽ ഇവ ഉൾപ്പെടുന്നു:\nടെൻ‌സ് വൈദ്യുത നാഡി ഉത്തേജനം\nനേരിയ കഴുത്ത് ട്രാക്ഷൻ\nഇവ ചികിത്സാ ഓപ്ഷനുകൾ ആക്രമണാത്മകമല്ല വേദന നിയന്ത്രിക്കാൻ ഫലപ്രദമായി സഹായിക്കുന്നു. നിങ്ങളുടെ വേദന തുടരുകയോ വഷളാകാൻ തുടങ്ങുകയോ ചെയ്താൽ ഡോക്ടറോട് പറയുകയും വൈദ്യസഹായം നേടുകയും ചെയ്യുക.\nവേദന തുടരുകയാണെങ്കിൽ, സുഷുമ്‌നാ വിന്യാസത്തിനായി നിങ്ങളെ ഒരു കൈറോപ്രാക്റ്ററിലേക്ക് റഫർ ചെയ്യാം.\nകഴുത്തിലെ അവസ്ഥയെ ചികിത്സിക്കുന്നതിൽ വിദഗ്ധരാണ് ചിറോപ്രാക്ടർമാർ. വിന്യസിക്കുന്നു കഴുത്തിലെ സെർവിക്കൽ സെഗ്മെന്റുകൾ സെർവിക്കൽ ഡിസ്കുകൾ ശരിയായ വിന്യാസത്തിലല്ലെങ്കിലോ വഷളാകുകയാണെങ്കിലോ പരിക്ക് തിരിച്ചെത്താൻ കഴിയും. കൈറോപ്രാക്റ്റിക് ചികിത്സയ്ക്ക് ആശ്വാസം നൽകാനും സെർവിക്കൽ നട്ടെല്ല് നശിക്കുന്നത് തടയാനും കഴിയും.\n* കഴുത്ത് * വേദന ചിറോപ്രാക്റ്റിക് കെയർ എൽ പാസോ, ടെക്സസ്\nആളുകൾക്ക് കഴുത്ത് വേദന വികസിപ്പിക്കാനുള്ള 70% സാധ്യതയുണ്ട്, കഴുത്ത് വേദന ആധുനിക സമൂഹത്തിലെ സാമ്പത്തിക ഉൽപാദനക്ഷമതയെ ബാധിക്കുന്ന ഒരു പ്രധാന പ്രശ്നമാണ്. ഒരു വ്യക്തി ദീർഘനേരം അല്ലെങ്കിൽ ഉയർന്ന തീവ്രതയോടെ പ്രവർത്തിക്കുമ്പോൾ ഉണ്ടാകുന്ന ജോലിയുമായി ബന്ധപ്പെട്ട മസ്കുലോസ്കലെറ്റൽ ഡിസോർഡറാണ് കഴുത്ത് വേദന. അമിതമായ പിരിമുറുക്കത്തിന്റെ ഫലമായി കഴുത്തിലും മുകൾ ഭാഗത്തും തലയിലും വേദനയുള്ള ആശുപത്രികൾ സന്ദർശിക്കുന്നവരുടെ എണ്ണത്തിൽ വർദ്ധനവ്. ഹോം തെറാപ്പികൾ വേദന കുറയ്ക്കാൻ സഹായിക്കും.


ഫ്രാങ്ക്ഫര്‍ട്ടിന് ജര്‍മ്മന് കപ്പ്\nMonday 21 May 2018 2:44 am IST\nബര്‍ലിന്: എന്‍ട്രാച്ച് ഫ്രാങ്ക്ഫര്‍ട്ടിന് ജര്‍മ്മന് കപ്പ്. ബര്‍ലിനിലെ ഒളിമ്പിക് സ്‌റ്റേഡിയത്തില് അരങ്ങേറിയ കലാശക്കളിയില് അവര് ഒന്നിനെതിരെ മൂന്ന് ഗോളുകള്‍ക്ക് ബയേണ് മ്യൂണിക്കിനെ അട്ടിമറിച്ചു. ആന്റേ റെബിക്കിന്റെ ഇരട്ട ഗോളാണ് ഫ്രാങ്ക്ഫര്‍ട്ടിന് കിരീടം നേടിക്കൊടുത്തത്. ഇത് അഞ്ചാം തവണയാണ് അവര് ജര്‍മ്മന് കപ്പ് സ്വന്തമാക്കുന്നത്.\nബയേണിന്റെ തുടക്കം ഭംഗിയായി. എട്ടാം മിനിറ്റില് റോബര്‍ട്ട് ലിവന്‍ഡോസ്‌ക്കിക്ക് ഗോളടിക്കാന് അവസരം ലഭിച്ചെങ്കിലും മുതലാക്കാനായില്ല. മൂന്ന് മിനിറ്റുകള്‍ക്ക് ശേഷം ഫ്രാങ്ക്ഫര്‍ട്ട് മുന്നിലെത്തി. ജെയിംസ് റോഡ്രിഗ്‌സിന്റെ പിഴവ് മുതലാക്കി ആന്റേ റെബിക്കാണ് സ്‌കോര് ചെയ്തത്്. ആദ്യ പകുതിയില് അവര് 1-0 ന് മുന്നിട്ടു നിന്നു.\nരണ്ടാം പകുതിയുടെ തുടക്കത്തില് ബയേണ് ഗോള് മടക്കി. ജോഷ്വാ കിമ്മിക്കിന്റെ പാസില് ലിവന്‍ഡോസ്‌ക്കി ഗോള് നേടി. തകര്‍ത്തുകളിച്ച ഫ്രാങ്ക്ഫര്‍ട്ട് 82-ാം മിനിറ്റില് വീണ്ടും മുന്നില്‍ക്കയറി. റെബിക്കാണ് ഇത്തവണയും ബയേണിന്റെ ഗോള് വല കുലുക്കിയത്്. അവസാന നിമിഷങ്ങളില് ഫ്രാങ്ക്ഫര്‍ട്ട് മൂന്നാം ഗോളും നേടി വിജയമുറപ്പിച്ചു. ഗാനിനോവിക്കാണ് മൂന്നാം ഗോള് കുറിച്ചത്.\n1988 നു ശേഷം ഇതാദ്യമായാണ് ഫ്രാങ്ക്ഫര്‍ട്ട് ജര്‍മ്മന് കപ്പ് സ്വന്തമാക്കുന്നത്.\nബയേണിന് തകർപ്പൻ ജയം\nകപ്പ് കളിത്തൊട്ടില് തേടിപ്പോയി